അധികാര വിമര്‍ശത്തിന്റെ നവരാഷ്ട്രീയം | Campus Alive\nഇന്ത്യന് സാമൂഹിക യാഥാര്‍ഥ്യങ്ങളെ ശരിയായ മട്ടില് വിശകലനം ചെയ്തിട്ടുള്ള ചിന്തകന്മാരെല്ലാം ബ്രാഹ്മണാധികാര വ്യവസ്ഥയാണ് ഇന്ത്യന് സമൂഹത്തെ നിര്‍ണയിക്കുന്നതെന്ന് ചൂണ്ടിക്കാണിച്ചിട്ടുണ്ട്. നൂറ്റാണ്ടുകളായുള്ള ഈ ആധിപത്യം ദേശരാഷ്ട്ര നിര്‍മിതിക്കുശേഷവും ഒളിഞ്ഞും തെളിഞ്ഞും പ്രവര്‍ത്തിച്ചുവരുന്നു. ദേശീയ രാഷ്ട്രീയത്തിന്റെയും ലിബറല് ചിന്താഗതിയുടെയും പിന്‍ബലത്തോടെ ഈ അധികാരം പല അളവില് മുസ്‌ലിമിനെയും ദലിത് പിന്നാക്ക വിഭാഗങ്ങളെയും അപരവത്കരിച്ചുകൊണ്ടാണ് നിലകൊള്ളുന്നത്. ദലിത്-മുസ്‌ലിം ഐക്യവും പിന്നാക്ക ന്യൂനപക്ഷങ്ങളുടെ സഹജീവിതവും ബ്രാഹ്മണാധികാര വ്യവസ്ഥക്ക് ഏതുകാലത്തും ഭീഷണിയായിരുന്നു. ഇത് മുന്‍കൂട്ടി കണ്ട് ദലിത്-മുസ്‌ലിം ഐക്യശ്രമങ്ങളെ ഭിന്നിപ്പിക്കുക എന്നത് ദേശീയ വരേണ്യര് തുടര്‍ന്നുപോരുന്ന തന്ത്രമാണ്. രാഷ്ട്രീയാധികാരത്തിന്റെ തലത്തില് അവര്‍ണ്ണര് ദൃശ്യപ്പെടുകയും പിന്നാക്ക ന്യൂനപക്ഷങ്ങള് ആത്മവിശ്വാസം ആര്‍ജിക്കുകയും ചെയ്യുന്നത് 90-കള്‍ക്കുശേഷമുള്ള മണ്ഡല് അനന്തര ഇന്ത്യന് സാഹചര്യത്തിലാണെന്നു കാണാം. കോണ്‍ഗ്രസ് അടക്കമുള്ള ഏതു ദേശീയ പാര്‍ട്ടികള് ഭരിച്ചാലും സവര്‍ണര് മാത്രം അധികാരമേറിയിരുന്ന ബീഹാറു പോലെയുള്ള സ്ഥലങ്ങളില് മാറ്റമുണ്ടാകുന്നത് ഇത്തരം കീഴാള-മുസ്‌ലിം സഹവര്‍ത്തിത്വങ്ങളിലൂടെയാണ്. ഇത്തരം ഐക്യനിരയെ പിളര്‍ത്തുകയും പരസ്പരം അവിശ്വസിപ്പിക്കുകയും ചെയ്യുക എന്നത് ലിബറല് വരേണ്യരുടെ ആവശ്യമാണ്. നമ്മുടെ സമകാലിക കാമ്പസുകളില് ഒരു ദലിത് വിദ്യാര്‍ഥിയും മുസ്‌ലിം വിദ്യാര്‍ഥിയും അവരുടെ അനുഭവങ്ങളെ മുന്‍നിര്‍ത്തി സംസാരിച്ചുതുടങ്ങുമ്പോള് കാമ്പസുകളില് അവരെ മുദ്രകുത്തുന്നത് ജാതിവാദി എന്നോ മതതീവ്രവാദി എന്നോ ആണ്. ഇത് നമ്മുടെ ജീവിതാനുഭവമാണ്.\nശരിയായ ചോദ്യങ്ങളുന്നയിക്കുന്ന മനുഷ്യരോട് ഇന്ത്യയിലെ അക്കാദമികളും രാഷ്ട്രീയ വ്യവസ്ഥയും എങ്ങനെയാണ് പ്രതികരിക്കുന്നതെന്ന് നിത്യേന നാം കണ്ടുകൊണ്ടിരിക്കുന്നുണ്ട്. ഗ്യാനേന്ദ്ര പാണ്ഡെ നിരീക്ഷിക്കുന്നത് പോലെ, ‘ വര്‍ഗീയത’ എന്ന പദം ഇന്ത്യന് സാഹചര്യത്തില് രൂപപ്പെടുന്നത് ‘മുസ്‌ലിമിനെതിരെ ഹിന്ദു’ എന്ന സംവര്‍ഗത്തെ ഉണ്ടാക്കുന്നതിനാണ്. ജാതിബന്ധങ്ങളുടെയും ശ്രേണികളുടെയും അധികാരലോകത്തെ മുസ്‌ലിമിനെ മുന്‍നിര്‍ത്തി മറയ്ക്കാനാണ് ദേശീയതയിലൂടെയും അതിന്റെ ഉപോല്‍പ്പന്നമായ മതേതരത്വത്തിലൂടെയും ഇന്ത്യന് വ്യവസ്ഥ ശ്രമിച്ചുപോന്നിട്ടുള്ളത്. ദേശസ്‌നേഹം പോലുള്ള പദാവലികള് ന്യൂനപക്ഷങ്ങളുടെയും ദലിതുകളുടെയും നേര്‍ക്കുള്ള അതിക്രമങ്ങളെ വിശദീകരിക്കാന് പര്യാപ്തമല്ല. ആധിപത്യ-സവര്‍ണ ഭാവനകളെ ഊട്ടിയുറപ്പിക്കുന്നതോടൊപ്പം പിന്നാക്ക-ന്യൂനപക്ഷ ജീവിതത്തെ അദൃശ്യമാക്കാന് കൂടി ‘വര്‍ഗീയത’ എന്ന സംവര്‍ഗം സവര്‍ണ രാഷ്ട്രീയം പ്രയോജനപ്പെടുത്തുന്നതായി പാണ്ഡെ വിശദീകരിക്കുന്നു. ഇന്ത്യന് ദേശീയതക്കുപുറത്തുള്ള അപരനായി മുസ്‌ലിമിനെയും അകത്തുള്ള അപരനായി ദലിതനെയും വര്‍ഗീകരിക്കുകയാണ് ഇതിന്റെ ഫലം. തനിക്കുനേരെയുള്ള ഭരണകൂടഹിംസകളെപ്പറ്റി ഒരു മുസ്‌ലിം ചോദ്യമുന്നയിക്കുമ്പോള് അവനെ രാഷ്ട്രത്തിന്റെ ശത്രുവായി എളുപ്പത്തില് വ്യാഖ്യാനിക്കുവാന് ഇതുവഴി സാധിക്കുന്നു. ദലിതന്റെയും മുസ്‌ലിമിന്റെയും വേറിട്ട ചോദ്യങ്ങള് മതേതരവിരുദ്ധമാണ് എന്ന മട്ടില് പൊതുമണ്ഡലത്തിന്റെ പ്രധാന ആശങ്കയായി മാറുന്നത് അങ്ങനെയാണ്.\nമുസ്‌ലിം സമുദായവുമായി ബന്ധപ്പെട്ട് പലതരം വിവാദങ്ങള് കേരളീയ പൊതുമണ്ഡലത്തില് തലങ്ങും വിലങ്ങും പ്രത്യക്ഷപ്പെടാറുണ്ട്. ഇവയോരോന്നും ഒറ്റക്കെടുത്ത് ചര്‍ച്ച ചെയ്ത് പരിഹരിക്കാമെന്ന് വിചാരിക്കുന്നത് മൗഢ്യമാണ്. അത്ര ലളിതമായ പ്രതലത്തിലല്ല ഈ ചര്‍ച്ച ഉരുവംകൊള്ളുന്നത് എന്നതാണ് കാരണം. ഏതു ലഘുവായ പ്രശ്‌നവും ഇസ്‌ലാമിനെ പ്രതിസ്ഥാനത്തുനിര്‍ത്തുന്ന ഒരു മുഖ്യവ്യവഹാരത്തിന്റെ ഭാഗമായാണ് പ്രവര്‍ത്തിക്കുന്നത്. പൊതുമണ്ഡല രൂപീകരണമെന്ന് ദേശരാഷ്ട്രത്തിന്റെ ആധുനിക ചരിത്രവുമായുള്ള ഇടപാടിലൂടെ സംഭവിച്ചതാണ്. ആ തരത്തില് പൊതുമണ്ഡലത്തിന്റെ നിലപാടുകളെ സൂക്ഷ്മതലത്തില് മനസ്സിലാക്കാതെ വിഷയം കൈകാര്യം ചെയ്യാനാവില്ല. കൊളോണിയല് അധികാരത്തിനെതിരെയുള്ള ദേശത്തിന്റെ പ്രതികരണമായിട്ടാണ് ഇന്ത്യന് ദേശീയത രൂപപ്പെട്ടതെന്നാണ് നമ്മുടെ പരമ്പരാഗത വീക്ഷണം. എന്നാല് ജി. അലോഷ്യസ് തന്റെ nationalism withoutanation in india എന്ന കൃതിയില് ആ സങ്കല്‍പ്പത്തെ തൊലിയുരിച്ചുകാണിക്കുന്നുണ്ട്. തങ്ങള്‍ക്കെതിരെ പൊട്ടിപ്പുറപ്പെട്ടിരുന്ന കീഴാള പ്രക്ഷോഭങ്ങളെ ഒതുക്കിത്തീര്‍ക്കാനും വഴിതിരിച്ചുവിടാനും സവര്‍ണര് കണ്ടെത്തിയ ബൗദ്ധിക വ്യവഹാരമായാണ് ഇന്ത്യന് ദേശീയത നിലവില് വന്നതെന്ന് അലോഷ്യസ് വാദിക്കുന്നു.\nദേശീയതക്ക് മുമ്പും ശേഷവും എന്ന വിഭജനം സാമൂഹിക രാഷ്ട്രീയ മണ്ഡലങ്ങളെയൊന്നാകെ നിര്‍ണയിച്ച പ്രധാനപ്പെട്ട അടയാളം തന്നെയാണ്. ദക്ഷിണേന്ത്യയിലെ പല അവര്‍ണ പ്രക്ഷോഭങ്ങള്‍ക്കും നായകരായിരുന്ന പെരിയാര്, സഹോദരന് അയ്യപ്പന് എന്നിവര് യുക്തിവാദികളായിരുന്നു. എന്നിരുന്നാലും അധഃകൃതരുടെ മോചനത്തിനുള്ള വഴിയായി അവര് ഇസ്‌ലാമിനെ മനസ്സിലാക്കി. പക്ഷേ, സ്വാതന്ത്ര്യാനന്തരം യുക്തിവാദ ചിന്ത ഇസ്‌ലാമിനെ അപരസ്ഥാനത്തുനിര്‍ത്തുന്നതാണ് നാം കാണുന്നത്. ദേശീയത മുസ്‌ലിമിനെ അപരനായി കണ്ടതുതന്നെയാണ് ഇതിന് കാരണമായത്. സ്വതന്ത്ര ചിന്ത പോലും ദേശീയതയുടെ നിയത്രണത്തിനകത്തേ സാധ്യമാവുകയുള്ളൂ എന്നതാണ് സംഭവിച്ചത്. ന്യൂനപക്ഷങ്ങള്‍ക്ക് സവിശേഷ പദവികള് കൊടുക്കുന്നത് ശരിയല്ലെന്നും ഏക സിവില്‍കോഡ് പോലുള്ളവ നടപ്പിലാക്കണമെന്നും യുക്തിവാദികള് വാദിക്കുന്നത് ഇങ്ങനെയാണ്. ഭരണഘടനാപരമായ ആനുകൂല്യങ്ങളെപ്പോലും ന്യൂനപക്ഷങ്ങള്‍ക്ക് നിഷേധിക്കണമെന്നാണ് ഇത്തരം ലിബറല് വ്യവഹാരങ്ങള് മാനവികതയുടെയും മതേതരത്വത്തിന്റെയും പേരില് സ്റ്റേറ്റിനോട് ആവശ്യപ്പെടുന്നത് എന്നതാണ് വൈരുധ്യം.\nലോകത്തെല്ലായിടത്തും ആധിപത്യവ്യവഹാരം പ്രവര്‍ത്തിക്കുന്നത് ഈ രൂപത്തില് തന്നെയാണ്. മനുഷ്യാവകാശം എന്ന സാര്‍വലൗകിക മൂല്യമുള്ള പദമുപയോഗിച്ചുകൊണ്ട് സാമ്രാജ്യത്വം തങ്ങളുടെ താല്‍പര്യങ്ങള് നടപ്പാക്കുന്നതിനെപ്പറ്റി ബ്രിക്‌മോന്റ് എഴുതിയിട്ടുണ്ട്. മാനവികത, പരിഷ്‌കൃതി, വിമോചനം തുടങ്ങിയ പദങ്ങള് ഉപയോഗിച്ചുകൊണ്ടാണ് എതിര്‍ശബ്ദങ്ങളെ ആധിപത്യവ്യവസ്ഥ നേരിട്ടിട്ടുള്ളത്. 1998 ല് സുഡാനിലെ മരുന്നുകമ്പനി ബോംബുവെച്ച് തകര്‍ത്തതുവഴി അമേരിക്ക നടത്തിയ മനുഷ്യവിരുദ്ധമായ ഭീകരതയെയും ഹിംസയെയും പറ്റി നോംചോസ്‌കി എഴുതുന്നുണ്ട്. സെപ്തംബര് 11 ലെ ഭീകരാക്രമണത്തെപ്പറ്റി വിലപിക്കുവാന് അമേരിക്ക അര്‍ഹമല്ല എന്നാണ് നോംചോസ്‌കി പറയുന്നത്. എന്നാല്, യുക്തിവാദിയും റാഡിക്കലും ലിബറലുമായ സാംഹാരിസ് ഇവയെ ന്യായീകരിക്കുന്നത് സദുദ്ദേശ്യപരമായ ആവശ്യങ്ങള്‍ക്ക് വേണ്ടി നടത്തുന്ന അമേരിക്കയുടെ യുദ്ധം സാധുവാണ് എന്നുപറഞ്ഞുകൊണ്ടാണ്. തുല്യനിലയില് മനുഷ്യരെ ഹിംസിച്ച രണ്ടു സംഭവങ്ങളെ രണ്ടുതരത്തില് വ്യാഖ്യാനിക്കുവാന് മതേതര ഭാഷയില് തന്നെ സിദ്ധാന്തങ്ങള് രൂപപ്പെടുന്നുണ്ട്. അഫ്ഗാനിലെയും ഇറാഖിലെയും കുഞ്ഞുങ്ങളെ ‘ആളില്ലാ വിമാനങ്ങള്’ വഴി നിരന്തരം കൊന്നൊടുക്കുന്ന അമേരിക്ക, അതിന്റെ പിന്നിലുള്ള വിമോചനപരമായ ഉദ്ദേശങ്ങളെയാണ് ഉയര്‍ത്തിക്കാട്ടുന്നത്.\nമാനവികതയുടെ ഭാഷ ഉപയോഗിച്ചുകൊണ്ടാണ് ഏതുകാലത്തും ആധിപത്യവ്യവസ്ഥ നിലനില്‍ക്കുന്നത് എന്നാണിത് കാണിക്കുന്നത്. ഇത് തിരിച്ചറിയാതെ, ‘മതേതരവാദിയാവുക, മാനവികവാദിയാവുക’ എന്നുപറഞ്ഞുകൊണ്ട് യഥാര്‍ഥ പ്രശ്‌നങ്ങളെ നമുക്ക് അഭിമുഖീകരിക്കുക സാധ്യമല്ല. മാനവികത, സഹിഷ്ണുത, എഴുത്തുകാരന്റെ സ്വാതന്ത്ര്യം എന്നീ നിലകളില് ഈ പ്രശ്‌നത്തെ മനസ്സിലാക്കുമ്പോള് അനവധി ശൂന്യസ്ഥലങ്ങള് പിന്നെയും ഉത്തരംകിട്ടാതെ അവശേഷിക്കുന്നത് കാണാം. കല്‍ബുര്‍ഗിയെ വെടിവെച്ചുകൊന്നത് കേവലം ആവിഷ്‌കാര സ്വാതന്ത്ര്യത്തിനോ മാനവികതക്കോ വേണ്ടി സംസാരിച്ചിട്ടല്ല. മറിച്ച്, സവര്‍ണാധികാരത്തെ വിമര്‍ശിച്ചതിനാലാണ്. കെ.എസ്. ഭഗവാനു നേരെ വധഭീഷണിയുള്ളതും മാനവികതക്കുവേണ്ടി സംസാരിച്ചതിനാലല്ല. വേദേതിഹാസങ്ങളെയും ഇന്ത്യന് ചരിത്രത്തെയും പറ്റിയുള്ള ബ്രാഹ്മണ വ്യാഖ്യാനങ്ങളെ വിമര്‍ശിച്ചതിനാലാണ്.\nസ്വതന്ത്രാവകാശങ്ങളെയും അനുഭവങ്ങളെയും പരസ്പരം മാനിച്ചുകൊണ്ടുള്ള യഥാര്‍ഥ ജനാധിപത്യ രാഷ്ട്രീയം അങ്ങനെയാണ് ഉയര്‍ന്നുവരിക. കറുത്തവര്‍ഗക്കാരുടെ വിമോചനവുമായി ബന്ധപ്പെട്ട് ഫ്രാന്‍സ് ഫാനന് മുന്നോട്ടുവെക്കുന്ന ചില ധാരണകള് ഇവിടെ പ്രധാനമാണെന്ന് ഞാന് കരുതുന്നു. അള്‍ജീരിയയിലെ കറുത്ത ജീവിതത്തിന്റെ സമരാനുഭവങ്ങളില് നിന്നാണ് ഫാനന് സംസാരിക്കുന്നത്. കറുത്തവരെപ്പറ്റി ഏതുകാലത്തും സംസാരിച്ചിട്ടുള്ളത് വെളുത്തവരാണ്. സ്വന്തംനിലക്ക് തങ്ങളുടെ പ്രശ്‌നങ്ങളെ അവതരിപ്പിക്കുവാന് കറുത്തവര്‍ക്ക് ശബ്ദമനുവദിക്കാതെ വെള്ളക്കാരന്റെ മേല്‍നോട്ടത്തിലൂടെ മനസ്സിലാക്കപ്പെടുന്ന ഒരു കറുത്തവനെപ്പറ്റിയാണ് അവര് സംസാരിച്ചുകൊണ്ടിരുന്നത്. പിന്നീട്, കറുത്തവര് പോലും സ്വന്തമായ ഭാഷ നഷ്ടപ്പെട്ട് വെള്ളക്കാരന് തങ്ങള്‍ക്ക് വേണ്ടി സംസാരിച്ച അതേ ഭാഷയുടെ കണ്ണാടിയില് തങ്ങളെ മനസ്സിലാക്കിപ്പോന്നതായി ഫാനന് പറയുന്നു. കറുത്ത തൊലിയുണ്ടെങ്കിലും വെളുത്ത മുഖംമൂടിയണിയേണ്ടിവരുന്ന ദുരവസ്ഥയാണ് ഇവിടെ സംഭവിക്കുന്നതെന്ന് അദ്ദേഹം വിശദീകരിക്കുന്നു. സമാനമായി നമുക്ക് ഇന്ത്യന് സാമൂഹിക യാഥാര്‍ഥ്യത്തെ മനസ്സിലാക്കാവുന്നതാണ്. ഗാന്ധിയന്മാരും അംബേദ്കറിസ്റ്റുകളും വ്യത്യസ്തമായ രാഷ്ട്രീയ നിലപാടുകളുമായി ഇന്ത്യയില് വേര്‍തിരിഞ്ഞുനില്‍ക്കുന്നത് ഇതിന്റെ അടിസ്ഥാനത്തിലാണ്. ഗാന്ധി പറഞ്ഞത് ദലിതരുടെയും മുസ്‌ലിംകളുടെയും പ്രശ്‌നങ്ങള്‍ക്ക് വേണ്ടി ഞാന് നിലകൊള്ളാം എന്നാണ്. അംബേദ്കര് പറഞ്ഞത്, ഞങ്ങളുടെ രാഷ്ട്രീയം ഞങ്ങളുന്നയിക്കുമ്പോഴാണ് സമ്പൂര്‍ണമായ അര്‍ഥത്തില് അവ ആവിഷ്‌കൃതമാവുന്നത് എന്നതാണ്. ഇവിടെ ഒരാള് മറ്റുള്ളവരുടെ പ്രശ്‌നം ഉന്നയിക്കുന്നതിനുള്ള വിരോധമല്ല അടിസ്ഥാന വിഷയം. മറിച്ച്, ദലിതന് ദലിതന്റെ പ്രശ്‌നം ഉന്നയിക്കാനും മുസ്‌ലിമിന് മുസ്‌ലിമിന്റെ പ്രശ്‌നമുന്നയിക്കാനും ജനാധിപത്യപരമായ സാഹചര്യമുണ്ടാവേണ്ടതുണ്ട്.\nരോഹിത് വെമുലയുടെയും അംബേദ്കര് സ്റ്റുഡന്റ്‌സ് അസോസിയേഷന്റെയും പ്രവര്‍ത്തനങ്ങള്‍ക്കെതിരെയുള്ള ഭരണകൂടത്തിന്റെ ആരോപണങ്ങള് നമുക്കറിയാം. ജാതിവാദി, തീവ്രവാദി എന്നായിരുന്നു അവരെപ്പറ്റി ഉന്നയിച്ചിരുന്നത്. ഇന്ത്യന് രാഷ്ട്രീയത്തില് ജാതിവാദം, മതതീവ്രവാദം എന്നീ ശകാരവാക്കുകള് ഉയര്‍ന്നുതുടങ്ങിയത് എന്നുമുതലാണെന്ന് നോക്കാം. മണ്ഡല് അനന്തരമുള്ള പിന്നോക്ക വിഭാഗങ്ങളുടെ രാഷ്ട്രീയ ചോദ്യങ്ങളെ നിശബ്ദമാക്കാനാണ് ‘ജാതിവാദി’ എന്ന് അവരെ ആക്ഷേപിച്ചിരുന്നത്. ബാബരി അനന്തരമുള്ള മുസ്‌ലിം ചോദ്യങ്ങളെ നിശബ്ദമാക്കാനാണ് ‘മതതീവ്രവാദി’ എന്ന ആക്ഷേപം പൊതുമണ്ഡലത്തില് ലിബറലുകള് ഉന്നയിച്ചിരുന്നത്.\nഎല്ലാവരുടെയും പ്രശ്‌നങ്ങള് മേല്‍തട്ടിലുള്ള മനുഷ്യരുടെ കാഴ്ചപ്പാടിലൂടെ വിശകലനം ചെയ്യാനോ ശരിയായി പരിഹരിക്കാനോ സാധ്യമല്ല. ആധിപത്യമുള്ള സമൂഹങ്ങളാണ് വിധേയ സമൂഹങ്ങളെപ്പറ്റി എഴുതുന്നത്. ഇതിലൂടെ വിധേയ സമൂഹങ്ങള്‍ക്ക് വലിയ അളവില് ശബ്ദനഷ്ടം സംഭവിക്കുന്നു. മുതലാളി സംസാരിക്കുമ്പോള് തൊഴിലാളിക്ക് ശബ്ദനഷ്ടം സംഭവിക്കുന്നതും പുരുഷന് സംസാരിക്കുമ്പോള് സ്ത്രീക്ക് ശബ്ദനഷ്ടം സംഭവിക്കുന്നതും സംശയമില്ലാതെ മനസ്സിലാകുന്ന നമുക്ക് ദലിതനെപ്പറ്റിയും മുസ്‌ലിമിനെപ്പറ്റിയും സവര്‍ണനെഴുതുമ്പോഴുണ്ടാകുന്ന ശബ്ദനഷ്ടം മനസ്സിലാകാതെ പോകുന്നു. അവര്‍ണനെപ്പറ്റി സവര്‍ണന് സംസാരിക്കാം. പക്ഷേ, ആരുടെ താല്‍പര്യങ്ങളാണ് അതില് മേല്‍കൈ നേടിയിട്ടുള്ളത് എന്ന് സൂക്ഷ്മമായി പുറത്തെടുക്കേണ്ടതുണ്ട്. ആധിപത്യ സമൂഹങ്ങള് അവര്‍ക്ക് ചരിത്രപരമായി ലഭിച്ചിട്ടുള്ള സാംസ്‌കാരിക മൂലധനത്തെക്കുറിച്ച് ബോധവാന്‍മാരാകുകയും തങ്ങളുടെ ശബ്ദത്തിന് സമൂഹത്തില് ലഭിക്കുന്ന ആധികാരികതയെ തിരിച്ചറിയുകയും ചെയ്യുക. ദലിതനോ മുസ്‌ലിമോ അടങ്ങുന്ന വിധേയ സമൂഹത്തിലെ മനുഷ്യന് സ്വന്തം പ്രശ്‌നങ്ങളെപ്പറ്റി സംസാരിക്കുമ്പോള് സവര്‍ണന്റെ കയ്യൊപ്പില്ലാതെ അതിന് ആധികാരികത അനുവദിച്ചുകൊടുക്കുവാന് നമ്മുടെ പൊതുമണ്ഡലം തയ്യാറല്ല. ഇത്തരം വ്യവഹാരങ്ങളെ സൂക്ഷ്മമായി തിരിച്ചറിഞ്ഞുകൊണ്ടുമാത്രമേ അധികാരം പ്രവര്‍ത്തിക്കുന്ന രീതികളെ നമുക്ക് വിശകലനം ചെയ്യാനാവൂ.\nഇത് നമ്മുടെ അക്കാദമിക രംഗത്ത് ചര്‍ച്ച ചെയ്യപ്പെടുന്ന ഒരു കാര്യമാണ്. സുന്ദര് സരൂക്കായിയും ഗോപാല് ഗുരുവും തമ്മിലുള്ള സംവാദങ്ങള് ഇവിടെ പ്രസക്തമാണ്. അനുഭവത്തിന്റെ അടിസ്ഥാനത്തില് ഒരാള് സംസാരിക്കുമ്പോളും അത് പൂര്‍ണമാവണമെന്നില്ല എന്ന് സരൂക്കായി വാദിക്കുമ്പോള് ഗോപാല് ഗുരുവിന്റെ മറുപടി ഇങ്ങനെയാണ്. ‘തന്നെക്കുറിച്ച് മറ്റൊരാള് പറയുന്നതിനേക്കാള് പൂര്‍ണത അനുഭവസ്ഥന് പറയുമ്പോള് ലഭിക്കുന്നുണ്ട്’. അവര്‍ണനെക്കുറിച്ച് സവര്‍ണന് സംസാരിക്കാം എന്നത് യുക്തിപരമായി ശരിയാണെങ്കിലും നൈതികമായി ശരിയല്ല എന്നും ഗോപാല് ഗുരു നിരീക്ഷിക്കുന്നുണ്ട്. സവര്‍ണന് നിര്‍മിച്ചുകൊടുത്ത ഘടനയ്ക്കകത്ത് ചിന്തിക്കുന്ന ദലിതനും മുസ്‌ലിമും സ്വന്തം പ്രശ്‌നങ്ങളെ ഒളിച്ചുവെച്ചുകൊണ്ട് പൊതുഭാഷയില് കാര്യങ്ങള് അവതരിപ്പിക്കുമ്പോഴും അവന്റെ പ്രശ്‌നങ്ങള് പരിഹരിക്കാതെ നില്‍ക്കുന്നത് അതിനാലാണ്. അടിസ്ഥാന ജനജീവിതങ്ങളെ അപകര്‍ഷപ്പെടുത്തിക്കൊണ്ടാണ് ആധിപത്യവ്യവഹാരം നിലനില്‍ക്കുന്നത് എന്നാണിതിനര്‍ഥം. സാമൂഹ്യ ജീവിതത്തെ പഠന വിധേയമാക്കിക്കൊണ്ടുമാത്രമേ ശരിയായ നിലപാടുകളെടുക്കാന് നമുക്ക് പ്രാപ്തി ലഭിക്കൂ. അല്ലാത്ത പക്ഷം ഫാഷിസത്തിനെതിരെ, ജാതിബോധത്തിനെതിരെ, മാനവികത തുടങ്ങിയ മുദ്രാവാക്യങ്ങളുമായി നാം ഊന്നലുകളില്ലാത്ത സമരങ്ങള് തുടരും. പുതിയ കാമ്പസുകളിലെ ചെറുപ്പക്കാര് അവരുടെ അനുഭവങ്ങളെ മുന്‍നിര്‍ത്തി ഈ കാലഘട്ടത്തെ ആവിഷ്‌കരിക്കുന്നത് നാം കാണുന്നു. അധികാരത്തിന്റെ ഹിംസകള്‍ക്കെതിരെ ഏറ്റവും സജീവമായ സമരങ്ങള് വര്‍ത്തമാന കാലത്തെ കാമ്പസുകളിലാണ് നടക്കുന്നത്. അവര് സൈദ്ധാന്തികമായും പ്രാപ്തി നേടിയിരിക്കുന്നു എന്ന ഭയപ്പാടിലാണ് ഭരണകൂടം രാജ്യദ്രോഹികളെന്ന് മുദ്രകുത്തി വിദ്യാര്‍ഥികളെ വേട്ടയാടുന്നത്.\nഇന്ത്യയിലെ സാമൂഹിക ജീവിതത്തില് ആഴത്തില് വേരോടിയിട്ടുള്ള ബ്രാഹ്മണ മൂല്യബോധത്തെ പ്രതിരോധിക്കുവാന് എല്ലാ മനുഷ്യരുടെയും സഹവര്‍ത്തിത്വം ആവശ്യമാണ്. എന്നാല്, സമാന്തര തലങ്ങളില് നിന്നുകൊണ്ട്, ഓരോരുത്തരുടെയും വ്യക്തിത്വത്തെ അംഗീകരിച്ചുകൊണ്ട്, അനുഭവങ്ങളെ മാനിച്ചുകൊണ്ട് മാത്രമേ ആ ഐക്യനിര കരുത്തോടുകൂടി പ്രവര്‍ത്തിക്കുകയുള്ളൂ. സംരക്ഷണവും പിതൃത്വവും ജീവിതാനുഭവങ്ങളെ വ്യാഖ്യാനിക്കാനുള്ള അവകാശവും സവര്‍ണ ബുദ്ധിജീവികളില് നിന്ന് പിടിച്ചുവാങ്ങിക്കൊണ്ടുകൂടിയാണ് ഈ സഹവര്‍ത്തിത്വം കീഴാള ജീവിതങ്ങള്‍ക്ക് സാധ്യമാവുക. പൊതുമണ്ഡലത്തെ പുനരാലോചനക്ക് വിധേയമാക്കുന്ന പുതിയ വൈജ്ഞാനിക രാഷ്ട്രീയം രൂപപ്പെടുത്തിക്കൊണ്ട് മാത്രമേ ബ്രാഹ്മണവിരുദ്ധമോ ജാതിവിരുദ്ധമോ ആയ സമരങ്ങളെ സജ്ജീകരിക്കാന് പുതിയ കാലത്ത് സാധിക്കൂ.


സി പി എം ജില്ലാ കമ്മിറ്റി ഓഫീസ് 26ന് മുഖ്യമന്ത്രി ഉദ്‌ഘാടനം ചെയ്യും. - truenewsmalayalam.com\nHome / Kasargod / സി പി എം ജില്ലാ കമ്മിറ്റി ഓഫീസ് 26ന് മുഖ്യമന്ത്രി ഉദ്‌ഘാടനം ചെയ്യും.\nസി പി എം ജില്ലാ കമ്മിറ്റി ഓഫീസ് 26ന് മുഖ്യമന്ത്രി ഉദ്‌ഘാടനം ചെയ്യും.\ntruenewsmalayalam.com December 21, 2021 Kasargod\nകാസര്‍കോട്(www.truenewsmalayalam.com) : അത്യാധുനിക സൗകര്യങ്ങളോടെ പണിപൂര്‍ത്തിയാക്കിയ സി പി എം ജില്ലാ കമ്മിറ്റി ഓഫീസ് 26ന് മുഖ്യമന്ത്രി ഉദ്‌ഘാടനം ചെയ്യും. കോടിയേരി ബാലകൃഷ്‌ണന് ഉള്‍പ്പെടെയുള്ള നേതാക്കള് ചടങ്ങില് സംബന്ധിക്കും.\nവിദ്യാനഗര് ചാലയിലാണ് മൂവായിരം ചതുരശ്രയടിയില് കെട്ടിടം പൂര്‍ത്തിയായത്. പൂര്‍ണ്ണമായും ശീതീകരിച്ച ഓഫീസില് സമ്മേളന ഹാള്, ലൈബ്രററി, വായനാ മുറി എന്നിവയും സജ്ജീകരിച്ചിട്ടുണ്ട്. നാലു കോടിയോളം രൂപ ചെലഴിച്ചാണ് ഓഫീസ് നിര്‍മ്മിച്ചതെന്ന് പറയുന്നു. നൂറോളം വാഹനങ്ങള് നിര്‍ത്തിയിടാന് പാകത്തിലാണ് പാര്‍ക്കിംഗ് ഏരിയ രൂപകല്‍പ്പന ചെയ്‌തിരിക്കുന്നത്. സംസ്ഥാനത്തെ തന്നെ ഏറ്റവും സൗകര്യമുള്ള ജില്ലാ കമ്മിറ്റി ഓഫീസായിരിക്കും ഇതെന്ന് പാര്‍ട്ടി അണികള് പറയുന്നു.\nമന്ദിരത്തിനകത്ത് അസ്‌തമിക്കാത്ത സൂര്യന് എന്ന ആശയത്തില് പ്രമുഖ ശില്‍പ്പി രവീന്ദ്രന് തൃക്കരിപ്പൂര് മൊറോക്യന് ശില്‍പ്പവും ഒരുക്കിയിട്ടുണ്ട്. ആദിവാസി കാലഘട്ടവും വിപ്ലവ മുന്നേറ്റങ്ങളും ആധുനിക കാലത്തെ യുദ്ധ വെറിയും ശില്‍പ്പങ്ങളിലൂടെ ചുവരില് സാക്ഷാത്‌കരിച്ചിട്ടുണ്ട്.


ബ്രൗസിങ്: സൈറ്റ് വരുന്ന വഴി\nContent Archives » 2018 » Mar » ബ്രൗസിങ്: സൈറ്റ് വരുന്ന വഴി\nബ്രൗസറിലെ അഡ്രസ് ബാറില് ഒരു വിലാസം, പിന്നെയൊരു എന്റര് കീ. അതാ, മുന്നിലെത്തുകയായി വെബ്സൈറ്റ്. കണ്ണടച്ചുതുറക്കുംമുമ്പ് അനേകം ഉപകരണങ്ങളിലൂടെ ആയിരക്കണക്കിന് കിലോമീറ്റര് ഡേറ്റ കൈമാറ്റം ചെയ്താണ് ഇത് സാധ്യമാക്കുന്നത്. എന്നാലിത് വെറും ഡേറ്റാകൈമാറ്റം മാത്രമല്ല. ഇടയില് നടക്കുന്ന പ്രക്രിയകള് അതിസങ്കീര്‍ണ്ണമാണ്. സാങ്കേതികവിശദാംശമെല്ലാം ഒഴിവാക്കി അതിലളിതമായ രീതിയില് നമുക്കത് മനസ്സിലാക്കാം. കൂടുതലറിയാന് താത്പര്യമുള്ളവര് അന്വേഷണം തുടരുമല്ലോ.\nനാം ഇന്റര്‍നെറ്റ് ഉപയോഗിക്കുന്ന ഉപകരണമാണ് ക്ലയന്റ്. ഉപകരണമോ സോഫ്റ്റ്‌വെയറോ ആകാമിത്. നമുക്ക് വിവരങ്ങള് തരുന്ന കംപ്യൂട്ടര് സെര്‍വറും. ഉദാഹരണത്തിന്, നിങ്ങള് അമേരിക്കയിലെ ഒരു കംപ്യൂട്ടറില് ഹോസ്റ്റ് ചെയ്തിരിക്കുന്ന example.com എന്ന വെബ്‌സൈറ്റ് സന്ദര്‍ശിക്കുകയാണെന്ന് കരുതുക. ഇന്ത്യയിലിരിക്കുന്ന നിങ്ങളുടെ കംപ്യൂട്ടറും അതിലെ സോഫ്റ്റ്‌വെയറുമെല്ലാം ക്ലയന്റ് ആണ്. അമേരിക്കയിലിരിക്കുന്ന ആ കംപ്യൂട്ടര് ആകട്ടെ സെര്‍വറും.\nനിങ്ങള്‍ക്കിടയില് ആശയവിനിമയം സാധ്യമാക്കുന്നത് സുപ്രധാനകക്ഷിയായ ഇന്റര്‍നെറ്റ് സേവനദാതാവ് (Internet Service Provider) ആണ്. ബിഎസ്എന്‍എല് പോലുള്ള ഒരൊറ്റ സേവനദാതാവ് നിങ്ങളെയും സെര്‍വറിനെയും നേരിട്ടു ബന്ധിപ്പിച്ചു എന്ന് വരില്ല. നിങ്ങളുടെ സേവനദാതാവ് മറ്റ് സേവനദാതാക്കളുടെ സഹായവും തേടുന്നുണ്ടാവാം. എന്തായാലും നിങ്ങള്‍ക്കും സെര്‍വറിനും ഇടയില് ഒരുപാടൊരുപാട് നെറ്റ്‌വര്‍ക്കിങ് ഉപകരണങ്ങളും കേബിള് ശൃംഖലയും ഉണ്ടായിരിക്കുമെന്ന് മനസ്സിലാക്കുക. കേബിളുകള് പലതും കടലിനടിയിലൂടെ പോകുന്നതുമാകാം. ലാളിത്യത്തിന് വേണ്ടി നമുക്കതെല്ലാം മറന്നു കളയാം. തല്‍കാലം നിങ്ങളുടെ കംപ്യൂട്ടറും സെര്‍വറും മാത്രമാകട്ടെ ചിത്രത്തില്.\nനിങ്ങള് ബ്രൗസറിലെ അഡ്രസ് ബാറില് example.com പോലെ ഒരു വിലാസം ടൈപ്പ് ചെയ്ത് എന്റര് അമര്‍ത്തുന്നു. മനുഷ്യന് കൈകാര്യം ചെയ്യാന് എളുപ്പമുള്ള ഈ വിലാസം അറിയപ്പെടുന്നത് 'ഡൊമൈന് നെയിം' എന്നാണ്. എന്നാല് കംപ്യൂട്ടറിനാവശ്യം ഈ സൈറ്റ് ഹോസ്റ്റ് ചെയ്തിട്ടുള്ള (സജ്ജമാക്കിയിട്ടുള്ള) സെര്‍വറിന്റെ ഐപി വിലാസം ആണ്. ഡൊമൈന് നാമങ്ങളെ ഐപി വിലാസങ്ങളാക്കിമാറ്റുന്നത് ഡിഎന്‍എസ് (ഡൊമൈന് നെയിം സിസ്റ്റം) എന്ന സംവിധാനമാണ്. നിങ്ങള് ഒരു ഡൊമൈന് നെയിം ടൈപ്പ് ചെയ്തു നല്‍കുന്നതോടെ അതിന്റെ ഐപി വിലാസം എന്താണെന്ന് ബ്രൗസര്, ഓപ്പറേറ്റിങ് സിസ്റ്റത്തിന്റെ ഭാഗമായ ഡിഎന്‍എസ് റിസോള്‍വറിനോട് ചോദിക്കുന്നു. ഒരിക്കല് സന്ദര്‍ശിച്ച സൈറ്റുകളുടെയെല്ലാം ഡിഎന്‍എസ് വിവരം കംപ്യൂട്ടറിന്റെ ഡിഎന്‍എസ് ക്യാഷില് (Cache) ഉണ്ടായിരിക്കും. ഇത് ഇടയ്ക്കെല്ലാം പുതുക്കുന്നുമുണ്ടായിരിക്കും. ക്യാഷില് നമുക്ക് വേണ്ട സൈറ്റിന്റെ ഐപി വിലാസം കണ്ടെത്താനായില്ലെങ്കില് ഡിഎന്‍എസ് റിസോള്‍വര് ഒരു ഡിഎന്‍എസ് സെര്‍വറുമായി ബന്ധപ്പെടുന്നു. ഇന്റര്‍നെറ്റില് ഒരുപാട് ഡിഎന്‍എസ് സെര്‍വറുകള് ലഭ്യമാണ്. ഇന്റര്‍നെറ്റ് സേവനദാതാവ് നിര്‍ദേശിക്കുന്ന ഡിഎന്‍എസ് സെര്‍വറായിരിക്കും സാധാരണ ഗതിയില് നമ്മുടെ കണക്ഷനൊപ്പം ക്രമീകരിച്ചിട്ടുണ്ടാവുക. ഇത് നമുക്ക് വേണമെങ്കില് മാറ്റാം.\nഡിഎന്‍എസ് റിസോള്‍വറില്‍നിന്ന് നിന്ന് നമുക്ക് ആവശ്യമുള്ള സൈറ്റിന്റെ ഐപി വിലാസം ലഭിച്ചു കഴിഞ്ഞാല് ബ്രൗസറിന് ആ വിലാസത്തിലുള്ള സെര്‍വറുമായി നേരിട്ടു ബന്ധപ്പെടാം. സാധാരണ കണക്ഷന് (HTTP) ആണെങ്കില് ബ്രൗസറിന്റെ പോര്‍ട്ട് നമ്പര് 80-ലേക്കും സെക്വര് കണക്ഷന് (HTTPS) ആണങ്കില് സെര്‍വറിന്റെ പോര്‍ട്ട് നമ്പര് 443 ലേക്കും ആകും അപേക്ഷ അയയ്ക്കുക (സോഫ്റ്റ്‌വെയര് തലത്തിലുള്ള ആശയമാണ് പോര്‍ട്ടുകള്).\nഒരേ സെര്‍വറില്‍ത്തന്നെ ഒന്നിലേറെ സൈറ്റുകള് ഉണ്ടാകാം എന്നതുകൊണ്ട് ഡൊമൈന് നെയിമും നമുക്ക് വേണ്ട പേജിന്റെ വിലാസവുമെല്ലാം റിക്വസ്റ്റിന്റെ ഭാഗമായി ഉള്‍പ്പെടുത്തും. ഒപ്പം നമ്മുടെ ബ്രൗസറിന്റെ കഴിവുകള്, പരിമിതികള്, ഓപ്പറേറ്റിങ് സിസ്റ്റം തുടങ്ങിയ അധിക വിവരങ്ങളും ഉണ്ടാകും. എച്ച്ടിടിപി റിക്വസ്റ്റ് എന്നാണിതറിയപ്പെടുന്നത്.\nറിക്വസ്റ്റ് ലഭിച്ചു കഴിഞ്ഞാല് സെര്‍വറിലെ വെബ് സെര്‍വര് സോഫ്റ്റ്‌വെയര് (ഉദാ: അപ്പാച്ചെ) അത് പരിശോധിക്കുന്നു. ആവശ്യമെങ്കില് സ്ക്രിപ്റ്റുകള് പ്രവര്‍ത്തിപ്പിക്കുന്നു (സെര്‍വര്-സൈഡ് സ്ക്രിപ്റ്റിങ്). ഇതേത്തുടര്‍ന്ന് ബ്രൗസറിലേക്ക് അയച്ചുതരുന്നതാണ് എച്ച്ടിടിപി റെസ്പോണ്‍സ്.\nഇല്ലാത്തതോ നമുക്ക് അനുവാദമില്ലാത്തതോ ആയ ഒരു പേജ് ആണ് നാം ആവശ്യപ്പെട്ടതെങ്കില് എറര് മെസേജ് ആയിരിക്കും റെസ്പോണ്‍സ്. മറ്റുതരത്തില്‍പ്പട്ട എററുകളും ഉണ്ടാകാം. ഇത്തരം പ്രശ്നമൊന്നും ഇല്ലെങ്കില് നാം ആവശ്യപ്പെട്ട പേജിന്റെ എച്ച്ടിഎംഎല് കോഡ് റെസ്പോണ്‍സിന്റെ ഭാഗമായി അയച്ചുതരും. പിഡിഎഫ് പോലുള്ള ഒരു ഫയലാണ് നാം ആവശ്യപ്പെട്ടതെങ്കില് ആ ഫയല് അതേപടി അയച്ചുതരുന്നതും ഈ ഘട്ടത്തിലാണ് (അതിന്റെ തുടക്കത്തിലും റെസ്പോണ്‍സ് ഹെഡര് ഉണ്ടായിരിക്കും).\nഅടുത്തത് ബ്രൗസറിന്റെ ഊഴമാണ്. പിഡിഎഫോ സിപ്പോ പോലുള്ള ഒരു ഫയലാണ് ലഭിച്ചതെങ്കില് ബ്രൗസറിന് അത് സേവ് ചെയ്യുകയോ നേരിട്ട് തുറക്കാന് നമ്മെ അനുവദിക്കുകയോ ചെയ്യാം. എന്നാല് ഒരു വെബ് പേജ് എച്ച്ടിഎംഎല് കോഡ് രൂപത്തിലാണ് ലഭിച്ചതെങ്കില് കുറെക്കൂടി ജോലി ബാക്കിയുണ്ട്. ഈ എച്ച്ടിഎംഎല് കോഡ് വിശദമായി പരിശോധിക്കുകയും അതില് പരാമര്‍ശിച്ചിട്ടുള്ള മറ്റ് ഫയലുകള് (സിഎസ്എസ് സ്റ്റൈലുകള്, ജാവാസ്ക്രിപ്റ്റ് കോഡ്, ചിത്രങ്ങള്, ഫോണ്ടുകള്) സെര്‍വറിലേക്ക് പ്രത്യേകം പ്രത്യേകം റിക്വസ്റ്റുകള് അയച്ച് ലോഡ് ചെയ്യുകയും വേണം. ആവശ്യമുള്ള ഘടകങ്ങള് കിട്ടുന്ന മുറയ്ക്ക് ബ്രൗസറിന് പേജ് പ്രദര്‍ശിപ്പിച്ച് തുടങ്ങാം.\nപേജില് ജാവാസ്ക്രിപ്റ്റ് ഉണ്ടെങ്കില് അത് പ്രവര്‍ത്തിക്കുക ഇനിയാണ് (ക്ലയന്റ്-സൈഡ് സ്ക്രിപ്റ്റിങ്). പേജ് പൂര്‍ണ്ണമായും പ്രദര്‍ശിപ്പിച്ച ശേഷവും ജാവാസ്ക്രിപ്റ്റിന്റെ പ്രവര്‍ത്തനം തുടരാം. ഉപയോക്താവ് മൗസ് അമര്‍ത്തുക, കീബോഡില് വല്ലതും ചെയ്യുക പോലുള്ള 'ഇവന്റു'കളിലാണ് മിക്കപ്പോഴും ജാവാസ്ക്രിപ്റ്റ് കോഡ് പ്രവര്‍ത്തിക്കുക.


സേതുരാമയ്യർ എത്തി : Deepika.com Sunday Special\nചരിത്രത്തിലേക്ക് ഇടം നേടുകയാണ് മമ്മൂട്ടിയുടെ സേതുരാമയ്യർ. ഒരു സിബിഐ ഡയറിക്കുറുപ്പ്, ജാഗ്രത, സേതുരാമയ്യർ സിബിഐ, നേരറിയാൻ സിബിഐ എന്നീ ചിത്രങ്ങൾക്കു ശേഷം അഞ്ചാം ഭാഗം അണിയറയിലൊരുങ്ങുകയാണ്. ഇന്ത്യൻ സിനിമാ ചരിത്രത്തിൽ ആദ്യമായാണ് ഒരു സിനിമയ്ക്ക് അഞ്ചാം ഭാഗം ഒരുങ്ങുന്നത്. ചിത്രത്തിന്‍റെ ഷൂട്ടിംഗ് കൊച്ചിയിൽ പുരോഗമിക്കുന്നു.\nകെ. മധു- എസ്.എൻ. സ്വാമി - മമ്മൂട്ടി കൂട്ടുകെട്ടിലെത്തുന്ന പുതിയ ചിത്രം നിർമിക്കുന്നത് സ്വർഗചിത്രയുടെ ബാനറിൽ സ്വർഗചിത്രാ അപ്പച്ചനാണ്. നവംബറിൽ ചിത്രീകരണം ആരംഭിച്ച സിബിഐ അഞ്ചാം പതിപ്പിൽ ലിജോ ജോസ് പല്ലിശേരി സംവിധാനം ചെയ്യുന്ന നൻ പകൽ മയക്കം എന്ന സിനിമയുടെ ചിത്രീകരണം പൂർത്തിയാക്കിയാണ് മമ്മൂട്ടി എത്തിയത്. സിബിഐ അഞ്ചാം ഭാഗം എന്ന നിലയിൽ പ്രചാരം നേടിക്കഴിഞ്ഞ ചിത്രത്തിലേക്ക് മമ്മൂട്ടി തന്‍റെ പതിവ് ലുക്കിലേക്ക് മാറി. മേക്കപ്പ് മുറിയിൽനിന്നും സേതുരാമയ്യരുടെ ട്രെയ്ഡ് മാർക്കായ ഹെയർസ്റ്റൈലും കുറിയും തൊട്ട് മമ്മൂട്ടി പുറത്തേക്ക് വന്നു. സ്ളാക്ക് ഷർട്ടും കാവി മുണ്ടുമായിരുന്നു വേഷം.\nവീട്ടിൽ നിൽക്കുന്ന സീനാണ് ആദ്യം ഷൂട്ട് ചെയ്തത്. കോട്ടയം രമേഷുമൊത്തുള്ളതായിരുന്നു ആദ്യരംഗം. ഉച്ചക്കു ശേഷം മുകേഷ്, രണ്‍ജി പണിക്കർ, രമേഷ് പിഷാരടി, അസീസ് നെടുമങ്ങാട് എന്നിവരോടൊത്തുള്ള രംഗങ്ങൾ. സിബിഐ പരന്പരയിലെ ചാക്കോ എന്ന കഥാപാത്രമായി മുകേഷ് ഇക്കുറിയുമുണ്ട്. മറ്റുള്ളവരൊക്കെ ഇൻവസ്റ്റിഗേഷൻ ടീം അംഗങ്ങളാണ്. ഇക്കുറി സേതുരാമയ്യർക്കൊപ്പം ഇൻവസ്റ്റിഗേഷൻ ടീമിൽ പുതിയ ടീമിനെയാണ് സംവിധായകൻ കെ. മധു ഇറക്കിയിരിക്കുന്നത്. പ്രശാന്ത് അലക്സാണ്ടർ, മാളവിക മേനോൻ എന്നിവരും ടീമിലുണ്ട്.\nഇക്കുറി സേതുരാമയ്യർ അന്വേഷിക്കുന്ന കേസ് എന്താണെന്ന് കേരളീയ സമൂഹം ആകാംക്ഷയോടെ കാത്തിരിക്കുകയാണ്. കെ. മധുവും എസ്.എൻ. സ്വാമിയും ഒളിപ്പിച്ചിരിക്കുന്ന രഹസ്യത്തിന്‍റെ ചുരുളുകൾ നിവർത്തുന്പോൾ അത് പ്രേക്ഷകർക്കും പുതിയൊരു അനുഭവമാകും.\nഅനൂപ് മേനോൻ, സായ്കുമാർ, ആശാ ശരത്ത്, ജയകൃഷ്ണൻ, സന്തോഷ് കീഴാറ്റൂർ, കൃഷ്ണാ, അനിയപ്പൻ, മാളവിക നായർ, ഷാജി പല്ലാരിമംഗലം, തന്പിക്കുട്ടി കുര്യൻ തുടങ്ങിയവരും ചിത്രത്തിലെത്തുന്നു. കെ. മധു, എസ്.എൻ. സ്വാമി, മമ്മൂട്ടി, മുകേഷ് എന്നിവർക്കു പുറമേ സിബിഐയുടെ അഞ്ചു ഭാഗങ്ങളിലും ഒന്നിക്കുന്ന മറ്റൊരു വ്യക്തി അരോമ മോഹനാണ്. അഞ്ചു ചിത്രങ്ങളുടേയും നിർമാണ ചുമതല അരോമ മോഹനാണ്. അഖിൽ ജോർജാണ് ഛായാഗ്രഹണം. എഡിറ്റിംഗ്: ശ്രിഗർ പ്രസാദ്. കലാ സംവിധാനം: സിറിൾ കുരുവിള.


പെയ്തിറങ്ങി, സ്നേഹമഴ - Sathyadeepam\n|^| Home -> Kerala -> പെയ്തിറങ്ങി, സ്നേഹമഴ\nഅങ്ങാടിപ്പുറം: പ്രളയം തീര്‍ത്ത ദുരിതക്കയങ്ങളില് നിന്ന് ജീവിതം തിരിച്ചുപിടിക്കാന് വെമ്പുന്ന മനസ്സായിരുന്നു, അവര്‍ക്ക്. സ്നേഹം പൊതിഞ്ഞു നല്‍കിയ ഓണക്കിറ്റുകള് ഏറ്റുവാങ്ങുമ്പോള് അവരുടെ കണ്ണുകള് നിറഞ്ഞുതുളുമ്പി. വിതുമ്പലടക്കി നിഷ്കളങ്കമായ ചിരിയോടെ തങ്ങള്‍ക്കു ലഭിച്ച ഓണസമ്മാനം അവര് നെഞ്ചോടുചേര്‍ത്തു.\nവയനാട് നടവയലിനടുത്തുള്ള 500 ആദിവാസി കുടുംബങ്ങളില് ഓണമെത്തിച്ച ആഹ്ലാദത്തിലാണ് പരിയാപുരം സെന്‍റ് മേരീസ് ഹയര് സെക്കന്‍ഡറി സ്കുളിലെ വിദ്യാര്‍ഥികളും അധ്യാപകരും രക്ഷിതാക്കളും നാട്ടുകാരും. ഓരോ കുടുംബത്തിനുമായി തയ്യാറാക്കിയ കിറ്റുകളില് അരിയും പലവ്യഞ്ജനങ്ങളും അവശ്യവസ്തുക്കളും ഓണക്കോടിയും പായസക്കൂട്ടുമുണ്ടായിരുന്നു. സ്കൂളിലെ എന്.എസ്.എസ് യൂണിറ്റിന്‍റെ നേതൃത്വത്തില് പൊതുസമൂഹത്തിന്‍റെ സഹകരണത്തോടെയായിരുന്നു പ്രവര്‍ത്തനങ്ങള്.\nനാലു ദിവസം സ്കൂളിലൊരുക്കിയ ദുരിതാശ്വാസ കൗണ്ടറില് ആയിരത്തിലധികം സുമനസ്സുകള് ആവശ്യങ്ങള് ചോദിച്ചറിഞ്ഞ് നിത്യോപയോഗ സാധനങ്ങളുമായെത്തി. എന്.എസ്.എസ് വൊളന്‍റിയേഴ്സിനൊപ്പം സ്കൂള് മാനേജ്മെന്‍റും പൂര്‍വവിദ്യാര്‍ഥികളും സ്കൗട്ട് & ഗൈഡ്സ്, സൗഹൃദ ക്ലബ്, പാരിഷ് കൗണ്‍സില്, വിന്‍സന്‍റ് ഡി പോള് സൊസൈറ്റി, ഫാ. ഗോണ്‍സാല് വോസ് ട്രസ്റ്റ്, കെ.സി.വൈ.എം., ചെറുപുഷ്പ മിഷന് ലീഗ് പ്രവര്‍ത്തകരും അധ്യാപകരും നാട്ടുകാരും സാധനങ്ങള് എത്തിക്കുന്നതിനും ക്രമീകരിക്കുന്നതിനും രാപ്പകല് വ്യത്യാസമില്ലാതെ വിയര്‍പ്പൊഴുക്കി. ശ്രമകരമായ പായ്ക്കിംഗിലും എല്ലാവരും സജീവമായി.\nവയനാട്ടിലെ നടവയലിനടുത്തുള്ള പാതിരിയമ്പം, ചക്കിട്ട, കമ്പത്തുംകുന്ന്, ഊരാളിപ്പാടിക്കുന്ന്, അമ്മാനി, പാറവയല്, അടിയ, ഓണിവയല്, നഞ്ചറമൂല, കൊട്ടവയല് ആദിവാസി കോളനികളിലാണ് കിറ്റുകള് എത്തിച്ചത്.\nപാതിരിയമ്പം കോളനിയില് നടന്ന ലളിതമായ ചടങ്ങില് പനമരം ബ്ലോക്ക് പഞ്ചായത്ത് അംഗം വി.എന്. തങ്കച്ചന് വിതരണോദ്ഘാടനം നിര്‍വഹിച്ചു. പഞ്ചായത്ത് അംഗം ഒ.സി. മഹേഷ് ആധ്യക്ഷ്യം വഹിച്ചു. എന്. എസ്.എസ്. പ്രോഗ്രാം ഓഫീസര് ബെന്നി തോമസ്, മനോജ് വീട്ടുവേലിക്കുന്നേല്, നിഥിന് മാത്യു, എന്. എസ്.എസ്. ലീഡര് യു. മുഹമ്മദ് നാസിഫ് എന്നിവര് പ്രസംഗിച്ചു. തദ്ദേശീയരായ പൊതുപ്രവര്‍ത്തകര്‍ക്കൊപ്പം സി.കെ. മാത്യു, സുനില് ചക്കുങ്കല്, സാബു കാലായില്, ജോയ്സി വാലോലിക്കല്, ഷിജി ഇയ്യാലില്, ജോയി നെല്ലിക്കുന്നേല്, എന്.എസ്.എസ്. പ്രവര്‍ത്തകരായ ഒ.പി. മുഹമ്മദ് ഷമീല്, അഖില് ആന്‍റണി, അജ്സല് ബഷീര്, ജോബ് ഷാജി, അമല്‍സണ് ആന്‍റണി, സുഹൈല് കൊല്ലാരന്, പീറ്റര് തോമസ്, ജോസഫ് എം. തോമസ്, നെവിന് ഫ്രാന്‍സിസ്, അലന് പാറക്കടവില് എന്നിവര് സന്നദ്ധ പ്രവര്‍ത്തനങ്ങള്‍ക്ക് നേതൃത്വം നല്‍കി.


Angiogram treatment fault | ആന്‍ജിയോഗ്രാമിനിടെ യന്ത്രഭാഗം ഹൃദയവാല്‍വില് ഒടിഞ്ഞു കയറിയതിനെ തുടര്‍ന്ന് ചികിത്സയിലായിരുന്ന വീട്ടമ്മ മരിച്ച സംഭവം ഡിവൈഎസ്പി റാങ്കില് കുറയാത്ത ഉദ്യോഗസ്ഥനെ കൊണ്ട് അന്വേഷിപ്പിക്കണമെന്ന് സംസ്ഥാന മനുഷ്യാവകാശ കമ്മീഷന് - Malayalivartha.com Widgets Magazine\n02 JULY 2020 06:09 PM IST\nആന്‍ജിയോഗ്രാമിനിടെ യന്ത്രഭാഗം ഹൃദയവാല്‍വില് ഒടിഞ്ഞു കയറിയതിനെ തുടര്‍ന്ന് ചികിത്സയിലായിരുന്ന വീട്ടമ്മ മരിച്ച സംഭവം ഡിവൈഎസ്പി റാങ്കില് കുറയാത്ത ഉദ്യോഗസ്ഥനെ കൊണ്ട് അന്വേഷിപ്പിക്കാന് സംസ്ഥാന മനുഷ്യാവകാശ കമ്മീഷന്‍ആലപ്പുഴ ജില്ലാ പൊലീസ് മേധാവിക്ക് നിര്‍ദ്ദേശം നല്‍കി.\n30 ദിവസത്തിനകം അന്വേഷണ റിപ്പോര്‍ട്ട് സമര്‍പ്പിക്കണമെന്നാണ് കമ്മീഷന് ജുഡീഷ്യല് അംഗം പി. മോഹനദാസ് ആവശ്യപ്പെട്ടത് . മാധ്യമ വാര്‍ത്തകളുടെ അടിസ്ഥാനത്തില് സ്വമേധയാ രജിസ്റ്റര് ചെയ്ത കേസിലാണ് നടപടി. ആലപ്പുഴ ചിങ്ങോലി സ്വദേശി ബിന്ദുവിന്റെ മരണത്തിലാണ് തട്ടാരമ്പലത്തെ സ്വകാര്യാശുപത്രിയില് ചികിത്സാപിഴവ് ഉണ്ടായെന്ന് ആക്ഷേപം ഉയർന്നിരിക്കുന്നത് .\nആന്‍ജിയോഗ്രാമിനിടയില് യന്ത്രഭാഗം ഒടിഞ്ഞ് വാല്‍വില് ഇരുന്നത് ഗുരുതര അനാസ്ഥയാണെന്നും കമ്മീഷന് ഉത്തരവില് പറഞ്ഞു. സംഭവം യാഥാർത്ഥമാണെങ്കിൽ അത് ഗുരുതരമായ ചികിത്സാ പിഴവാണെന്ന് കമ്മീഷന് ഉത്തരവില് പറഞ്ഞു.\nകഴിഞ്ഞ മാസമാണ് തലക്കറക്കവും ശര്‍ദ്ദിയെയും തുടര്‍ന്ന് ബിന്ദു തട്ടാരമ്പലത്തിലെ സ്വകാര്യ ആശുപത്രിയില് ചികിത്സ തേടിയത്. ഹൃദയത്തില് ബ്ലോക്ക് ഉണ്ടോ എന്ന് അറിയുന്നതിനായി ഡോക്ടര് ആന്‍ജിയോഗ്രാം നടത്താന് നിര്‍ദ്ദേശിച്ചു. ഇത് പ്രകാരം ആന്‍ജിയോഗ്രാം നടത്തുന്നതിനിടെയാണ് യന്ത്രഭാഗം ഒടിഞ്ഞ് കയറിയത്\nഉടന് തന്നെ ബിന്ദുവിനെ പരുമലയിലെ സ്വകാര്യ ആശുപത്രിയിലേക്ക് മാറ്റി. അവിടെ വെച്ച് നടത്തിയ ശസ്ത്രക്രിയയിലൂടെ യന്ത്രത്തിന്റെ ഭാഗം നീക്കി. തുടര്‍ന്ന് ചികിത്സയില് കഴിയുന്നതിനിടെയായിരുന്നു മരണം. സ്വകാര്യ ആശുപത്രിയിലെ ചികിത്സാ പിഴവാണ് ബിന്ദുവിന്റെ മരണത്തിന് കാരണമെന്നാണ് ബന്ധുക്കളുടെ ആരോപണം.


സമാധാനത്തിന് നീതി ആവശ്യം; മനുഷ്യാവകാശങ്ങളെ ആദരിക്കുക: മാര്‍പാപ്പ - Hrudayavayal\nസമാധാനത്തിന് നീതി ആവശ്യം; മനുഷ്യാവകാശങ്ങളെ ആദരിക്കുക: മാര്‍പാപ്പ\nBy Staff Reporter on November 28, 2017, 5:14 pm Comments Off on സമാധാനത്തിന് നീതി ആവശ്യം; മനുഷ്യാവകാശങ്ങളെ ആദരിക്കുക: മാര്‍പാപ്പ\nയാങ്കോണ്: മതമോ വംശമോ നോക്കാതെ സമാധാനത്തിന് വേണ്ടി ഒത്തൊരുമിച്ച് പ്രവര്‍ത്തിക്കാന് ലോകനേതാക്കളോടായി ഫ്രാന്‍സിസ് മാര്‍പാപ്പയുടെ ആഹ്വാനം. ബര്‍മ്മയില് നടത്തിയ പ്രസംഗത്തിലാണ് പാപ്പ ഇക്കാര്യം ആവശ്യപ്പെട്ടത്.\nസംഘര്‍ഷങ്ങള് ഒഴിവാക്കുക, സമാധാനത്തിന് വേണ്ടി പ്രവര്‍ത്തിക്കുക, നീതിയെ പ്രോത്സാഹിപ്പിക്കുക.. എല്ലാ പൗരന്മാരുടെയും അവകാശങ്ങളെ ആദരിക്കുക.. ബര്‍മ്മയിലെ അധികാരികളെ അഭിസംബോധന ചെയ്തുകൊണ്ടുള്ള പ്രസംഗത്തില് പാപ്പ പറഞ്ഞു.\nബര്‍മ്മ-ബംഗ്ലാദേശ് സന്ദര്‍ശനപരിപാടിയിലെ ആദ്യ ദിവം ബര്‍മ്മയുടെ തലസ്ഥാനമായ യാങ്കോണില് നടത്തിയ പ്രസംഗത്തിലാണ് പാപ്പ ഇക്കാര്യം പറഞ്ഞത്. ബര്‍മ്മയുടെ ഭാവി സമാധാനത്തിലാണ് അധിഷ്ഠിതമായിരിക്കുന്നത്. ഈ സമാധാനം സാധ്യമാകണമെങ്കില് സമൂഹത്തിലെ ഓരോ വ്യക്തിയുടെയും മാന്യതയും ആദരവും അവകാശവും ഉറപ്പുവരുത്തണം. പാപ്പ ഓര്‍മ്മിപ്പിച്ചു.\nസമാധാനത്തിന് നീതി ആവശ്യം; മനുഷ്യാവകാശങ്ങളെ ആദരിക്കുക: മാര്‍പാപ്പ added by Staff Reporter on November 28, 2017, Time: 5:14 pm


ഡൽഹിയിൽ ക്രമസമാധാനം നിയന്ത്രണ വിധേയം, അര്‍ദ്ധ സൈനിക വിഭാഗം സുസജ്ജം : പുതിയ അക്രമ സംഭവങ്ങൾ ഇല്ല | delhi shooting|CAA riot|delhi riot|delhi violence\nന്യൂദല്‍ഹി: വടക്ക് കിഴക്കന് ദല്‍ഹിയില് പൗരത്വ നിയമത്തിന്റെ മറവില് കലാപങ്ങള് അരങ്ങേറുന്നത് നിയന്ത്രിക്കുന്നതിനായി സൈന്യത്തെ നിയോഗിച്ചു. ഡല്‍ഹിയില് അര്‍ധസൈനിക വിഭാഗങ്ങളടക്കം കൂടുതല് സേനയെ വിന്യസിക്കാന് ആഭ്യന്തരമന്ത്രി അമിത് ഷായുടെ അധ്യക്ഷതയില് ചേര്‍ന്ന ഉന്നതതലയോഗം ആണ് തീരുമാനിച്ചത് . കേന്ദ്ര ആഭ്യന്തരമന്ത്രി അമിത് ഷാ വിളിച്ച യോഗത്തില് ഡല്‍ഹി മുഖ്യമന്ത്രി അരവിന്ദ് കേജ്രിവാള്, ലെഫ്റ്റനന്റ് ഗവര്‍ണര് അനില് ബൈജാല് അടക്കമുളളവര് പങ്കെടുത്തു.\nഅക്രമങ്ങള് രക്തരൂക്ഷിതമായതിനെ തുടര്‍ന്നാണ് ക്രമസമാധാന പാലനത്തിനായി കേന്ദ്ര സേന ഇറങ്ങിയത്.35 കമ്പനി അര്‍ധ സൈനിക വിഭാഗത്തെയാണ് പ്രശ്‌നങ്ങള് ശാന്തമാക്കാനായി നിയോഗിച്ചിരിക്കുന്നത്. സ്ഥിതിഗതികള് നിയന്ത്രണത്തില് ആക്കുന്നതിനായി സംസ്ഥാന പോലീസ് ശ്രമം നടത്തിയെങ്കിലും പൂര്‍ണ്ണമായി അതിന് സാധിക്കാത്തതിനെ തുടര്‍ന്നാണ് കേന്ദ്ര സേനയെ ഇറക്കാനായി തീരുമാനിച്ചത്. നാലിടങ്ങളില് കര്‍ഫ്യൂ പ്രഖ്യാപിച്ചു. വടക്കു കിഴക്കന് ഡല്‍ഹിയില് ഒരു മാസത്തേക്കു നിരോധനാജ്ഞയും പ്രഖ്യാപിച്ചിട്ടുണ്ട്.\nഅക്രമങ്ങളില് മരിച്ചവരുടെ എണ്ണം പത്തായി. അഞ്ച് പേരാണു ചൊവ്വാഴ്ച മരിച്ചത്. വടക്കുകിഴക്കന് ഡല്‍ഹിയുടെ പലഭാഗങ്ങളിലും സംഘര്‍ഷത്തിന് അയവില്ല. ഇന്ന് വൈകിട്ട് ചാന്ദ്ബാഗില് പ്രതിഷേധക്കാര്‍ക്കു നേരെ ഉദ്യോഗസ്ഥര് കണ്ണീര് വാതകം പ്രയോഗിച്ചു. പുതിയതായി സംഘര്ഷമൊന്നും രേഖപ്പെടുത്തിയിട്ടില്ല. സ്ഥിതിഗതികൾ നിയന്ത്രണ വിധേയമാണെന്നാണ് ആഭ്യന്തര മന്ത്രാലയം പറയുന്നത്. അതേസമയം കലാപം ആളിക്കത്തിക്കാനായി മാധ്യമങ്ങളുടെ ഭാഗത്തു നിന്ന് ശ്രമമുണ്ടാകുന്നതായി ഡൽഹി ഉപമുഖ്യമന്ത്രി മനീഷ് സിസോദിയ പറഞ്ഞു.\nഡല്‍ഹിയില് നടക്കുന്ന അക്രമസംഭവങ്ങളുമായി ബന്ധപ്പെട്ട് വ്യാജവാര്‍ത്തകള് പ്രചരിപ്പിക്കരുതെന്ന് ഉപമുഖ്യമന്ത്രി മനീഷ് സിസോദിയ. അഭ്യൂഹങ്ങള് പ്രചരിപ്പിക്കാതിരിക്കുകയാണ് ഈ സാഹചര്യത്തില് ചെയ്യാവുന്ന ഏറ്റവും നല്ല കാര്യമെന്നും സിസോദിയ പറഞ്ഞു. പലവഴികളിലൂടെ അഭ്യൂഹങ്ങള് പ്രചരിക്കുകയാണ്. ഒരു സംഭവം നിങ്ങളുടെ കണ്ണുകൊണ്ട് കാണാത്തപക്ഷം അത് വിശ്വസിക്കുകയോ വാട്സപ്പിലൂടെ മെസേജ് ചെയ്യുകയോ അരുതെന്നും സിസോദിയ അഭ്യര്‍ഥിച്ചു.\ndelhi shooting CAA riot delhi riot delhi violence\nഡൽഹി സംഘർഷം: ചരിത്ര സ്മാരകത്തിന് കേടുപാടുകളും പുരാതന വസ്തുക്കൾ കാണാതായെന്നും കേന്ദ്ര മന്ത്രി\nJan 29, 2021, 09:41 am IST\nഡല്‍ഹി കലാപം: അമിത്ഷായ്ക്ക് പങ്കുണ്ടെന്ന് പാർട്ടി റിപ്പോര്‍ട്ടുമായി സിപിഎം\nDec 10, 2020, 06:32 pm IST\nസിഎഎ കലാപം; കോൺഗ്രസ് മുൻ കൗൺസിലർ ഇസ്രത് ജഹാന്റെ ജാമ്യാപേക്ഷ തള്ളി\nNov 27, 2020, 08:33 pm IST\nഡൽഹി കലാപം : യു.എ.പി.എ പ്രകാരം ഉമര് ഖാലിദിനെ പ്രോസിക്യൂട്ട് ചെയ്യാന് അനുമതി നല്‍കി ഡല്‍ഹി സര്‍ക്കാര്\nNov 7, 2020, 09:15 am IST


രാഹുലിന്റെ സെഞ്ചുറി കരുത്തില് ഇന്ത്യ; പരമ്പര തൂത്തുവാരാന് കിവീസിന് വേണ്ടത് 297 റണ്‍സ് - Samakalika Malayalam\nരാഹുലിന്റെ സെഞ്ചുറി കരുത്തില് ഇന്ത്യ; പരമ്പര തൂത്തുവാരാന് കിവീസിന് വേണ്ടത് 297 റണ്‍സ്\nBy സമകാലിക മലയാളം ഡെസ്‌ക് | Published: 11th February 2020 11:18 AM |\nLast Updated: 11th February 2020 11:18 AM | A+A A- |\nമൗണ്ട് മാന്‍ഗനൂയി: കെ എല് രാഹുലിന്റെ സെഞ്ചുറി കരുത്തില് ന്യൂസിലാന്‍ഡിന് മുന്‍പില് 297 റണ്‍സ് വിജയ ലക്ഷ്യം വെച്ച് ഇന്ത്യ. മൂന്ന് വിക്കറ്റ് നഷ്ടത്തില് 63 റണ്‍സ് എന്ന നിലയില് വീണ ഇന്ത്യയെ ശ്രേയസിനും, മനീഷ് പാണ്ഡേക്കുമൊപ്പം സെഞ്ചുറി കൂട്ടുകെട്ട് തീര്‍ത്ത് കെ എല് രാഹുല് തിരികെ കയറ്റി. രാഹുലിന്റെ ഇന്നിങ്‌സിന്റെ ബലത്തില് നിശ്ചിത ഓവറില് ഇന്ത്യ ഏഴ് വിക്കറ്റ് നഷ്ടത്തില് 296 റണ്‍സിലേക്കെത്തി.\nഅഞ്ചാം സ്ഥാനത്ത് ഇറങ്ങി ന്യൂസിലാന്‍ഡില് സെഞ്ചുറിയിലേക്കെത്തുന്ന രണ്ടാമത്തെ ഇന്ത്യന് താരമായി രാഹുല്. 113 പന്തില് നിന്ന്9ഫോറും രണ്ട് സിക്‌സും പറത്തിയ രാഹുലിനെ ബെന്നറ്റ് ജാമിസണിന്റെ കൈകളിലെത്തിച്ചു. കിവീസിന്റെ ഫീല്‍ഡിങ് പിഴവുകള് പലവട്ടം ഇന്നിങ്‌സില് രാഹുലിന് ജീവന് തിരികെ നല്‍കിയിരുന്നു.\nപൃഥ്വി ഷാ മടങ്ങിയതിന് പിന്നാലെ ഒന്നിച്ച രാഹുല് ശ്രേയസ് സഖ്യം 100 റണ്‍സ് കൂട്ടിച്ചേര്‍ത്താണ് പിരിഞ്ഞത്. ശ്രേയസ് 63 പന്തില് നിന്ന്9ഫോറിന്റെ അകമ്പടിയോടെ 62 റണ്‍സ് നേടി. ശ്രേയസ് മടങ്ങിയതിന് പിന്നാലെ മനീഷ് പാണ്ഡേ രാഹുലിന് മികച്ച പിന്തുണ നല്‍കി.\nശ്രേയസിനൊപ്പം ഇന്നിങ്‌സ് കെട്ടിഉയര്‍ത്താന് ശ്രമിച്ച രാഹുല്, മനീഷിനൊപ്പം നിന്ന് സ്‌കോറിങ്ങിന്റെ വേഗം കൂട്ടാനാണ് മുതിര്‍ന്നത്. 107 റണ്‍സാണ് രാഹുല്-മനീഷ് കൂട്ടുകെട്ടില് പിറന്നത്. മനീഷ് പാണ്ഡേ 48 പന്തില് നിന്ന്2ഫോറിന്റെ അകമ്പടിയോടെ 42 റണ്‍സ് നേടി പുറത്തായി.\nടോസ് നഷ്ടപ്പെട്ട് ബാറ്റിങ്ങിന് ഇറങ്ങിയ ഇന്ത്യക്ക് രണ്ടാം ഓവറില് തന്നെ തിരിച്ചടിയേറ്റു. ഒരു റണ് മാത്രമെടുത്ത് നിന്ന മായങ്കിനെ ജാമിസണ് ബൗള്‍ഡാക്കി. ഇന്ത്യന് സ്‌കോര് 32ല് നില്‍ക്കെ കോഹ് ലിയും മടങ്ങി.\nകെ എല് രാഹുല് ഇന്ത്യ-ന്യൂസിലാന്‍ഡ് ശ്രേയസ് അയ്യര് മനീഷ് പാണ്ഡേ


ചിത്രരചന ,പെയിന്റിങ് എന്നിവയിലാണോ നിങ്ങൾക്കു അഭിരുചി? എങ്കിൽ നിങ്ങൾക്ക് ഫൈൻ ആർട്സ് പഠിക്കാം - KL Scholarships\nHome Education news Government news ചിത്രരചന ,പെയിന്റിങ് എന്നിവയിലാണോ നിങ്ങൾക്കു അഭിരുചി? എങ്കിൽ നിങ്ങൾക്ക് ഫൈൻ ആർട്സ് പഠിക്കാം\n2022, മേയ് 27, വെള്ളിയാഴ്‌ച\nചിത്രരചന ,പെയിന്റിങ് എന്നിവയിലാണോ നിങ്ങൾക്കു അഭിരുചി? എങ്കിൽ നിങ്ങൾക്ക് ഫൈൻ ആർട്സ് പഠിക്കാം\nPosted By: KL Scholarships മേയ് 27, 2022 LeaveaReply\nചിത്രരചന, പെയിന്റിങ്, ശിൽപകല, വിവിധ കലാരൂപങ്ങളിലെ ശൈലീ വൈവിധ്യങ്ങൾ, അവയുടെ ചരിത്രപരവും സാമൂഹികവുമായ പ്രസക്തി എന്നിവയെക്കുറിച്ചുള്ള പഠനമാണ് ഫൈൻ ആർട്സ്. പ്രിന്റ് മേക്കിങ്,ഫൊട്ടോഗ്രഫി, ആർക്കിടെക്ചർ, അനിമേഷൻ, കാലിഗ്രഫി എന്നിവയെല്ലാം ഫൈൻ ആർട്സിൽപെടുന്നു. പ്ലസ് ടു യോഗ്യതള്ളവർക്കു ചേരാനാവുന്ന നാലു വർഷ കോഴ്സാണു ബിഎഫ്എ (ബാച്‌ലർ ഓഫ് ഫൈൻ ആർട്സ്). പെയിന്റിങ്, ഫിലിം മേക്കിങ്,ഫിലിം ഹിസ്റ്ററി, അനിമേഷൻ, അപ്ലൈഡ് ആർട്, സ്‌കള്‍പ്ച്ചര്, കമേഴ്‌സ്യല് ആർട് തുടങ്ങിയ സ്‌പെഷലൈസേഷനുകളുണ്ട്.\nകേരളത്തിലെ പഠന സൗകര്യങ്ങൾ\nശ്രീശങ്കരാചാര്യ സംസ്കൃത സർവകലാശാല, കാലടി: ബിഎഫ്എ (പെയിന്റിങ്, മ്യൂറൽ, സ്കൾപ്ചർ). അഭിരുചിപരീക്ഷയുണ്ട്. തൃപ്പൂണിത്തുറ ആര്‍എല്‍വി കോളജ് ഓഫ് മ്യൂസിക് ആന്‍ഡ് ഫൈന് ആര്‍ട്‌സിലും തിരുവനന്തപുരം, തൃശൂർ, മാവേലിക്കര ഗവ. ഫൈന് ആര്‍ട്‌സ് കോളജുകളിലും പെയിന്റിങ്, അപ്ലൈഡ് ആര്‍ട്‌സ്, സ്കൾപ്ചർ വിഷയങ്ങളിൽ ബിഎഫ്എ കോഴ്സുണ്ട്. അഭിരുചി പരീക്ഷ വഴിയാണു പ്രവേശനം. തൃശൂരിൽ 2019 മുതൽ ബിഎഫ്എ ആർട് ഹിസ്റ്ററി & വിഷ്വൽ സ്റ്റഡീസ് കോഴ്സുമുണ്ട്. ആറന്മുള വാസ്തുവിദ്യാഗുരുകുലത്തിൽ മ്യൂറല് പെയിന്റിങ്ങിൽ സർട്ടിഫിക്കറ്റ് കോഴ്സുണ്ട്. എസ്എസ്എൽസിയാണു യോഗ്യത.\nകേരളത്തിനു പുറത്തുള്ള പ്രധാന സ്ഥാപനങ്ങൾ\nകൊൽക്കത്ത വിശ്വഭാരതി, മുംബൈ ജെജെ സ്കൂൾ ഓഫ് ആർട്സ്, വാരാണസി ബിഎച്ച്‌യു, ഡൽഹി സർവകലാശാലയിലെ കോളജ് ഓഫ് ആർട്ട്, ബറോഡ എംഎസ് യൂണിവേഴ്സിറ്റി, അലിഗഡ് എഎംയു, ഡൽഹി ജാമിയ മില്ലിയ, ഹരിയാന സോനിപ്പത്തിലെ ജിൻഡാൽ സ്കൂൾ ഓഫ് ലിബറൽ ആർട്സ് & ഹ്യൂമാനിറ്റീസ്.\nഅഹമ്മദാബാദ് എൻഐഡിയിൽ ഫിലിം & വിഡിയോ കമ്യൂണിക്കേഷൻ, അനിമേഷൻ, ഫിലിം ഡിസൈൻ, ഗ്രാഫിക് ഡിസൈൻ വിഷയങ്ങളിൽ ബിഡിസ് പ്രോഗ്രാമുണ്ട്. ബെംഗളൂരുവിലെ സൃഷ്ടി മണിപ്പാൽ ഇൻസ്റ്റിറ്റ്യൂട്ട് ഓഫ് ആർട്ട്, ഡിസൈൻ & ടെക്നോളജിയിലും സവിശേഷ ബിരുദ കോഴ്സുകളുണ്ട്.


director talk about sudani from nigeria - Malayalam Filmibeat\n| Updated: Saturday, March 24, 2018, 12:27 [IST]\nകോമഡി വേഷങ്ങളിലൂടെ മലയാളി പ്രേക്ഷകരുടെ ശ്രദ്ധ പിടിച്ച് പറ്റിയ സൗബിന് നായകനായ ചിത്രമാണ് സുഡാനി ഫ്രം നൈജീരിയ. തിയേറ്ററുകളില് പ്രദര്‍ശനത്തിനെത്തിയ ചിത്രത്തിന് പോസിറ്റീവ് റിവ്യൂസാണ് ലഭിക്കുന്നത്. ഒരു കായിക ചിത്രം കൂടിയാണിത്. സ്‌പോട്‌സില് നിന്ന് തുടങ്ങി ജീവിതത്തില് അവസാനിക്കുന്ന ചിത്രം. മുമ്പും സ്‌പോട്‌സ് ചിത്രങ്ങള്‍ക്ക് പ്രേക്ഷകര്‍ക്കിടയില് മികച്ച സ്വീകരണമായിരുന്നു ലഭിച്ചത്. അതുക്കൊണ്ട് തന്നെ സുഡാനി ഫ്രം നൈജീരിയയും പ്രേക്ഷകര് സ്വീകരിക്കുമെന്ന് ഉറപ്പുണ്ടായിരുന്നുവെന്ന് സംവിധായകന് സക്കറിയ പറയുന്നു.\nറാണി മുഖർജിയുടെ തിരിച്ചുവരവ് ഗംഭീരമായോ?- "ഹിച്കി" മൂവി റിവ്യൂ\nമലപ്പുറത്തെ ഒരു ഫുഡ്‌ബോള് ക്ലബ്ബിന്റെ മാനേജരുചെ വേഷത്തിലാണ് സൗബിന് അഭിനയിക്കുന്നത്. ഹാസ്യവേഷങ്ങള് മാത്രം ചെയ്ത സൗബിന് ഷാഹിറിന്റെ ഗൗരവമേറിയ കഥാപാത്രഭാവവും ചിത്രത്തിലുണ്ട്. സൗബിന് അഭിനയിക്കുന്ന ചിത്രങ്ങളെയും നടന്റെ കഥാപാത്രത്തെ പ്രേക്ഷകര് ഏറ്റെടുക്കുകയും ചെയ്യുന്നുണ്ട്. അതുക്കൊണ്ട് തന്നെയാണ് സിനിമയിലെ നായകനായി സൗബിനെ തിരഞ്ഞെടുക്കാന് കാരണമെന്നും സംവിധായകന് പറഞ്ഞു.\nഏഷ്യാനെറ്റ് ഓണ്‍ലൈന് നല്‍കിയ അഭിമുഖത്തിലാണ് സംവിധായകന് സക്കറിയ തന്റെ പുതിയ ചിത്രത്തെ കുറുച്ചും ചിത്രത്തിലെ നായകന് സൗബിനെ കുറിച്ചും വെളിപ്പെടുത്തിയത്. നാടകങ്ങളില് അഭിനയിച്ചിട്ടുള്ള സാവിത്രി ശ്രീധരന്, സരസ ബാലുശേരി എന്നിവരാണ് ചിത്രത്തിലെ നായികമാരായി എത്തുന്നത്. ഗ്രാമാവാസികളായ ഒട്ടേറെ പേരും ചിത്രത്തില് പ്രധാന വേഷത്തില് എത്തുന്നുണ്ട്.\nമലപ്പുറത്തെ രാമനാട്ടുകരയിലെ വാഴയൂരും കോഴിക്കോടുമായിരുന്നു ചിത്രത്തിന്റെ പ്രധാന ലൊക്കേഷന്. മലപ്പുറം കോട്ടയ്ക്കലിലെ ഒരു സ്‌റ്റേഡിയത്തിലാണ് ചിത്രത്തിലെ ടൂര്‍ണമെന്റ് ചിത്രീകരിച്ചത്. ഘാനയിലും ചിത്രീകരണമുണ്ടായിരുന്നു.\nRead more about: sudani from nigeria director മലയാളം സിനിമ സുഡാനി ഫ്രം നൈജീരിയ സംവിധായകന്\ndirector talk about sudani from nigeria


മുല്ലപ്പെരിയാര്: 'കൂടുതല് ജലം കൊണ്ടുപോകണം'; തമിഴ്‌നാടിന് മുഖ്യമന്ത്രി പിണറായിയുടെ കത്ത് | Mullaperiyar: 'More water should be taken'; Pinarayi's letter to Tamil Nadu cm\nമുല്ലപ്പെരിയാര്: 'കൂടുതല് ജലം കൊണ്ടുപോകണം'; തമിഴ്‌നാടിന് മുഖ്യമന്ത്രി പിണറായിയുടെ കത്ത്\nമുല്ലപ്പെരിയാറില് നിന്ന് തുരങ്കം വഴി വൈഗാ ഡാമിലേക്ക് പരമാവധി വെള്ളം കൊണ്ടുപോകണം\n24 Oct 2021 12:53 PM GMT\nമുല്ലപ്പെരിയാര് അണക്കെട്ടില് നിന്ന് തുരങ്കം വഴി വൈഗ അണക്കെട്ടിലേക്ക് പരമാവധി വെള്ളം വലിച്ചെടുത്ത് തുറന്നു വിടാന് ബന്ധപ്പെട്ടവര്‍ക്ക് അടിയന്തര നിര്‍ദേശം നല്‍കണമെന്ന് മുഖ്യമന്ത്രി പിണറായി വിജയന് തമിഴ്‌നാട് മുഖ്യമന്ത്രി എംകെ സ്റ്റാലിന് അയച്ച കത്തില് ആവശ്യപ്പെട്ടു.\nഷട്ടറുകള് തുറക്കുന്നത് 24 മണിക്കൂര് മുമ്പെങ്കിലും കേരള സര്‍ക്കാരിനെ അറിയിക്കണം. ഒക്ടോബര് 16 മുതല് കേരളത്തിലുണ്ടായ പ്രളയം ജനങ്ങളുടെ സ്വത്തിനും ജീവനും വലിയ നാശനഷ്ടമാണ് വരുത്തിയത്. പല ഭാഗങ്ങളിലും രൂക്ഷമായ ഉരുള്‍പൊട്ടലും കനത്ത വെള്ളപ്പൊക്കവും മരണങ്ങളുമുണ്ടായി. മുല്ലപ്പെരിയാറില് ഒക്ടോബര് 18ന് ജലനിരപ്പ് 133.45 അടി ആയപ്പോള് തമിഴ്‌നാട് അധികൃതരെ വിവരമറിയിച്ചിരുന്നു. അണക്കെട്ടിന്റെ താഴ്ഭാഗത്ത് താമസിക്കുന്നവരുടെ സുരക്ഷ ഉറപ്പുവരുത്താനായിരുന്നു ഇത്. ഇടുക്കി റിസര്‍വോയറിലെ ചെറുതോണി അണക്കെട്ടിന്റെ മൂന്ന് ഷട്ടറുകള് തുറന്നു. അതിനു മുന്നോടിയായി ഇടമലയാര് അണക്കെട്ടും തുറന്നു.\nമുല്ലപ്പെരിയാര് അണക്കെട്ടിലെ ഇപ്പോഴത്തെ ഒഴുക്ക് 2109 സിഎസ് ആണ്. പുറന്തള്ളല് നില ഇരുപതാം തീയതിയിലെ കണക്കുപ്രകാരം 1750 സിഎസും. ഇപ്പോഴത്തെ ഒഴുക്കിനൊപ്പം മഴ ശക്തമാകുമ്പോള് റിസര്‍വോയര് ലവല് 142 അടിയില് എത്തുമെന്ന് ഭയപ്പെടുകയാണ്. അതുകൊണ്ടാണ് മുല്ലപ്പെരിയാര് അണക്കെട്ടില് നിന്ന് തുരങ്കം വഴി തമിഴ്‌നാട്ടിലേക്ക് ക്രമേണ വെള്ളം തുറന്നു വിടണമെന്ന അടിയന്തര ആവശ്യമുയരുന്നത്. ജനങ്ങളുടെ ജീവന് സുരക്ഷിതമാക്കാന് അനുകൂല പ്രതികരണം പ്രതീക്ഷിക്കുന്നതായി മുഖ്യമന്ത്രി പറഞ്ഞു. കേരളവും തമിഴ്‌നാടും തമ്മിലുള്ള ചരിത്രപരമായ ബന്ധവും ജനങ്ങള് തമ്മിലുള്ള ഊഷ്മള ബന്ധവും മുഖ്യമന്ത്രി കത്തില് ചൂണ്ടിക്കാട്ടി.\nമുഖ്യമന്ത്രി പിണറായി തമിഴ്‌നാട് മുഖ്യമന്ത്രി എംകെ സ്റ്റാലിന് അയച്ച കത്ത്


Through My Mind: April 2016\nമകനെ റ്റ്യൂഷന് കൊണ്ടു വിട്ടിട്ടുണ്ട് ഒരു മണിക്കൂർ എവിടെയെങ്കിലും ചിലവഴിച്ച് അവനേയും കൂട്ടി തിരിച്ച് പോവുക എന്ന എന്റെ ഞാറാഴ്ച ഡ്യൂട്ടിയിലാണ്, ഞാൻ. McDonalds , ഒരു കാപ്പിയും മേടിച്ച് കൂടെയുള്ള ഫോണിൽ കുത്തിക്കളിച്ച് ഒരു മണിക്കൂർ തള്ളി നീക്കുക എന്ന ഉദ്ദേശ്യത്തോടെയാണ്, ഞാൻ അങ്ങോട്ട് ചെന്നത്. അവിടെയാണെങ്കില് ആരും ആരേയും ശ്രദ്ധിക്കാറില്ല അതുപോലെ വിശ്വസിക്കാവുന്ന ഒരു സ്ഥലമായിട്ടാണ് തോന്നിയിട്ടുള്ളത്.\nഞാറാഴച രാവിലെ പത്ത് മണി ആയെങ്കിലും കടയിൽ തിരക്ക് ആയിട്ടില്ല എല്ലാവരും ഒരു അവധി ദിവസത്തിന്റെ അലസതയിലാണെന്ന് തോന്നുന്നു.ചിലർ ഭക്ഷണവും പത്രം വായനയും ആയിട്ട് ഇരിക്കുന്നു മറ്റു ചിലർ ആധുനിക സാമഗ്രികളായ ഫോണിലോ കമ്പ്യൂട്ടറിലാണ്. ഏകദേശം നാലോ അഞ്ചോ ആളുകൾ ചേർന്ന് ഓഫീസിനെക്കുറിനെക്കുറിച്ചും പതിവ് രാഷ്ട്രീയ ചർച്ചകളുമായിട്ട് ഇരിക്കുന്നുണ്ട്. McDonalds- ഉത്‌പത്തി അമേരിക്കയിൽ നിന്നുമാണെങ്കിലും അത് നെഞ്ചിലേറ്റിയിരിക്കുന്നത് നമ്മുടെ കുട്ടികളാണ്. സാധാരണ ഉച്ചയോടെ കൂടിയാണ് തിരക്ക് അനുഭവപ്പെടാറുള്ളത്. ആ കച്ചവട സാദ്ധ്യത മുന്നേ കണ്ടിട്ടുള്ള തയ്യാറെടുപ്പിലാണ് കടക്കാരും. ആകെ കൂടെ ശാന്തമായ അന്തരീക്ഷം.\nപിന്നീട് അങ്ങോട്ട് വന്ന ഉപഭോക്താവിന്റെ കൂടെയുള്ള ചെളിയിൽ പൊതിഞ്ഞ ആ ഏതാനും കുട്ടികൾ, ശാന്തമായ അന്തരീക്ഷത്തെ ഒരു നിമിഷത്തിനകം കാക്ക കൂട്ടത്തിൽ കല്ലിട്ടതു പോലെയാക്കി .എന്താണ് കാര്യം എന്നറിയാനായി എന്നെപ്പോലെ തന്നെ അവിടെയുള്ളവരുടെയെല്ലാം ശ്രദ്ധ അയാളിലും കുട്ടികളിലുമായി. കുട്ടികൾക്കാണെങ്കിൽ ഏതോ ലോകം കീഴടക്കിയ മട്ടിലായിരുന്നു.വന്നയുടന് തന്നെ അയാള് ഭക്ഷണത്തിനുള്ള നിര്‍ദ്ദേശങ്ങള് കൊടുക്കാനായി പൈസ നല്‍കേണ്ട കൗണ്ടർ -ന്റെ അവിടെ തന്നെ നിന്നു. അദ്ദേഹത്തെ അന്വേഷിച്ച് പിന്നെയും കുട്ടികൾ കടയിലോട്ട് വരുന്നുണ്ട്. കണ്ടിട്ട്, അവർക്കെല്ലാം അദ്ദേഹത്തെ പരിചയമുണ്ട്. കുട്ടികൾ ആ പ്രദേശത്തെ ഭിക്ഷ യാചിക്കുന്നവരാണെന്ന് തോന്നുന്നു. ഒരു പക്ഷെ അവരുടെ ഇടയിലെ "ദൈവദൂതൻ ആയിരിക്കാം. കുട്ടികളാണെങ്കിൽ ഒരാൾക്ക് "ബർഗർ വേണമെങ്കില് എല്ലാവർക്കും ബർഗർ, എന്തൊക്കെ ഓര്‍ഡര് ചെയ്യണം എന്ന അങ്കലാപ്പിലാണ് അതിനിടയ്ക്ക് ആർക്കോ ഐസ് ക്രീം ഓർമ്മ വന്നു അതോടെ അതും എല്ലാവർക്കും വേണം. അയാൾ, കുട്ടികൾ ചോദിക്കുന്നതൊക്കെ ഓർഡറും ചെയ്യുന്നുണ്ട്. യാതൊരു മടിയും കൂടാതെ പിന്നെയും അവർക്ക് വേണ്ട ഭക്ഷണത്തെപ്പറ്റി ചോദിക്കുകയും അതെല്ലാം ഓർഡർ ചെയ്യുന്നുമുണ്ട്. ആ നല്ല പ്രവൃത്തിയുടെ മുൻപിൽ എനിക്ക് മാത്രമല്ല ഒരു പക്ഷെ അവിടെ ഇരിക്കുന്ന ഓരോത്തർക്കും സ്വയം കുറ്റബോധം തോന്നതിരുന്നില്ലെ ………\nവന്നിരിക്കുന്ന കുട്ടികളിൽ മൂത്ത കുട്ടിക്ക് വല്ല ഏഴ് വയസ്സ് കാണും അവളുടെ ഒക്കത്ത് ആറോ ഏഴോ മാസം പ്രായമുള്ള ഒരു കുട്ടിയുണ്ട്. അവളൊക്കെ ഉത്തരവാദിത്വമുള്ള ഒരു ചേച്ചി ആണ്. വേറെയും രണ്ട് ആൺകുട്ടികൾ ഉണ്ട്. അവരൊക്കെ എവിടെ ഇരിക്കണം എന്നറിയാതെ എല്ലാ കസേരകളിലും മാറി മാറി ഇരിക്കുന്നുണ്ട്.അവർ ഞങ്ങളെ നോക്കി ചിരിക്കുകയും റ്റാറ്റാ പറയുകയും ചെയ്യുന്നുണ്ട്. അതൊക്കെ കാണുമ്പോൾ, പണ്ട് സ്കൂളിൽ നിന്നും ഉല്ലാസയാത്രക്കായി പോകുമ്പോൾ ബസ്സിൽ കേറി കഴിയുമ്പോൾ, ജനലിന്റെ അടുത്ത് ഇരിക്കണോ കൂട്ടുകാരികളുടെ അടുത്ത് ഇരിക്കണോ എവിടെ ഇരിക്കണം എന്നറിയാതെ ആകെ വെപ്രാളവും സന്തോഷവും കൊണ്ട് ബസ്സ് മുഴുവൻ ഓടി നടക്കുന്നത് പോലെയാണ് ആ കുട്ടികളും.ആ കടയുടെ തന്നെ ഒരാൾ വന്ന് അവരെ എല്ലാവരേയും നിഷ്‌കര്‍ഷമായി ഒരു സ്ഥലത്ത് തന്നെ ഇരുത്തി.ആ കുഞ്ഞുവാവയെ മേശ യുടെ പുറത്ത് ഇരുത്തി എല്ലാവരും ഐസ് ക്രീം മേടിക്കാൻ പോയി. അവരുടെ അഴുക്കും പൊടിയും പുരണ്ട മേനിയും വസ്ത്രങ്ങളും ആണെങ്കിലും തിളക്കമാർന്ന പ്രതീക്ഷയോടെയുള്ള അവരുടെ കണ്ണുകൾ……ശരിക്കും ഹൃദയസ്പർശിയായ ദൃശ്യങ്ങളായിരുന്നു.\nഐസ്ക്രീമും ആയി കുട്ടികൾ മേശയുടെ ചുറ്റും ഇരുന്നു. ചിലരുടെ അത് താഴോട്ട് വീഴുന്നുണ്ട് അവിടെ നിന്ന് വാരി എടുക്കുന്നുണ്ട് . അതിനിടയ്ക്ക് ഒരു കുട്ടി പുറത്തേക്ക് ഓടി കൂട്ടത്തിൽ മറ്റൊരുത്തനും ചേച്ചി കുട്ടി ഓർഡർ ചെയ്ത "ബർഗർ "നായി പോയി ചോദിച്ചെങ്കിലും അവരുടെ കൂടെ ഉണ്ടായിരുന്ന ദൈവദൂതനെ അവിടെ എങ്ങും കണ്ടില്ല. അത് മനസ്സിലാക്കിയ കടക്കാർ 'ബർഗർ ഒന്നും കൊടുക്കാതെ തന്നെ എല്ലാവരേയും ഓടിച്ചു വിട്ടു. ഏതാനും നിമിഷത്തെ "ഷോ " കണ്ടതിനു ശേഷം എല്ലാവരും അവരവരുടെ പഴയ ജോലികളിൽ വ്യാപൃതായി. കടയിൽ പിന്നേയും നിശ്ശബ്‌ദത ആയി. ഒന്നും സംഭാവിക്കാതെ പോലെ കടക്കാരും ആ സ്ഥലമെല്ലാം വൃത്തിയാക്കാനും തുടങ്ങി.\nഎന്തോ,എനിക്ക് ദൈവദൂതനോട് ദേഷ്യം തോന്നി, അയാളുടെ ആ നല്ല പ്രവൃത്തിയെ ഒരിക്കലും വിലമതിക്കാനായില്ല. നല്ലൊരു കാര്യം ചെയ്തെങ്കിലും അതുകൊണ്ടുള്ള പ്രയോജനം ആർക്കുമുണ്ടായില്ല.അതിനായി കുറച്ച് ക്ഷമയും ഉത്തരവാദിത്തം ഏറ്റെടുക്കേണ്ടതായിരുന്നു. "കുടം കമഴ്ത്തി വച്ച് വെള്ളം ഒഴിച്ചതു പോലെത്തെ ഒരു സംഭവം ആയിട്ടാണ് എനിക്ക് തോന്നിയത് ഒരു പക്ഷെ നമ്മുടെ നിത്യജീവിതത്തിലും നമ്മൾ ശ്രദ്ധിക്കാതെ പോകുന്ന ചില ചെറിയ കാര്യങ്ങൾ !


Administrative Reforms Commission reports | കേന്ദ്ര വിജിലൻസ് കമ്മിഷൻ മാതൃകയിൽ സംസ്ഥാന വിജിലൻസ് കമ്മിഷൻ രൂപവത്കരിക്കണം; കള്ളപ്പരാതിക്കാർക്ക് ശിക്ഷ ഉറപ്പാക്കും; ഉദ്യോഗസ്ഥരെ കള്ളക്കേസിൽ കുടുക്കി തേജോവധം ചെയ്യുന്നത് ഒഴിവാക്കാനും നടപടി കരടു നിയമത്തിൽ ശുപാർശ: ഭരണപരിഷ്‌കാരി വിഎസിന്റെ റിപ്പോർട്ട് പിണറായി അംഗീകരിക്കുമോ? - MarunadanMalayali.com\nകേന്ദ്ര വിജിലൻസ് കമ്മിഷൻ മാതൃകയിൽ സംസ്ഥാന വിജിലൻസ് കമ്മിഷൻ രൂപവത്കരിക്കണം; കള്ളപ്പരാതിക്കാർക്ക് ശിക്ഷ ഉറപ്പാക്കും; ഉദ്യോഗസ്ഥരെ കള്ളക്കേസിൽ കുടുക്കി തേജോവധം ചെയ്യുന്നത് ഒഴിവാക്കാനും നടപടി കരടു നിയമത്തിൽ ശുപാർശ: ഭരണപരിഷ്‌കാരി വിഎസിന്റെ റിപ്പോർട്ട് പിണറായി അംഗീകരിക്കുമോ?\nAugust 19, 2017 | 09:51 AM IST | Permalink\nതിരുവനന്തപുരം: സംസ്ഥാനത്തെ വിജിലൻസ് സംവിധാനത്തെ എല്ലാ അർത്ഥത്തിലും കഴില്ലാത്ത ഏജൻസിയാക്കി മാറ്റുന്ന പരിഷ്‌ക്കാരങ്ങളാണ് പിണറായി വിജയൻ സർക്കാർ അടുത്തിടെ ചെയ്തിരിക്കുന്നത്. ഉന്നത ഉദ്യോഗസ്ഥർക്കും മന്ത്രിക്കും എതിരായ പരാതി സ്വീകരിക്കണമെങ്കിൽ കൂടി വിജിലൻസ് ഡയറക്ടർ അറിയണമെന്ന വ്യവസ്ഥ വന്നതോടെ വിജിലൻസ് സംവിധാനം അടിമുടി ഇല്ലാതായെന്ന ആക്ഷേപം ശക്തമാണ്. ഇതിനിടെയാണ് സംസ്ഥാന ഭരണപരിഷ്‌ക്കാര കമ്മീഷൻ ചെയർമാൻ വി എസ് അച്യുതാനന്ദന്റെ നേതൃത്വത്തിൽ സർക്കാർ മാറ്റം വരുത്തേണ്ട കാര്യങ്ങളെ കുറിച്ച് വിശദമായ റിപ്പോർട്ട് നൽകിയത്.\nകേന്ദ്രവിജിലൻസ് കമ്മിഷൻ മാതൃകയിൽ സംസ്ഥാന വിജിലൻസ് കമ്മിഷൻ രൂപവത്കരിക്കണമെന്നതാണ് സംസ്ഥാന ഭരണപരിഷ്‌ക്കാര കമ്മീഷന്റെ ശുപാർശയിൽ പ്രധാനമായത്. സംസ്ഥാന വിജിലൻസ് കമ്മിഷനും വിജിലൻസ് ഡയറക്ടറേറ്റും രൂപവത്കരിക്കുന്നതിന് പ്രത്യേകനിയമം ആവശ്യമാണ്. ഇതിനായി സ്റ്റേറ്റ് വിജിലൻസ് കമ്മിഷൻ ആൻഡ് സ്റ്റേറ്റ് വിജിലൻസ് എസ്റ്റാബ്ളിഷ്മെന്റ് ബില്ലിന്റെ കരട് മാതൃകയും കമ്മിഷൻ സർക്കാരിന് കൈമാറി. അഴിമതി തടയുന്നതിനൊപ്പം തന്നെ കള്ളപ്പരാതികൾ തടയുന്നതിന് കൂടി ലക്ഷ്യമിട്ടുള്ള റിപ്പോർട്ടാണ് വി എസ് തയ്യാറാക്കിയിരിക്കുന്നത്.\nഉദ്യോഗസ്ഥരെ കള്ളക്കേസിൽ കുടുക്കി തേജോവധം ചെയ്യുന്നത് ഒഴിവാക്കാൻ നടപടി ഉണ്ടാകുമെന്ന് കരടുനിയമം വ്യവസ്ഥ ചെയ്യുന്നുണ്ട്. കള്ളപ്പരാതിക്കാരെ ശിക്ഷിക്കുന്നതടക്കമുള്ള വ്യവസ്ഥകൾ ഉൾപ്പെടുത്തിയാകും നിയമനിർമ്മാണം. അഴിമതിക്കാർ എത്ര ഉന്നതരായാലും കടുത്ത ശിക്ഷ ഉറപ്പാക്കണം. ഒന്നിലധികം അംഗങ്ങളുള്ള സ്വതന്ത്ര സംവിധാനമായാണ് വിജിലൻസ് കമ്മിഷൻ രൂപവത്കരിക്കേണ്ടത്. ഹൈക്കോടതി ജഡ്ജി പദവയിലുള്ളതോ വിരമിച്ചതോ ആയ ന്യായാധിപൻ ആയിരിക്കണം കമ്മിഷൻ അധ്യക്ഷൻ. ചീഫ് സെക്രട്ടറിയായി ഭരണ പരിചയമുള്ള ഒരാളും കുറ്റാന്വേഷണരംഗത്ത് ഡി.ജി.പി./എ.ഡി.ജി.പി. പദവിയിൽ പ്രവർത്തന പരിചയമുള്ള ഒരാളുമായിരിക്കും അംഗങ്ങൾ.\nകമ്മിഷനെ സഹായിക്കാൻ ഐ.ജി. തലത്തിലുള്ള അന്വേഷണോദ്യോഗസ്ഥനും നിയമോപദേശം നൽകുന്നതിന് സ്പെഷ്യൽ അറ്റോർണി പദവിയിലുള്ള മറ്റൊരു ഉദ്യോഗസ്ഥനുമുണ്ടാകും. പ്രത്യേക സമിതിയായിരിക്കും അംഗങ്ങളെ തിരഞ്ഞെടുക്കുക. നിലവിലുള്ള വിജിലൻസ് ആൻഡ് ആന്റി കറപ്ഷൻ ബ്യൂറോ ആയിരിക്കും നിർദിഷ്ട വിജിലൻസ് സംവിധാനം. അതിന് കമ്മിഷന്റെ മേൽനോട്ടമുണ്ടാകും. വിജിലൻസ് സംവിധാനത്തിന് സിബിഐ. മാതൃകയിൽ സ്റ്റാറ്റിയൂട്ടറി അധികാരവും സംരക്ഷണവും ഉണ്ടാകണമെന്നും കമ്മിഷൻ ആവശ്യപ്പെട്ടിട്ടുണ്ട്.\nഅഴിമതി സംബന്ധിച്ച പരാതി കിട്ടിയാൽ കേസ് രജിസ്റ്റർചെയ്ത് പ്രഥമവിവര റിപ്പോർട്ട് എടുക്കുന്ന നപടിക്ക് മാറ്റം വരുത്തണമെന്നും ഭരണപരിഷ്‌കാര കമ്മിഷൻ നിർദേശിക്കുന്നുണ്ട്. പ്രാഥമികാന്വേഷണം നടത്തി പ്രഥമദൃഷ്ട്യാ കുറ്റമുണ്ടെങ്കിൽ മാത്രമേ കേസ് രജിസ്റ്റർ ചെയ്യാവൂ എന്ന നിർദ്ദേശം സംസ്ഥാന സർക്കാറിന് കൂടുതൽ സ്വീകാര്യമാകുമെന്നത് ഉറപ്പാണ്. കേസുകൾ രജിസ്റ്റർ ചെയ്യുന്നതിനുമുമ്പുള്ള പ്രസിദ്ധീകരണങ്ങൾ തടയുന്നതടക്കം, അഴിമതി കേസുകളിലെ അന്വേഷണനടപടികളിൽ സമഗ്രമാറ്റം വേണം.\nകേസന്വേഷണം സമയബന്ധിതമായി തീർക്കുന്നതിനും കുറ്റക്കാർക്കെതിരേ പ്രോസിക്യൂഷൻ വൈകാതിരിക്കുന്നതിനും നടപടി, അന്വേഷണ ഉദ്യോഗസ്ഥന് നിയമോപദേശം നൽകാൻ പ്രോസിക്യൂഷൻ ഡയറക്ടറേറ്റ് രൂപവത്കരിക്കുക, എല്ലാ വകുപ്പുകളിലെയും പൊതുമേഖലാ സ്ഥാപനങ്ങളിലെയും വിജിലൻസ് ഓഫീസർമാർക്ക് വിജിലൻസ് കമ്മിഷന്റെ മേൽനോട്ടം, ആരോപണങ്ങളിൽ 90 ദിവസത്തിനകം പ്രാഥമിക പരിശോധന, പരാതിയിൽ കഴമ്പുണ്ടെങ്കിൽ അന്വേഷണം പൂർത്തിയാക്കാൻ പരമാവധി ഒന്നരവർഷം എന്നിവയാണ് മറ്റ് നിർദേശങ്ങൾ.\nകമ്മീഷന്റെ നടപടികൾ എത്രകണ്ട് മുഖ്യമന്ത്രിയും സർക്കാറും നടപ്പിലാക്കുമെന്ന കാര്യത്തിൽ ഇനിയും വ്യക്തതയില്ല. ഭരണ പരിഷ്‌ക്കരണ കമ്മീഷന്റെ ശുപാർശകളിൽ എത്രകണ്ട് കാര്യങ്ങൾ നടപ്പിലാക്കണമെന്ന അധികാരം സർക്കാറിൽ തന്നെ നിക്ഷിപ്തമാണ്.


ജൂലായിൽ വിപണിയിലെത്തുന്ന കിടിലൻ സ്മാർട്ഫോണുകൾ – Koottukari\n4 July 20214July 2021 Krishna R\t0 Comments\tlaunch, oneplus, poco, realme, redmi, samsung, Smartphone, xiomi\nകൊറോണയുടെ ഭീതിയിലും സ്മാർട്ഫോൺ വിപണി ഉണർവിലാണ്. ക്ലാസ്സുകളും ജോലിയും ഓൺലൈൻ ആയതാണ് ഇതിനൊരു കാരണം. ജൂലായിൽ വിപണിയിലെത്തുന്ന കിടിലൻ ചില ഫോണുകൾ പരിചയപ്പെടാം.\nടെക്‌നോ സ്പാർക് ഗോ 2021\nഇതിൽ ആദ്യം വിപണിയിലെത്തിയ ഫോണാണ് ടെക്‌നോ സ്പാർക് ഗോ 2021. 6.52 ഇഞ്ച് എച്ച്ഡി + ഡിസ്പ്ലേ, 13 മെഗാപിക്സൽ പ്രൈമറി സെൻസറുള്ള എഐ-പവർ ഡ്യുവൽ റിയർ ക്യാമറ, 8 മെഗാപിക്സൽ സെൽഫി ക്യാമറ, 5,000 എംഎഎച്ച് ബാറ്ററി എന്നിവയാണ് സ്പെസിഫിക്കേഷനുകൾ. ടെക്നോ സ്പാർക്ക് ഗോ 2021യ്ക്ക് മുൻഗാമിയുടെ മീഡിയടെക് ഹീലിയോ A20 SoCയെക്കാൾ മികച്ച പ്രൊസസർ ആയിരിക്കും എന്നാണ് റിപോർട്ടുകൾ. ആൻഡ്രോയിഡ് 11 അധിഷ്‌ഠിതമായ HiOS ആയിരിക്കും ഓപ്പറേറ്റിംഗ് സിസ്റ്റം. കുറഞ്ഞത് രണ്ട് റാം + സ്റ്റോറേജ് പതിപ്പുകളിൽ3നിറങ്ങളിലാണ് ടെക്‌നോ സ്പാർക് ഗോ 2021 വിപണിയിലെത്തിയിരിക്കുന്നത്.\nസാംസങിന്റെ ഗാലക്‌സി F ശ്രേണിയിലെ പുത്തൻ താരം ഗാലക്‌സി F22 ആണ് വിപണിയിലെത്തുക. 90Hz റിഫ്രഷ് റേറ്റുള്ള 6.4-ഇഞ്ച് എച്ഡി+ എസ്അമോലെഡ് ഡിസ്പ്ലേ ആയിരിക്കും ഫോണിന് എന്ന് ഫ്ലിപ്കാർട്ട് ലിസ്റ്റിംഗ് ഉറപ്പിക്കുന്നു. 6000mAh ബാറ്ററിയാണ് ഫോണിന്. 48 മെഗാപിക്‌സൽ പ്രൈമറി സെൻസറുള്ള ക്യാമെറാണ് ഗാലക്‌സി F22ന് എന്നും സ്ഥിരീകരിച്ചിട്ടുണ്ട്. ഗ്രേഡിയന്റ് ഡിസൈനുള്ള ബാക്ക് പാനലിൽ കറുപ്പ്, നീല നിറങ്ങളിലാണ് സാംസങ് ഗാലക്‌സി F22 വില്പനക്കെത്തുക. റിപോർട്ടുകൾ അനുസരിച്ച് മീഡിയടെക്ക് ഹീലിയോ G80 പ്രോസസറും, 4ജിബി റാമും ഫോണിനുണ്ടാവും.\nഷഓമി 10 വിഭാഗം\nഷഓമി കഴിഞ്ഞ ദിവസം സമൂഹ മാധ്യമങ്ങളിൽ പോസ്റ്റ് ചെയ്ത ടീസർ ചിത്രം സൂചിപ്പിക്കുന്നത് റെഡ്മി 10 ശ്രേണിയുടെ വരവിനെയപ്പറ്റിയാണ്. #10on10, #RedmiRevolution എന്നീ ഹാഷ്ടാഗുകളുമായി പോസ്റ്റ് ചെയ്തിരിക്കുന്ന ടീസറിൽ ഉടൻ വിപണിയിലെത്തും എന്നും കുറിച്ചിട്ടുണ്ട്. ഇത് റെഡ്മി 10 വിഭാഗത്തിലെ വിവിധ ഫോണുകളുടെ ലോഞ്ച് മിക്കവാറും ജൂലായിലുണ്ടാകും എന്ന സൂചന നൽകുന്നു. റെഡ്മി9ശ്രേണിയ്ക്ക് സമാനമായി നിരവധി ഫോണുകൾ റെഡ്മി 10 ശ്രേണിയിലും പ്രതീക്ഷിക്കുന്നുണ്ട്. എന്നാൽ എല്ലാ പതിപ്പുകളുടെയും ലോഞ്ച് ഒന്നിച്ചു നടക്കാനുള്ള സാദ്ധ്യത കുറവാണ്. 6,799 രൂപ മുതൽ 12,999 രൂപ വരെയാണ് വിവിധ റെഡ്മി9ഫോണുകളുടെ വില. റെഡ്മി 10 ശ്രേണിയിലുള്ള ഫോണുകൾക്കും സമാനമായ രീതിയിലാകും വില നിശ്ചയിക്കുക.\nവിവോ V21 പ്രോ\nവിവോ V21 ശ്രേണിയിൽ മൂന്നാമനായി വിവോ V21 പ്രോ ഈ മാസം അവസാനമെത്തും എന്നാണ് വിവരം. അതെ സമയം സ്പെസിഫിക്കേഷനുകൾ സംബന്ധിച്ച വിവരങ്ങൾ ഒന്നും തന്നെ പുറത്ത് വിട്ടിട്ടില്ല. V21 5ജി, V21e 5ജി എന്നീ ഫോണുകളെക്കാൾ പ്രീമിയം മോഡൽ ആയിരിക്കും വിവോ V21 പ്രോ. അതുകൊണ്ട് തന്നെ മികച്ച റിഫ്രഷ് റേറ്റുള്ള ഡിസ്പ്ലേ, ഏറ്റവും പുതിയ പ്രോസസ്സർ, 44W ഫാസ്റ്റ് ചാർജിങ് സപ്പോർട്ട് ചെയ്യുന്ന മികച്ച ബാറ്ററി എന്നിവ പ്രതീക്ഷിക്കാം. വില 30,000ൽ കൂടും.\nവൺപ്ലസ് കഴിഞ്ഞ വർഷം ജൂണിലാണ് തങ്ങളുടെ ആദ്യ വിലക്കുറവുള്ള സ്മാർട്ട്ഫോണായി നോർഡിനെ അവതരിപ്പിച്ചത്. കഴിഞ്ഞ മാസം ശ്രേണിയിലെ രണ്ടാമൻ നോർഡ് CEയെയും വിപണിയിലെത്തിച്ചു. അതെ സമയം നോർഡ്2അവതരിപ്പിക്കാൻ ഒരുങ്ങുകയാണ് വൺപ്ലസ്.\nമീഡിയടെക് ഡിമെൻസിറ്റി 1200 SoC പ്രോസസ്സർ ആയിരിക്കും വൺപ്ലസ് നോർഡ് 2ന്. ഇതാണ് ഇപ്പോൾ വിപണിയിലുള്ള നോർഡും നോർഡ് 2വും തമ്മിലുള്ള പ്രധാന മാറ്റം. 90Hz റിഫ്രഷ് റേറ്റുള്ള 6.44-ഇഞ്ച് ഫുൾ എച്ഡി+ (1,080×2,400 പിക്സൽ) ഫ്ലൂയിഡ് അമോലെഡ് ഡിസ്പ്ലേയാണ് വൺപ്ലസ് നോർഡിന്. വൺപ്ലസ് നോർഡ് 2-ൽ ഡിസ്‌പ്ലേയുടെ വലിപ്പം കൂടാൻ സാധ്യത ഇല്ല എങ്കിലും റിഫ്രഷ് റേറ്റ് 120Hz ആയി ഉയർന്നേക്കാം. പരിഷ്കരിച്ച കാമറ, 30W വാർപ് ഫാസ്റ്റ് ചാർജിങ് സപ്പോർട്ടുള്ള 4,115mAh ബാറ്ററിയ്ക്ക് പകരം നോർഡ് 2ൽ 5000mAh ബാറ്ററി എന്നിവ പ്രതീക്ഷിക്കാം.\nറിയൽമി GT 5ജി\nറിയൽമി കഴിഞ്ഞ മാസം ആഗോള വിപണിയിൽ അവതരിപ്പിച്ച റിയൽമി GT 5ജി ഈ മാസം ഇന്ത്യയിലെത്തിയേക്കും. ഡാഷിംഗ് ബ്ലൂ, ഡാഷിംഗ് സിൽവർ, റേസിംഗ് യെല്ലോ (വെഗൻ ലെതർ) നിറങ്ങളിൽ ലഭ്യമായ റിയൽമി GT 5ജി 8 ജിബി റാം + 128 ജിബി സ്റ്റോറേജ് പതിപ്പിലും, 12 ജിബി റാം + 256 ജിബി സ്റ്റോറേജ് പതിപ്പിലും വില്പനക്കെത്തും. ആൻഡ്രോയിഡ് 11 അടിസ്ഥാനമായ റിയൽമി യുഐ 2.0 ഓപ്പറേറ്റിംഗ് സിസ്റ്റത്തിലാണ് പുത്തൻ ഫോൺ പ്രവർത്തിക്കുന്നത്. 120 ഹെർട്സ് റിഫ്രഷ് റേറ്റ്, 360 ഹെർട്സ് ടച്ച് സാമ്പിൾ റേറ്റ്, 91.7 ശതമാനം സ്‌ക്രീൻ-ടു-ബോഡി അനുപാതം എന്നിവയുള്ള 6.43 ഇഞ്ച് ഫുൾ എച്ച്ഡി+ അമോലെഡ് ഡിസ്‌പ്ലേയാണ് റിയൽമി GTയ്ക്ക്. ഒക്ടാകോർ ക്വാൽകോം സ്‌നാപ്ഡ്രാഗൺ 888 SoC ആണ് പ്രൊസസർ. 64 മെഗാപിക്സൽ സോണി ഐഎംഎക്സ് 682 പ്രൈമറി സെൻസർ ഉൾക്കൊള്ളുന്ന ട്രിപ്പിൾ റിയർ ക്യാമറയാണ് സ്മാർട്ട്‌ഫോണിനുള്ളത്. 65W സൂപ്പർഡാർട്ട് ചാർജിംഗിനെ പിന്തുണയ്‌ക്കുന്ന 4,500 എംഎഎച്ച് ബാറ്ററിയാണ് ഫോണിനുള്ളത്.\nപോക്കോ F3 ജിടി\nഗെയിമിംഗ് സ്പെഷ്യൽ ഫോൺ പോക്കോ F3 ജിടിയുടെ ലോഞ്ച് എന്ന് കമ്പനിയുടെ ഇന്ത്യ ഡയറക്ടർ അനുജ് ശർമ്മ കഴിഞ്ഞ മാസം വ്യക്തമാക്കിയിരുന്നു. റിപോർട്ടുകൾ അനുസരിച്ച് ലോഞ്ച് ഈ മാസം തന്നെയുണ്ടാകും. ഷഓമി അവതരിപ്പിച്ച ബ്രാൻഡിന്റെ ആദ്യ ഗെയിമിംഗ് ഫോൺ ആയ റെഡ്മി K40 ഗെയിമിംഗ് എഡിഷൻ റീബ്രാൻഡ് ചെയ്ത് പോക്കോ F3 ജിടിയായി ഇന്ത്യയിലെത്തും എന്നാണ് വിവരം. ഗെയ്മിങ്ങിനായി സ്മാർട്ട്ഫോണിനെ ആശ്രയിക്കുന്നവർക്ക് യോജിക്കുന്ന വിധം ചുരുക്കി വയ്ക്കാവുന്ന ഷോൾഡർ ബട്ടണുകൾ, മൂന്ന് മൈക്കുകൾ, ഡോൾബി അറ്റ്മോസ് സപ്പോർട്ട്, ജെബിഎൽ കമ്പനി ട്യൂൺ ചെയ്ത ഓഡിയോ എന്നിവയാണ് റെഡ്മി K40 ഗെയിമിംഗ് എഡിഷന്റെ പ്രത്യേകതകൾ.\nഗെയിമിംഗ് സ്പെഷ്യൽ ഫോൺ പോക്കോ F3 ജിടിയുടെ ലോഞ്ച് ഈ മാസം തന്നെയുണ്ടാകും. ഷഓമി അവതരിപ്പിച്ച ബ്രാൻഡിന്റെ ആദ്യ ഗെയിമിംഗ് ഫോൺ ആയ റെഡ്മി K40 ഗെയിമിംഗ് എഡിഷൻ റീബ്രാൻഡ് ചെയ്ത് പോക്കോ F3 ജിടിയായി ഇന്ത്യയിലെത്തും എന്നാണ് വിവരം. ഗെയ്മിങ്ങിനായി സ്മാർട്ട്ഫോണിനെ ആശ്രയിക്കുന്നവർക്ക് യോജിക്കുന്ന വിധം ചുരുക്കി വയ്ക്കാവുന്ന ഷോൾഡർ ബട്ടണുകൾ, മൂന്ന് മൈക്കുകൾ, ഡോൾബി അറ്റ്മോസ് സപ്പോർട്ട്, ജെബിഎൽ കമ്പനി ട്യൂൺ ചെയ്ത ഓഡിയോ എന്നിവയാണ് റെഡ്മി K40 ഗെയിമിംഗ് എഡിഷന്റെ പ്രത്യേകതകൾ.\n120 ഹെർട്സ് റിഫ്രഷ് റേറ്റും, എച്ച്ഡിആർ 10+ സപ്പോർട്ടുമുള്ള 6.67 ഇഞ്ച് ഫുൾ എച്ച്ഡി + (1,080×2,400 പിക്‌സൽ) ഒ‌എൽ‌ഇഡി ഡിസ്‌പ്ലേയായിരിക്കും ഹാൻഡ്‌സെറ്റിന്. മീഡിയടെക് ഡിമെൻസിറ്റി 1200 SoC ആണ് പ്രോസസ്സർ. 12 ജിബി വരെ എൽപിഡിഡിആർ4എക്സ് റാമും, 256 ജിബി വരെ യുഎഫ്എസ് 3.1 സ്റ്റോറേജും പോക്കോ F3 ജിടിയിൽ പ്രതീക്ഷിക്കാം. 64 മെഗാപിക്സൽ പ്രൈമറി സെൻസർ ഉൾപ്പെടുന്ന ട്രിപ്പിൾ റിയർ ക്യാമറയായിരിക്കും ഹാൻഡ്സെറ്റിന്. 67W ഫാസ്റ്റ് ചാർജിങ് സപ്പോർട്ടുള്ള 5,065mAh ബാറ്ററിയാണ് പോക്കോ F3 ജിടിയിലുണ്ടാവുക.\n← നിങ്ങൾക്ക് കൊറോണാസോംനിയ ഉണ്ടോ?\nപത്രങ്ങൾ അണിയുന്ന കുട്ടിക്കലാകാരികൾ! →\nതാരിഫ് നിരക്കുകള് കുത്തനെകൂട്ടി ജിയോയും.


പ്രകാശം: മാധ്യമ-യുഡിഎഫ് നുണബോംബ്\nവി വി ദക്ഷിണാമൂര്‍ത്തി\nടി പി ചന്ദ്രശേഖരന് നിഷ്ഠുരമായി വധിക്കപ്പെട്ട സംഭവം സര്‍വരുടെയും മനസ്സില് ഞെട്ടലുളവാക്കിയതാണ്. രാത്രി പത്തരയ്ക്കുശേഷമാണ് ചന്ദ്രശേഖരനെ വഴിയില് അക്രമിസംഘം വെട്ടി കൊലപ്പെടുത്തിയത്. ഒഞ്ചിയം മേഖലയില് സംഘട്ടനത്തിന്റെ അന്തരീക്ഷം നിലവിലുണ്ടായിരുന്നില്ല. ചന്ദ്രശേഖരന് തനിച്ച് സ്വന്തം ബൈക്കില് സഞ്ചരിക്കവെയാണ് ഇടിച്ചുവീഴ്ത്തി വെട്ടി കൊലപ്പെടുത്തിയത്. സിപിഐ എം സംസ്ഥാന സെക്രട്ടറി ഈ കൊലപാതകത്തെ കലവറയില്ലാതെ അപലപിക്കുകയും ശക്തിയായി പ്രതിഷേധിക്കുകയും ചെയ്തു. ഈ കൊലപാതകം അവസരമാക്കി സിപിഐ എമ്മിനെതിരെ അടിസ്ഥാനരഹിതമായ ആരോപണമുന്നയിക്കാന് യുഡിഎഫ് നേതൃത്വവും വലതുപക്ഷ മാധ്യമങ്ങളും ആസൂത്രിതമായി ശ്രമം നടത്തുകയാണ്. ഇതില് കെപിസിസി പ്രസിഡന്റ് രമേശ് ചെന്നിത്തല, മുഖ്യമന്ത്രി ഉമ്മന്‍ചാണ്ടി എന്നിവരുള്‍പ്പെടെയുള്ള പ്രമുഖരുടെ പ്രതികരണം ചാനലുകളിലും പത്രങ്ങളിലും നിറഞ്ഞുനിന്നതാണ്. പി സി ജോര്‍ജ് ചീഫ്വിപ്പിന്റെ പദവിയിലാണെങ്കിലും ആ പദവിയെ കളങ്കപ്പെടുത്തി പറയുന്നത് നമുക്ക് പൂര്‍ണമായും അവഗണിക്കാം. പി സി ജോര്‍ജൊഴികെയുള്ളവരുടെ നുണപ്രചാരവേല അവഗണിക്കാന് കഴിയുന്നതല്ല. അന്വേഷണസംഘം ഏത് വഴിക്ക് നീങ്ങണം എന്ന് മുഖ്യമന്ത്രിയും കെപിസിസി പ്രസിഡന്റും ആജ്ഞാപിക്കുന്നത് ആപല്‍ക്കരമായ പ്രത്യാഘാതം സൃഷ്ടിക്കുന്നതാണെന്ന് പറയാതിരിക്കാന് വയ്യ.\nഇന്ത്യ കണ്ട ഏറ്റവും വലിയ രാഷ്ട്രീയകൊലപാതകം ഗാന്ധിവധമാണ്. മതസൗഹാര്‍ദത്തിനും മതനിരപേക്ഷതയ്ക്കും വേണ്ടി ജീവന് ഉഴിഞ്ഞുവച്ച മഹാത്മാഗാന്ധിയെ ഹിന്ദുവര്‍ഗീയവാദികളാണ് വെടിവച്ചുകൊന്നത്. പ്രധാനമന്ത്രി ഇന്ദിരാഗാന്ധിയെ സ്വന്തം കാവല്‍ക്കാരാണ് വെടിവച്ചുകൊന്നത്. രാജീവ്ഗാന്ധിയെ വധിച്ചത് എല്‍ടിടിഇ തീവ്രവാദികള് മനുഷ്യബോംബുപയോഗിച്ചാണ്. ഇതൊന്നും കേരളത്തിലെ മുതിര്‍ന്ന കോണ്‍ഗ്രസുകാര്‍ക്ക് ഓര്‍ക്കാന് കഴിയുന്നില്ലെന്നത് അവര്‍ക്ക് ഭൂഷണമല്ല. കേരളം കണ്ട ഏറ്റവും ക്രൂരമായ കൊലപാതകമാണ് അഴീക്കോടന് രാഘവന്റെ വധം. അഴീക്കോടന് താല്‍ക്കാലികമായി താമസിച്ചിരുന്ന തൃശൂരിലെ ഹോട്ടലിലേക്ക് രാത്രി നടന്നുപോകുമ്പോഴാണ് ഇടതുപക്ഷ തീവ്രവാദികള് കുത്തി കൊലപ്പെടുത്തിയത്. നിയമസഭാ സാമാജികനായിരുന്ന കുഞ്ഞാലിയെ കോണ്‍ഗ്രസ് ക്രിമിനല്‍സംഘമാണ് വെടിവച്ചുകൊന്നത്. കെ വി സുധീഷ് എന്ന ചെറുപ്പക്കാരനെ സഖാവിന്റെ വീട് കുത്തിപ്പൊളിച്ച് രാത്രി അച്ഛന്റെയും അമ്മയുടെയും കണ്‍മുമ്പില്‍വച്ചാണ് വെട്ടിയും കുത്തിയും കൊലപ്പെടുത്തിയത്. അമ്പതിലധികം മുറിവ് സുധീഷിന്റെ ശരീരത്തില് ഉണ്ടായിരുന്നു. ഇതുപോലെ നിരവധി കൊലപാതകങ്ങള് കേരളത്തിലുണ്ടായിട്ടുണ്ട്. കോഴിക്കോട് ജില്ലയില് മാത്രം ഇതിനകം 64 സഖാക്കള് രക്തസാക്ഷികളായിട്ടുണ്ട്. സംസ്ഥാനത്താകെ പരിശോധിച്ചാല് അഞ്ഞൂറോളം സഖാക്കള് രക്തസാക്ഷികളായി. മഹാത്മാഗാന്ധി, ഇന്ദിരാഗാന്ധി, രാജീവ്ഗാന്ധി എന്നിവരെ വധിച്ചതില് ഇടതുപക്ഷത്തെ ആരും കുറ്റപ്പെടുത്തിയിട്ടില്ല. നേരെമറിച്ച് വലതുപക്ഷ പിന്തിരിപ്പന് ശക്തികളാണ് കൊല നടത്തിയത്. എന്നിട്ടും സിപിഐ എം നേതാക്കള് ചോരക്കൊതിയന്മാരും കൊലപാതകികളുമാണെന്ന് മാധ്യമങ്ങളും യുഡിഎഫ് നേതാക്കളും നുണപ്രചാരവേല അഴിച്ചുവിട്ടുകൊണ്ടിരിക്കുകയാണ്.\nചന്ദ്രശേഖരന്റെ വധത്തെത്തുടര്‍ന്ന് മാധ്യമങ്ങളുടെ പ്രചാരവേല രാത്രിതന്നെ ആരംഭിച്ചു. ചന്ദ്രശേഖരനെ കൊലപ്പെടുത്തുന്നതിനു തൊട്ടുമുമ്പ് ഒരു ഫോണ്‍കോള് വന്നതായി മാതൃഭൂമി റിപ്പോര്‍ട്ട്ചെയ്തു. "ആ ഫോണ്‍കോള് ആരുടെ" എന്നായിരുന്നു പെട്ടിക്കൂടില് ഒന്നാം പേജില് വന്ന വാര്‍ത്ത. ""ടി പി ചന്ദ്രശേഖരന് കൊല്ലപ്പെടുന്നതിന് തൊട്ടുമുമ്പ് അദ്ദേഹത്തിന്റെ മൊബൈല് ഫോണിലേക്ക് കോള് വന്നിരുന്നു. വള്ളിക്കാട് ലീഗ് ഹൗസിന് സമീപം ഒരു വാഹനാപകടം നടന്നിട്ടുണ്ട്. അവിടേക്കെത്തണമെന്നാണ് ഫോണ് സന്ദേശമെന്നാണ് ലഭിച്ച വിവരം. ഫോണ് കോളിന്റെ ഉടമയെക്കുറിച്ച് പൊലീസിന് വ്യക്തമായ വിവരം ലഭിച്ചിട്ടുണ്ട്. ചന്ദ്രശേഖരന്റെ ഫോണിലേക്ക് വന്ന എല്ലാ കോളുകളും പരിശോധിച്ചുവരികയാണെന്നും അവര് പറഞ്ഞു. ഈ ഫോണ് കോളാണ് അദ്ദേഹത്തെ പതിവായി പോകുന്ന വഴിയില്‍നിന്ന് വള്ളിക്കാട്ടെത്തിച്ചത്."" മാതൃഭൂമി വാര്‍ത്ത ശരിയാണെങ്കില് ചന്ദ്രശേഖരന്റെ കൊലപാതകത്തിന് മുഖ്യ ഉത്തരവാദിത്തം ഈ ഫോണ് കോളിനാണെന്ന് വ്യക്തമാണ്. ലീഗോഫീസിന് മുന്നിലാണ് കൊല നടന്നത് എന്ന് പറയുന്നു. വിവാഹവീട്ടില്‍നിന്ന് ആരോടും ഒന്നും പറയാതെ ചന്ദ്രശേഖരന് ബൈക്കില് സ്ഥലത്തെത്തിയതായി പറയുന്നു. അടുത്ത ദിവസം അറിയുന്നത് ഈ ഫോണ് വിളിച്ചത് ചന്ദ്രശേഖരന്റെ സുഹൃത്തും സ്വന്തം പാര്‍ടിക്കാരനുമായ ഒരാളായിരുന്നു എന്നാണ്. കൊലപാതകിസംഘത്തിന്റെ മുമ്പില് ചന്ദ്രശേഖരനെ എത്തിച്ചത് ഈ ഫോണ് കോളാണെങ്കില് ഫോണ് വിളിച്ചത് സുഹൃത്താണെന്ന് പറഞ്ഞ് ഒഴിവാക്കാന് കഴിയുമോ? പരിചയക്കാരന് വിളിച്ചാലാണല്ലോ ഒരാള് ആവശ്യപ്പെട്ട സ്ഥലത്തെത്തുക. ആപത്തിന്റെ ഭീതിയില്ലാതെ അവിടെ എത്തിയത് പരിചയമുള്ള ആള് ഫോണില് വിളിച്ചതുകൊണ്ടായിരിക്കുമല്ലോ. അന്വേഷണത്തെ സഹായിക്കാനാണെന്ന് ഭാവിച്ചു നല്‍കുന്ന ഈ വാര്‍ത്ത തെറ്റാണെങ്കില് അത് എങ്ങനെ സൃഷ്ടിക്കപ്പെട്ടു എന്നന്വേഷിക്കേണ്ടതല്ലേ. മറ്റൊരു വാര്‍ത്ത ഇങ്ങനെയാണ്: ""വന് ക്വട്ടേഷനുകള് ഏല്‍ക്കുന്നവരും സിപിഎമ്മിന്റെ ചില ഉന്നത നേതാക്കളുമായി ബന്ധമുള്ളവരാണ്. ചൊക്ലിവരെ വാഹനത്തിലെത്തിയവര് പെട്ടെന്ന് അപ്രത്യക്ഷമായതിന് പിന്നില് സിപിഎമ്മിന്റെ സുരക്ഷാകവചമാകാനുള്ള സാധ്യത ഏറെയാണെന്ന് പൊലീസ് കരുതുന്നു"". ഈ കാര് ചൊക്ലിയില് വിജനമായ സ്ഥലത്ത് ഉപേക്ഷിച്ചത് പൊലീസില് അറിയിച്ചത് സിപിഐ എമ്മുകാരാണെന്നാണ് അറിയുന്നത്. കാറുമായി സിപിഐ എമ്മിനെ ബന്ധിപ്പിക്കാനുള്ള വൃഥാശ്രമമാണ് മാധ്യമങ്ങള് നടത്തിയത്. മൂന്നാമതൊരു വാര്‍ത്ത ഇതിലും രസകരമാണ്. ""നെയ്യാറ്റിന്‍കര ഉപതെരഞ്ഞെടുപ്പ് വരെ പിടികൊടുക്കാതിരിക്കാനുള്ള നിര്‍ദേശവും ഇവര്‍ക്ക് ലഭിച്ചതായാണ് സൂചന. സുരക്ഷിതതാവളങ്ങളില്‍നിന്ന് പുറത്തിറങ്ങരുതെന്നും പിടിയിലായാല് സിപിഎം നേതാക്കളുടെ പേര് പറഞ്ഞുപോകരുതെന്നും കര്‍ശന നിര്‍ദേശം നല്‍കിയതായും പൊലീസിന് സൂചനയുണ്ട്""! എന്തതിശയം- സങ്കല്‍പ്പലോകത്തിരുന്ന് വാര്‍ത്ത സൃഷ്ടിക്കുകയാണ്. എന്തിനും "അറിയുന്നു" എന്നോ "സൂച" എന്നോ "കരുതുന്നു" എന്നോ ഉള്ള തൊങ്ങല്‍പിടിപ്പിച്ചാല് വാര്‍ത്തയായി എന്ന് കരുതുകയാണിവര്.\nഇത്തരം വാര്‍ത്തകളിലൊക്കെ പൊലീസിനെ സാക്ഷിയാക്കുന്നതാണ് വിചിത്രമായ കാര്യം. ഒരു ദിവസം എഴുതിയത് അടുത്തദിവസം മാറ്റുന്നു. പരസ്പരവിരുദ്ധമായ കാര്യങ്ങളാണ് എഴുതുന്നത്. ""കല്യാണ സിഡി പൊലീസ് പരിശോധിക്കുന്നു, സിപിഐ എം പ്രതിസന്ധിയിലാണ്"" തുടങ്ങിയ വാര്‍ത്തകളും സൃഷ്ടിച്ചുവിടുന്നുണ്ട്. ഒരു കൊലപാതകത്തില് വേദനിക്കുകയല്ല, നിര്‍ഭാഗ്യവശാല് ആഘോഷിക്കുകയാണ് മാധ്യമങ്ങളും യുഡിഎഫ് നേതാക്കളും. നെയ്യാറ്റിന്‍കര ഉപതെരഞ്ഞെടുപ്പില് വീണുകിട്ടിയ ആയുധമായി ഇതിനെ സെല്‍വരാജും യുഡിഎഫ് നേതാക്കളും കാണുന്നു. മുസ്ലിംലീഗും കോണ്‍ഗ്രസും ആഴത്തിലുള്ള പ്രതിസന്ധിയിലാണ്. ആ പ്രതിസന്ധിയില് ഒരു പിടിവള്ളി കിട്ടിയ മനോഭാവമാണ് നേതാക്കള്‍ക്കുള്ളത്. സിപിഐ എമ്മിനെതിരെ പ്രയോഗിക്കാനുള്ള ആയുധമായി ചന്ദ്രശേഖരന്റെ കൊലപാതകത്തെ ഇക്കൂട്ടര് കാണുന്നു. ഒരു കാര്യം വളരെ വ്യക്തമാണ്. ചന്ദ്രശേഖരന്റെ കൊലപാതകത്തില് സിപിഐ എമ്മിന് ഒരു പങ്കുമില്ലെന്ന് നിസ്സംശയം ഉറപ്പിച്ചും തറപ്പിച്ചും പറയാം. റവല്യൂഷണറി പാര്‍ടിക്ക് ഒരു ഭാവിയുമില്ലെന്ന് പാര്‍ടിയിലുള്ള പലര്‍ക്കും അറിയാം. തെറ്റിദ്ധരിക്കപ്പെട്ട് പുറത്തുപോയവര് തിരിച്ചുവന്നുകൊണ്ടിരിക്കുകയാണ്. സിപിഐ എം പാര്‍ടി കോണ്‍ഗ്രസിനോടനുബന്ധിച്ച് നടന്ന സെമിനാറില് പങ്കെടുത്ത വന് ജനാവലി സിപിഐ എമ്മിന്റെ ശക്തി തെളിയിച്ചതാണ്. മനുഷ്യച്ചങ്ങലയില് കണ്ണിയായിക്കൊണ്ട് ഒഞ്ചിയത്തെ ജനാവലി സിപിഐ എമ്മിന് വമ്പിച്ച പിന്തുണയാണ് വിളിച്ചറിയിച്ചത്. ഈ വര്‍ഷം നടന്ന ഒഞ്ചിയം രക്തസാക്ഷി ദിനാചരണം ഉള്‍പ്പെടെ പാര്‍ടി ശക്തിപ്പെട്ടതിന്റെ തെളിവായിരുന്നു. ഇത്തരം ഒരു സന്ദര്‍ഭത്തില് ചന്ദ്രശേഖരനെതിരെ നേരിയ ആക്രമണം നടത്താന്‍പോലും സിപിഐ എം മുതിരുകയില്ലെന്ന് രാഷ്ട്രീയത്തിന്റെ ഹരിശ്രീ അറിയുന്നവരൊക്കെ സമ്മതിക്കും. യുഡിഎഫ് നേതാക്കളുടെയും വലതുപക്ഷ മാധ്യമങ്ങളുടെയും കള്ള പ്രചാരവേലയില് സിപിഐ എം പ്രവര്‍ത്തകരോ, അനുഭാവികളോ, അഭ്യുദയകാംക്ഷികളോ, നിഷ്പക്ഷമായി ചിന്തിക്കുന്നവരോ വഞ്ചിതരാവുകയില്ല. ഒഞ്ചിയം ഏരിയയില് സിപിഐ എം പ്രവര്‍ത്തകരുടെയും അനുഭാവികളുടെയും വീടുകള്‍ക്കു നേരെയും വാഹനങ്ങള്‍ക്കു നേരെയും കടകള്‍ക്കു നേരെയും വ്യാപകമായി നടത്തിയ അക്രമങ്ങളും കൊള്ളയും മോഷണവും ഉള്‍പ്പെടെ തമസ്കരിക്കാനാണ് മാധ്യമങ്ങള് ശ്രമിച്ചുകാണുന്നത്. മാധ്യമങ്ങളുടെ പര്‍വതീകരണവും തമസ്കരണവും സിപിഐ എമ്മിനെതിരെ മുറയ്ക്ക് നടക്കുകയാണ്. ഇതും കണ്ടില്ലെന്ന് നടിക്കാന് കഴിയുന്നതല്ല.\nPosted by john vazhathara at 6:13 PM\nരാമകൃഷ്ണനെ ചോദ്യംചെയ്യുന്നത് അഭിഭാഷക സാന്നിധ്യത്തി...\nപടയന്‍കണ്ടി രവീന്ദ്രന്റെ താടിയെല്ലിന് ക്ഷതം\nതന്തൂരി അടുപ്പിലെ മാംസഗന്ധം\nകസ്റ്റഡിയിലുള്ളവര്‍ക്ക് ക്രൂര പീഡനം: എളമരം കരീം\nസിപിഐ എമ്മിന്റെ ജീവനെടുക്കാന് അനുവദിക്കില്ല: കൃഷ്...\nകോണ്‍ഗ്രസ് നേതാക്കളുടെ വെളിപ്പെടുത്തലിനും കേസെടുക്...\nഅക്രമരാഷ്ട്രീയത്തെക്കുറിച്ച് പറയാന് ആന്റണിയ്ക്ക് ...\nമുഖ്യമന്ത്രി ഉമ്മന് ചാണ്ടിയുടെ ഇന്ദ്രജാലം\nചരിത്രത്തിന്റെ കണ്ണുകള്‍കൊണ്ട് എല്ലാം കാണുന്നു പി ...\nആത്യന്തിക ലക്ഷ്യം പാര്‍ടിതന്നെ: പ്രഭാവര്‍മ\nഅന്വേഷണത്തില് മുല്ലപ്പള്ളി നിരന്തരം ഇടപെടുന്നു\nവൃദ്ധനെ നടുറോഡില് ചവിട്ടിക്കൊന്നവര് ഒഞ്ചിയം രാഷ്...\nഞങ്ങള് കൊന്നിട്ടുണ്ട്: എം എം ഹസ്സന്\n"മൊഴിയെടുക്കുന്നത് " മനോരമ\nമാധ്യമവിചാരണ കോടതിവിധികളുടെ ലംഘനം\nസിപിഐ എം വേട്ടയ്ക്കുള്ള കോണ്‍ഗ്രസ്-മാധ്യമ അജന്‍ഡ\nനേതാക്കളുടെ അറസ്റ്റ് രാഷ്ട്രീയ ഗൂഢാലോചന\nBrazil's Beauties - Nice Photos..\nDynamic Delhi - Delhi's Different Look...\nആഭ്യന്തരമന്ത്രി "ലക്ഷ്യം" പ്രഖ്യാപിക്കുന്നു\nഉയിര്‍ത്തെഴുന്നേല്‍ക്കുന്ന ചൈന എന് കെ കണ്ണന്‍മേന...\nസിപിഐ എമ്മിനെതിരായ ഗൂഢാലോചന പി രാജീവ്\n"കോണ്‍ഗ്രസുകാര് ആദ്യം എന്റെ "ഘാതകരെ" കണ്ടെത്തട്ടെ...\nകോണ്‍ഗ്രസ് ക്വട്ടേഷന്‍സംഘത്തിന്റെ വധശ്രമത്തില്‍നിന...\nചന്ദ്രശേഖരനെ സിപിഐ എം കൊന്നെന്ന് വിശ്വസിക്കുന്നില്...\nവിമോചനസമരശേഷമുള്ള സംഘടിത പ്രചാരണം: കെ എന് പണിക്കര...\nവലതുപക്ഷ രാഷ്ട്രീയ ഗൂഢാലോചന തിരിച്ചറിയണം\nഅന്വേഷണം രാഷ്ട്രീയലക്ഷ്യത്തിലേക്ക് വഴിതിരിക്കുന്നു...\nരാഷ്ട്രീയ ഇടപെടല് അന്വേഷണം വഴിതിരിക്കുന്നു: സിപിഐ...\nവീണ്ടും ഇരുട്ടിലേക്ക്; നിരക്കുവര്‍ധനയും\nകേന്ദ്രമന്ത്രി അന്വേഷണത്തില് ഇടപെടുന്നു\nടി എം ജേക്കബ് പറഞ്ഞു അഴിമതി എന്നാല് ഉമ്മന്‍ചാണ്ടി...\nകോണ്‍ഗ്രസിന്റെ "ഫയറിങ് ശക്തി"\nസൈന് ബോര്‍ഡ് അഴിമതിക്കേസ് പിന്‍വലിക്കുന്നു\nDelhi HC directs private schools to implement Pay ...\nNo equal pay for private unaided minority school t...\nസബ് സിഡി നീക്കുന്നു :പാചക വാതകത്തിന് വില ഇരട്ടിയാക...\nനുണവാര്‍ത്തകള്‍ക്ക് പിന്നില് തീവ്രവാദബന്ധമുള്ള ചാ...\nപൊലീസ്- ആര്‍എംപി ഗൂഢാലോചന: സിപിഐ എം\nഗൂഢാലോചന തകര്‍ക്കുക: സിപിഐ എം\nഅക്ഷരക്ഷേത്രങ്ങളില് വീണ ചുടുചോര\nടി പി ചന്ദ്രശേഖരന് വധം കേരളത്തിന്റെ മനസാക്ഷിയെ ഞെ...\nവി.എസിന്‍െറ ചുവടുമാറ്റത്തിന് പിന്നില് വിശാല അജണ്ട...\nതെറ്റിദ്ധരിപ്പിക്കുന്ന പരസ്യം നല്‍കിയ കമ്പനികള് ക...\nSchool teachers win salary battle\nകോടിയേരി വക്കീല് നോട്ടീസയച്ചു\nസിപിഐ എമ്മിനെ പ്രതിക്കൂട്ടിലാക്കി മഴവില് മനോരമയുട...\nസിപിഐ എമ്മിനെതിരെ വലതുപക്ഷ- മാധ്യമ ഗൂഢാലോചന: പി വത...\nThe World's First Flying Hotel...\nഇത് ഇന്നത്തെ മാതൃഭൂമി വാര്‍ത്ത.\nചന്ദ്രശേഖരന്റെ കൊലയ്ക്കുപിന്നില് യുഡിഎഫിന്റെ നീചര...\nഭരിക്കുന്നത് കര്‍ഷകരുടെ കണ്ണീര് കാണാത്ത സര്‍ക്കാര്...\nചന്ദ്രശേഖരന്റെ ചിത വരെ സൂത്രധാരന് അനുഗമിച്ചു!\nപാര്‍ട്ടിയെ കടന്നാക്രമിക്കാനുള്ള നീക്കം ചെറുക്കണം ...\nവയലാര് രവിയുടെ ബന്ധു കരിമ്പട്ടികയില്‍പ്പെട്ട കരാറ...\nപിടിയിലായ ആര്‍എസ്എസുകാരന് ക്വട്ടേഷന് ബന്ധം\nമനോരമ "കസ്റ്റഡി"യിലാക്കി; വളയത്തുകാര് ഞെട്ടി\nഅ'ധര്‍മ്മോസ്മത് ' കുല ദൈവതം ! മനോരമ കൈയേറിയ 400 ഏക...\nമൊയാരത്തിന്റെ ചോരപ്പാടുകള് സാക്ഷി ! ഖദറിലൊളിപ്പിച...\nക്വട്ടേഷന് സംഘങ്ങളുടെ രസതന്ത്രം\nപി സി ജോര്‍ജിന്റെ യാത്രയുടെ ദുരൂഹത മറനീക്കുന്നു\nമാധ്യമങ്ങള് ഏറ്റെടുത്ത യുഡിഎഫ് ക്വട്ടേഷന്\nചന്ദ്രശേഖരന്റെ വധം: വേവലാതി യുഡിഎഫിന് പിണറായി\nവ്യക്തിഹത്യ: കെ സുധാകരനും മാധ്യമങ്ങള്‍ക്കും വക്കീല...\nപൊലീസും മാധ്യമങ്ങളും ചേര്‍ന്ന് കള്ളം പ്രചരിപ്പിക്ക...\nToothpick Sculptures - Creative Photos...\nWorking at Height - Risky Jobs Photos...\nഅവസാനത്തെ ഫോണ്‍കോളില് ദുരൂഹത; വിളിച്ചത് അടുപ്പമുള...\nഅധികാരം നിലനിര്‍ത്താനുള്ള കുത്സിത നീക്കം\nവനത്തില്‍നിന്ന് കാണാതായ തേക്ക് ഉരുപ്പടികള് ബിഷപ്പ...\nമണര്‍കാട് വി: മര്‍ത്ത മറിയം യാക്കോബായ സുറിയാനി കത...\nകെപിസിസി യോഗത്തില്‍നിന്ന് മുരളീധരന് ഇറങ്ങിപ്പോയി


Kerala News Live Updates: ബിന്ദു അമ്മിണിക്കെതിരെ മുളക് സ്‌പ്രേ ആക്രമണം; സ്വമേധയാ കേസെടുത്ത് ദേശീയ വനിതാ കമ്മിഷൻ\nKerala News Highlights: ബിന്ദു അമ്മിണിക്കെതിരെ മുളക് സ്‌പ്രേ ആക്രമണം; സ്വമേധയാ കേസെടുത്ത് ദേശീയ വനിതാ കമ്മിഷൻ\nKerala News Live, Kerala Weather, Traffic News: വിഷയത്തിൽ സ്വീകരിച്ച നടപടി വിശദീകരക്കാൻ വനിതാ കമ്മീഷൻ സംസ്ഥാന പൊലീസ് മേധാവിയോട് ആവശ്യപ്പെട്ടിട്ടുണ്ട്\nNovember 27, 2019 09:34:30 pm\nLatest Kerala News Highlights: കൊച്ചി: ബിന്ദു അമ്മിണിക്കെതിരായ മുളക് സ്‌പ്രേ ആക്രമണത്തിൽ ദേശീയ വനിതാ കമ്മിഷൻ സ്വമേധയാ കേസെടുത്തു. വിഷയത്തിൽ സ്വീകരിച്ച നടപടി വിശദീകരക്കാൻ വനിതാ കമ്മീഷൻ സംസ്ഥാന പൊലീസ് മേധാവിയോട് ആവശ്യപ്പെട്ടിട്ടുണ്ട്. മാധ്യമ വാർത്തകളുടെ അടിസ്ഥാനത്തിലാണ് കമ്മീഷന്റെ നടപടി.\nഡിസംബര്2ന് ആരംഭിക്കുന്ന ബിഎസ്‌സി (ആന്വല് സ്‌കീം) പാര്‍ട്ട് മൂന്ന് മെയിന് ആൻഡ് സബ്‌സിഡിയറി വിഷയങ്ങള്‍ക്കുളള മേഴ്‌സിചാന്‍സ് പരീക്ഷയ്ക്ക് കാര്യവട്ടം എസ്ഡിഇ, എസ്എന് കോളേജ്, കൊല്ലം, എസ്എന് കോളേജ്, ചേര്‍ത്തല എന്നിവിടങ്ങള് മാത്രമായിരിക്കും പരീക്ഷാകേന്ദ്രങ്ങള്. ഗവ.ആര്‍ട്‌സ് കോളേജ്, തിരുവനന്തപുരം, യൂണിവേഴ്‌സിറ്റി കോളേജ് എന്നിവിടങ്ങള് പരീക്ഷാകേന്ദ്രമായി അപേക്ഷിച്ചവര് കാര്യവട്ടം എസ്ഡിഇയില് നിന്നും ഹാള്‍ടിക്കറ്റ് വാങ്ങി അവിടെത്തന്നെ പരീക്ഷ എഴുതേണ്ടതാണ്.\n18:15 (IST)27 Nov 2019\nശബരിമല ദർശനത്തിന് സുരാജ് വെഞ്ഞാറംമൂട്\n17:45 (IST)27 Nov 2019\nവഞ്ചിയൂർ കോടതിയിൽ നാടകീയ സംഭവങ്ങൾ. അഭിഭാഷകർ മജിസ്ട്രേറ്റ് ദീപ മോഹനനെ ചേംബറിൽ പൂട്ടിയിട്ടു. വാഹനാപകട കേസിലെ പ്രതിയുടെ ജാമ്യം റദ്ദാക്കിയതിൽ പ്രതിഷേധിച്ചാണ് അഭിഭാഷകരുടെ നടപടി. സിജെഎം എത്തിയാണ് മജിസ്ട്രേറ്റിനെ മോചിപ്പിച്ചത്. മജിസ്ട്രേറ്റിന്റെ കോടതി ബഹിഷ്കരിക്കാനും ബാർ അസോസിയേഷൻ തീരുമാനിച്ചു. റിമാൻഡ് പ്രതിയെ അഭിഭാഷകരെത്തി മോചിപ്പിക്കാൻ ശ്രമിച്ചുവെന്നും പരാതിയുണ്ട്.\nഅക്ഷയ AK-421 ലോട്ടറി, ഒന്നാം സമ്മാനം കൊല്ലം ജില്ലയിൽ വിറ്റ ടിക്കറ്റിന്\nകേരള സംസ്ഥാന ഭാഗ്യക്കുറി വകുപ്പിന്റെ അക്ഷയ AK-421 ഭാഗ്യക്കുറിയുടെ നറുക്കെടുപ്പ് ഫലം പ്രഖ്യാപിച്ചു. ഒന്നാം സമ്മാനം കൊല്ലം ജില്ലയിൽ വിറ്റ AM 874108 എന്ന ടിക്കറ്റ് നമ്പരിന് ലഭിച്ചു. രണ്ടാം സമ്മാനം ആലപ്പുഴ ജില്ലയിൽ വിറ്റ AF 622485 ടിക്കറ്റ് നമ്പരിനാണ്. Read More\n16:16 (IST)27 Nov 2019\nകലോൽസവ തർക്കങ്ങൾ കോടതി പരിഗണിക്കേണ്ട വിഷയമല്ല; സംസ്ഥാന സ്കൂൾ കലോൽസവത്തിൽ പങ്കെടുക്കാൻ അനുമതി തേടി സമർപ്പിച്ച ഇരുപതിൽ അധികം ഹർജികൾ ഹൈക്കോടതി തള്ളി\nസംസ്ഥാന സ്കൂൾ കലോൽസവത്തിൽ പങ്കെടുക്കാൻ അനുമതി തേടി സമർപ്പിച്ച ഇരുപതിൽ അധികം ഹർജികൾ ഹൈക്കോടതി തള്ളി. അപ്പീൽകമ്മിറ്റി അനുമതി നിരസിച്ചതിനെ തുടർന്നാണ് വിദ്യാർത്ഥികൾ കോടതിയിലെത്തിയത്. കലോൽസവ തർക്കങ്ങൾ കോടതി പരിഗണിക്കേണ്ടവിഷയമല്ലന്നും ഇത് കോടതിയുടെ പരിഗണനയിൽ വരുന്ന വിഷയമല്ലന്നും ചുണ്ടിക്കാട്ടിയാണ് ഹർജികൾ ജസ്റ്റീസ് പി.ബി സുരേഷ് കുമാർ തള്ളിയത് . തൃശൂർ കുട്ടനല്ലുർ സെൻറ് അഗസ്റ്റിൻ സ്കൂളിലെ വിദ്യാർത്ഥി അടക്കമുള്ളവരാണ് കോടതിയെ സമീപിച്ചത് .\n15:43 (IST)27 Nov 2019\nബിന്ദു അമ്മിണിക്കെതിരെ മുളക് സ്‌പ്രേ ആക്രമണം; സ്വമേധയാ കേസെടുത്ത് ദേശീയ വനിതാ കമ്മിഷൻ\nബിന്ദു അമ്മിണിക്കെതിരായ മുളക് സ്‌പ്രേ ആക്രമണത്തിൽ ദേശീയ വനിതാ കമ്മിഷൻ സ്വമേധയാ കേസെടുത്തു. വിഷയത്തിൽ സ്വീകരിച്ച നടപടി വിശദീകരക്കാൻ വനിതാ കമ്മീഷൻ സംസ്ഥാന പൊലീസ് മേധാവിയോട് ആവശ്യപ്പെട്ടിട്ടുണ്ട്. മാധ്യമ വാർത്തകളുടെ അടിസ്ഥാനത്തിലാണ് കമ്മീഷന്റെ നടപടി.\n14:13 (IST)27 Nov 2019\nപി.ജി ആയുർവേദ കോഴ്സ്: സപ്ലിമെന്ററി റാങ്ക് ലിസ്റ്റ് പ്രസിദ്ധീകരിച്ചു\nതിരുവനന്തപുരം: 2019-20 അധ്യയന വർഷത്തെ പി.ജി ആയുർവേദ കോഴ്സിലെ ഒഴിവുളള സീറ്റുകളിലേയ്ക്ക് പുതുതായി അപേക്ഷ സമർപ്പിച്ച വിദ്യാർഥികളുടെ സപ്ലിമെന്ററി റാങ്ക് ലിസ്റ്റ് പ്രസിദ്ധീകരിച്ചു. പ്രവേശന പരീക്ഷാ കമ്മീഷണറുടെ www.cee.kerala.gov.in എന്ന വെബ്സൈറ്റിൽ ഫലം പരിശോധിക്കാം. Read More\n12:29 (IST)27 Nov 2019\nകനകമല തീവ്രവാദ ക്യാംപ് യുഎപിഎ കേസില് ഒന്നാം പ്രതി തലശേരി ചൊക്ലി മദീന മഹലില് മന്‍സീദി(33)നു ജീവപര്യന്തം കഠിനതടവ്. മറ്റു അഞ്ച് പ്രതികളെയും എന്‍ഐഎ കോടതി കഠിനതടവിനു ശിക്ഷിച്ചു. രണ്ടാം പ്രതി തൃശൂര് ചേലാട് അമ്പലത്ത് വീട്ടില് സ്വാലിഹ് മുഹമ്മദി(29)നു 10 വര്‍ഷം, മൂന്നാം പ്രതി കോയമ്പത്തൂര് കോട്ടൈപുത്തൂര് സ്വദേശി റാഷിദ് അലി(27)ക്ക് ഏഴു വര്‍ഷം, നാലാം പ്രതി കോഴിക്കോട് കുറ്റ്യാടി നങ്കീലന്‍കണ്ടി വീട്ടില് എന്.കെ റംഷാദി(27)നു മൂന്നു വര്‍ഷം, അഞ്ചാം പ്രതി മലപ്പൂറം തിരൂര് പൂക്കാട്ടില് വീട്ടില് സഫ്വാന്(33) എട്ടു വര്‍ഷം, എട്ടാം പ്രതി കാസര്‍ഗോഡ് കാഞ്ഞങ്ങാട് കുന്നുമ്മല് വീട്ടില് മൊയ്നുദ്ദീന് പാറക്കടവത്തി(27)നു മൂന്നു വര്‍ഷം എന്നിങ്ങനെയാണു ശിക്ഷ. Read More\n11:18 (IST)27 Nov 2019\nതിരുവനന്തപുരം, എറണാകുളം, കോഴിക്കോട് നഗരങ്ങളിൽ പെട്രോൾ വിലയിലും ഡീസൽ വിലയിലും ഏറ്റക്കുറച്ചിലുകളുണ്ട്. കേരളത്തിൽ സ്വർണവിലയിൽ ഇന്നു മാറ്റമില്ല. ഗ്രാമിനു 3,525 രൂപയും പവനു 28,200 രൂപയുമാണ് ഇന്നത്തെ വില. ഡോളറിനെതിരെ രൂപയുടെ മൂല്യം ഇന്നു 71.43 എന്ന നിലയിലാണ്. Read More\n10:43 (IST)27 Nov 2019\nമാവോയിസ്റ്റ് ബന്ധം ആരോപിച്ച് കോഴിക്കോട്ട് പിടിയിലായ സിപിഎം പ്രവർത്തകരായ വിദ്യാർഥികൾക്ക് ഹൈക്കോടതി ജാമ്യം നിരസിച്ചു. അലൻ ഷുഹൈബ്, താഹ ഫസൽ എന്നിവരുടെ ജാമ്യാപേക്ഷകളാണ് ഡിവിഷൻ ബഞ്ച് തള്ളിയത്. നിയമവിരുദ്ധ പ്രവർത്തനം തടയൽ നിയമം (യുഎപിഎ) ചുമത്തിയ ഇരുവർക്കുമെതിരെ പ്രഥമ ദൃഷ്ട്യാ തെളിവുണ്ടെന്ന സർക്കാം വാദം കണക്കിലെടുത്താണ് ജാമ്യാപേക്ഷ തള്ളിയത്. Read More\nകഴിഞ്ഞദിവസം ബിന്ദു അമ്മിണിക്കെതിരെ കൊച്ചിയില് പ്രതിഷേധം നടന്നിരുന്നു. കൊച്ചി കമ്മിഷണര് ഓഫീസിനു പുറത്തായിരുന്നു ബിന്ദുവിനെതിരെ പ്രതിഷേധം നടന്നത്. ബിന്ദു അമ്മിണി ശബരിമലയിലേക്ക് പോകുന്നതായി നേരത്തെ റിപ്പോര്‍ട്ടുകള് പുറത്തുവന്നിരുന്നു. അതിനു പിന്നാലെയാണ് കൊച്ചിയില്‍വച്ച് ബിന്ദുവിനെതിരെ പ്രതിഷേധമുണ്ടായത്. ബിജെപി നേതാക്കളുടെ നേതൃത്വത്തിലായിരുന്നു പ്രതിഷേധം. Read More\nഅക്ഷയ AK-421 ലോട്ടറിയുടെ നറുക്കെടുപ്പ് ഇന്ന്\nകേരള സംസ്ഥാന ഭാഗ്യക്കുറി വകുപ്പിന്റെ അക്ഷയ AK-421 ഭാഗ്യക്കുറിയുടെ നറുക്കെടുപ്പ് ഇന്ന് നടക്കും. ഉച്ച കഴിഞ്ഞാണ് നറുക്കെടുപ്പ്. മൂന്ന് മണി മുതൽ ഫലം ലൈവാകും. നാല് മണി മുതൽ ഭാഗ്യക്കുറിയുടെ ഫലം കേരള സംസ്ഥാന ഭാഗ്യക്കുറി വകുപ്പിന്റെ ഔദ്യോഗിക വെബ്സൈറ്റിൽ ലഭ്യമാകും. അക്ഷയ ഭാഗ്യക്കുറിയുടെ വില 30 രൂപയാണ്. ഒന്നാം സമ്മാനം 60 ലക്ഷം രൂപയും, രണ്ടാം സമ്മാനം അഞ്ച് ലക്ഷം രൂപയും, മൂന്നാം സമ്മാനം ഒരു ലക്ഷം രൂപയുമാണ്. സമാശ്വാസ സമ്മാനമായി 8000 രൂപയും ലഭിക്കും. Read More\nഎറണാകുളം ജില്ലയിലെ പെരുമ്പാവൂരിൽ യുവതിയെ തലയ്ക്കടിച്ച് കൊലപ്പെടുത്തിയ സംഭവത്തിൽ അസം സ്വദേശിയെ പൊലീസ് അറസ്റ്റ് ചെയ്തു. പെരുമ്പാവൂർ കുറുപ്പുംപടി സ്വദേശി ദീപ (42)യെയാണ് തലയ്ക്കടിയേറ്റ് കൊല്ലപ്പെട്ട നിലയിൽ കണ്ടെത്തിയത്. ചൊവ്വാഴ്ച രാത്രി ഒരുമണിയോടെ പെരുമ്പാവൂർ ഗവൺമെന്‍റ് ഹയർ സെക്കന്‍ററി സ്കൂളിന് സമീപത്തായാണ് സംഭവം നടന്നത്.\nKerala News Live Updates: കേരളത്തിലെ സര്‍വകലാശാലകളിലെ ബിരുദാന്തര ബിരുദ വിദ്യാര്‍ത്ഥികള്‍ക്ക് ജപ്പാനിലെ ഒസാക്ക സര്‍വകലാശാലയില് നിന്ന് വിവിധ വിഷയങ്ങളില് ക്രെഡിറ്റ് നേടാന് കഴിയുന്ന സാന്‍ഡ് വിച്ച് കോഴ്സുകള് ഉടന് യാഥാര്‍ത്ഥ്യമാകും. മുഖ്യമന്ത്രി പിണറായി വിജയനും ഒസാക്ക സര്‍വകലാശാലയിലെ ഗ്ലോബല് എന്‍ഗേജ്മെന്‍റ് എക്സിക്യൂട്ടീവ് വൈസ് പ്രസിഡന്‍റ് ഡോ. ജെന്റ കവഹാരയുമായുള്ള ചര്‍ച്ചയിലാണ് ഇക്കാര്യങ്ങളില് ധാരണയായത്. സര്‍വകലാശാലയുടെ സ്യൂട്ട കാമ്പസിലെ കോ-ക്രിയേറ്റീവ് ഇന്നൊവേഷന് കെട്ടിടത്തിന്‍റെ കോണ്‍ഫറന് സ് ഹാളിലായിരുന്നു കൂടിക്കാഴ്ച.\nഎറണാകുളം ജില്ലയിലെ പെരുമ്പാവൂരിൽ യുവതിയെ തലയ്ക്കടിച്ച് കൊലപ്പെടുത്തിയ സംഭവത്തിൽ അസം സ്വദേശി അറസ്റ്റിൽ. പെരുമ്പാവൂർ കുറുപ്പുംപടി സ്വദേശി ദീപ (42)യെയാണ് തലയ്ക്കടിയേറ്റ് കൊല്ലപ്പെട്ട നിലയിൽ കണ്ടെത്തിയത്. ചൊവ്വാഴ്ച രാത്രി ഒരുമണിയോടെ പെരുമ്പാവൂർ ഗവൺമെന്‍റ് ഹയർ സെക്കന്‍ററി സ്കൂളിന് സമീപത്തായാണ് സംഭവം നടന്നത്.\nഉമർ അലിക്കൊപ്പം ദീപ പെരുമ്പാവൂര് ഗവണ്‍മെന്‍റ് ഗേള്‍സ് ഹയര്‍സെക്കന്‍ററി സ്കൂളിന്‍റെ സമീപത്തുള്ള ഹോട്ടലിലേക്ക് വരുന്നതിന്‍റെ സിസിടവി ദൃശ്യങ്ങള് പൊലീസിന് ലഭിച്ചിട്ടുണ്ട്. ഇതിന്റെ അടിസ്ഥാനത്തിലാണ് ഇയാളെ കസ്റ്റഡിയിൽ എടുത്തത്. തൂമ്പ ഉപയോഗിച്ച് ദീപയെ അടിച്ച് കൊലപ്പെടുത്തുകയായിരുന്നു. തുടര്‍ന്ന് സിസിടവി ശ്രദ്ധയില്‍പ്പെട്ടതോടെ പ്രതി ഇത് തല്ലിതകര്‍ത്തു. എന്നാല് സമീപത്തുള്ള ഹോട്ടലിലെ സിസിടിവി ദൃശ്യങ്ങളില് നിന്ന് പൊലീസിന് നിര്‍ണ്ണായക വിവരങ്ങള് ലഭിക്കുകയായിരുന്നു.\nKerala news today malayalam live updates 2019 november 27 weather crime traffic train airport


നാലാം ക്ലാസിലെ പഴങ്കഥയും ജോര്‍ജിന്റെ ഹോട്ടലും • Suprabhaatham\nനാലാം ക്ലാസിലെ പഴങ്കഥയും ജോര്‍ജിന്റെ ഹോട്ടലും\nആദ്യം നാലാം ക്ലാസില് കേട്ട പഴങ്കഥയാവാം. പഴഞ്ചന്‍കഥ എന്നും പറയാം. കച്ചവട സംഘങ്ങള് കടന്നുപോകാറുള്ള വഴിത്താരയിലെ വിശ്രമകേന്ദ്രങ്ങളിലൊന്നില് തളര്‍ന്നവശനായ ഒരു മനുഷ്യന് കിടക്കുകയാണ്. മുഷിഞ്ഞ, കീറിപ്പറിഞ്ഞ വസ്ത്രങ്ങള് ധരിച്ചിരിക്കുന്നു. യാത്രാസംഘങ്ങളും വ്യക്തികളുമൊക്കെ ആ വഴി കടന്നുപോകുന്നുണ്ട്. പലരും അയാളെ കാണുന്നുണ്ട്. പക്ഷേ, ആരും ഒന്നും ചോദിക്കുന്നത് പോലുമില്ല. ഒരു സഹായവും നല്‍കുന്നില്ല. എല്ലാവര്‍ക്കും സ്വന്തം കാര്യം മാത്രം!\nനാഴികകളേറെ കഴിഞ്ഞപ്പോള് ഒരു ആശാരിപ്പണിക്കാരന് അതുവഴി വന്നു. മരത്തവിയും മറ്റും ചന്തയില് വിറ്റ്, കിട്ടിയ ചെറിയ കാശിന് അത്യാവശ്യ വീട്ടുസാധനങ്ങള് വാങ്ങി മടങ്ങുന്ന വഴിയായിരുന്നു ദരിദ്രനായ ആ മനുഷ്യന്. അല്‍പമിരുന്ന് ക്ഷീണം തീര്‍ക്കാനും കൈയില് കരുതിയിരുന്ന ആഹാരം കഴിക്കാനും തുടങ്ങുമ്പോഴാണ് ആ അവശമനുഷ്യന് അയാളുടെ കണ്ണില്‍പ്പെട്ടത്. ആശാരി അയാളെ പിടിച്ചെഴുന്നേല്‍പ്പിച്ചിരുത്തി. കൈയിലുള്ള ആഹാരവും വെള്ളവും നല്‍കി. ആരോരുമില്ലാത്തവനാണെന്നറിഞ്ഞ് കൈയിലുള്ള ചില്ലറ നാണയങ്ങള് നല്‍കുക കൂടി ചെയ്തപ്പോഴാണ് ഒരു അതിശയം സംഭവിക്കുന്നത്!!\nഇതെല്ലാം ശ്രദ്ധിച്ച്, അല്‍പമകലെ മറഞ്ഞിരുന്ന രാജാവും പരിവാരങ്ങളും കടന്നുവന്നു. സല്‍പ്രവൃത്തിയില് അഭിനന്ദിച്ച് ആശാരിയെ രാജകൊട്ടാരത്തിലേക്ക് കൊണ്ടുപോയി. വിലയേറിയ സമ്മാനങ്ങള് നല്‍കി.\nപ്രജകളിലെ നന്മ പരീക്ഷിക്കാനിറങ്ങിയ രാജാവിന്റെ കഥ വെറുമൊരു കെട്ടുകഥ മാത്രമായിരിക്കാം. കുട്ടികളില് നന്മ വളര്‍ത്താനുദ്ദേശിച്ച് പാഠഭാഗത്തിലിടം പിടിച്ച വെറുമൊരു കഥ. യാതൊരു പുതുമയുമില്ലാത്ത കഥ! ഒരുപക്ഷേ, രാജഭരണകാലത്തെ യഥാര്‍ഥ സംഭവമായിക്കൂടെന്നുമില്ല!\nഇനി പഴങ്കഥകളെ വെല്ലുന്ന പുതിയകാല പാശ്ചാത്യകഥയിലേക്ക്. ഹോട്ടലിലെ ക്ലാര്‍ക്ക് ആയിരുന്നു ജോര്‍ജ് എന്ന യുവാവ്. ഫിലാഡല്‍ഫിയയിലെ ഒരു ചെറിയ ഹോട്ടലില് ജോലിചെയ്യുന്ന കാലത്താണ് ഒരു സംഭവം നടക്കുന്നത്. കോരിച്ചൊരിയുന്ന മഴയും വീശിയടിക്കുന്ന കാറ്റുമുള്ള ഒരു രാത്രിയില് സാമാന്യം പ്രായമുള്ള ഒരാളും ഭാര്യയും ഹോട്ടലിലേക്ക് കയറിവന്ന് റൂം അന്വേഷിച്ചു. ഒരു പുഞ്ചിരിയോടെ അവരെ സ്വാഗതം ചെയ്ത് ജോര്‍ജ് രജിസ്റ്റര് മറിച്ചുനോക്കി.\nഎല്ലാ റൂമും നിറഞ്ഞുകഴിഞ്ഞിരിക്കുന്നു! ഒന്നുപോലും ഒഴിവില്ല! ആ തണുത്ത പെരുമഴരാത്രിയില് ആ ദമ്പതികള്‍ക്ക് നല്‍കാന് ഒറ്റ മുറിപോലും ബാക്കിയില്ല. എന്തുചെയ്യാന്! ഖേദത്തോടെ, എന്നാല് സ്‌നേഹപൂര്‍ണമായ ഒരു പുഞ്ചിരിയോടെ, മുഖമുയര്‍ത്തി അയാള് അവരോട് പറഞ്ഞു. ‘സോറി സര്, റൂമൊന്നും ഒഴിവില്ലല്ലോ. പക്ഷേ, ഈ രാത്രിയില് നിങ്ങളെ തിരിച്ചയക്കുന്നതെങ്ങനെ? സമ്മതമാണെങ്കില് എന്റെ റൂം നിങ്ങള്‍ക്കു തരാം. അത്ര മികച്ച സ്യൂട്ടൊന്നുമല്ല കെട്ടോ. പക്ഷേ, നിങ്ങള്‍ക്ക് രണ്ടുപേര്‍ക്കും ഒരു രാത്രി സൗകര്യപ്രദമായി അവിടെ കഴിയാന് പറ്റും’.\nഅത്യാവശ്യക്കാരാണെങ്കിലും ആ ദമ്പതികള് ആദ്യം അല്‍പ്പമൊന്നു മടിച്ചു. ‘അപ്പോള് നിങ്ങളുടെ കാര്യം?’… ‘അതു സാരമില്ല, തല്‍ക്കാലം ഞാനിവിടെ അഡ്ജസ്റ്റ് ചെയ്‌തോളാം. നിങ്ങള് താമസിച്ചോളൂ’.\nജോര്‍ജ് അവര്‍ക്കായി റൂം ഒരുക്കിക്കൊടുത്തു. പിറ്റേന്ന് തിരിച്ചുപോകാന് നേരം ആ അതിഥി പറഞ്ഞു: ‘താങ്ക്യൂ, സൗഹൃദവും സഹായ മനസ്ഥിതിയും ഒത്തുചേര്‍ന്ന നിങ്ങളെപ്പോലുള്ള മനുഷ്യന് ഇന്നത്തെക്കാലത്ത് തീരെക്കുറവാണ്. അമേരിക്കയിലെ ഏറ്റവും മികച്ച ഹോട്ടലിന്റെ ഉടമസ്ഥന് തീര്‍ച്ചയായും ആഗ്രഹിക്കുക, നിങ്ങളെപ്പോലെയൊരു മാനേജരെ കിട്ടണമെന്നായിരിക്കും! ഒരുപക്ഷേ, അത്തരമൊരു ഹോട്ടല് പണിയാന് എനിക്ക് സാധിച്ചേക്കും!!’. ക്ലാര്‍ക്ക് പുഞ്ചിരിയോടെ അവരെ യാത്രയാക്കി.\nനാളുകള് കുറേ കടന്നുപോയി. രണ്ടുവര്‍ഷം കഴിഞ്ഞ് ഒരുദിനം ജോര്‍ജിന് ഒരു കത്ത് ലഭിച്ചു. ഭീകരമായൊരു പെരുമഴരാത്രിയില് റൂം ചോദിച്ചെത്തിയ തങ്ങളോടുള്ള സ്‌നേഹപൂര്‍ണമായ പെരുമാറ്റം ഓര്‍മിപ്പിച്ചുകൊണ്ടായിരുന്നു കത്തിന്റെ തുടക്കം. കത്തിനൊപ്പം ന്യൂയോര്‍ക്കിലേക്ക് ഒരു ടിക്കറ്റുമുണ്ടായിരുന്നു!\nഒരു വണ്‍വേ ടിക്കറ്റ്!! എത്രയും വേഗം എത്തിച്ചേരണമെന്ന നിര്‍ദേശവും!!\nന്യൂയോര്‍ക്കിലെത്തിയ ജോര്‍ജിന് അതീവ ഗംഭീരമായൊരു ഹോട്ടല് ചൂണ്ടിക്കാട്ടിക്കൊണ്ട് ആ പഴയ അതിഥി പറഞ്ഞു: ‘ഇതാ, ഇതാണ്, നിങ്ങള് മാനേജരായിരിക്കാന് പോവുന്ന ആ ഹോട്ടല്!!’. ആതിഥേയത്വം എന്ന കലയെ സമൂലം ഉടച്ചുവാര്‍ത്ത ജോര്‍ജ് ആ വന് ഹോട്ടലിന്റെ മാനേജരായി ജവിതാന്ത്യം വരെ തുടര്‍ന്നു!! ഹോട്ടലിന്റെ വന് വിജയത്തില് വലിയ പങ്കുവഹിച്ചു. തിരിച്ചൊരു നേട്ടത്തെക്കുറിച്ചും ചിന്തിക്കുകപോലും ചെയ്യാതെ, നന്മ ചെയ്യുക എന്ന സഹജമായ സ്വഭാവത്തിന്റെ ഭാഗമായി മാത്രം സല്‍ക്കര്‍മങ്ങള് അനുഷ്ഠിക്കുന്നവര് ഏതുകാലത്തും ഏതു ദേശത്തും കുറേപ്പേരെങ്കിലുമുണ്ടാവും. നമുക്കു ചുറ്റുമില്ലേ അത്തരം ചിലരൊക്കെ?…\nഒരു നേട്ടവും പ്രതീക്ഷിക്കാത്ത വിശുദ്ധമായ അത്തരം കര്‍മങ്ങള്‍ക്ക് പില്‍ക്കാലത്തെപ്പോഴെങ്കിലും വലിയ പ്രതിഫലം അവിചാരിതമായി വന്നുചേരുന്ന അനുഭവങ്ങള് ഇടയ്‌ക്കൊക്കെ സംഭവിക്കാറുണ്ട്. പ്രതിഫലം കിട്ടുമോ, നന്മ തിരിച്ചറിയപ്പെടുമോ എന്നൊന്നും ആലോചിക്കുകപോലും ചെയ്യാത്തവരുടെ സല്‍പ്രവൃത്തികളാണ് ലോകത്തെ കൂടുതല് പ്രകാശമാനമാക്കുന്നത്. അവരാണ് യാഥാര്‍ഥ നിസ്വാര്‍ഥ മനുഷ്യര്.\nപദവികള് വലുതായിക്കൊള്ളണമെന്നൊന്നുമില്ല അതിന്. ചെറുതോ വലുതോ ആയ ഏതു പദവിയിലിരുന്നും ലോകം ഇത്തിരികൂടി പ്രകാശമാനമാക്കാം. മനസു കൊണ്ടൊന്നു തിരഞ്ഞുനോക്കൂ. നമുക്കും അറിയാം അങ്ങനെ ചില മനുഷ്യജീവികളെ!\nഎങ്കിലും, നിര്‍ഭാഗ്യവശാല് നമ്മില് ചിലരെങ്കിലും നന്മനിറഞ്ഞ അത്തരം മനുഷ്യരെ സാമര്‍ഥ്യമില്ലാത്തവരെന്നോ മണ്ടന്മാരെന്നോ വിശേഷിപ്പിക്കാറില്ലേ?


ന്യൂദല്‍ഹി: കോണ്‍ഗ്രസ് ഉപാധ്യക്ഷന് രാഹുല് ഗാന്ധിക്ക് കുറച്ചു നാളുകളായി ട്വിറ്ററില് വന് പിന്തുണയാണ് ലഭിക്കുന്നത്. ബി.ജെ.പിയേയും പ്രധാനമന്ത്രി നരേന്ദ്ര മോദിയേയും വിമര്‍ശിച്ചുകൊണ്ടുള്ള രാഹുലിന്റെ ട്വീറ്റുകള്‍ക്ക് വലിയ പിന്തുണയാണ് ലഭിക്കാറുള്ളത്.\nകഴിഞ്ഞ ദിവസം ബോക്‌സിംഗ് താരം വിജേന്ദര് സിംഗുമായുള്ള സംഭാഷണത്തിനിടെ രാഹുല് താന് ഐകിഡോയില് ബ്ലാക്ക് ബെല്‍റ്റാണെന്ന് പറഞ്ഞിരുന്നു. ഇപ്പോള് രാഹുല് ഐകിഡോയില് പരിശീലിക്കുന്ന ചിത്രങ്ങള് പുറത്തുവന്നിരിക്കുകയാണ്.\nAlso Read: ഗുജറാത്ത് തെരഞ്ഞെടുപ്പില് മുസ്‌ലിങ്ങളെ അവഗണിക്കുന്നു; ബി.ജെ.പിയോട് അതൃപ്തി അറിയിച്ച് ന്യൂനപക്ഷ മോര്‍ച്ച\nനടിയും കോണ്‍ഗ്രസ് നേതാവുമായ ദിവ്യസ്പന്ദനയാണ് ചിത്രം സോഷ്യല് മീഡിയയില് പങ്കുവെച്ചത്. നേരത്തെ യുവാക്കള്‍ക്ക് പ്രചോദനമാകുമെങ്കില് തന്റെ വ്യായാമുറകളുടെ ദൃശ്യങ്ങള് പങ്കുവെക്കാമെന്ന് രാഹുല് പറഞ്ഞിരുന്നു.\n‘ഞാന് ഐക്കിഡോയില് ബ്ലാക്ക് ബെല്‍റ്റാണ്. കായികാഭ്യാസത്തിനായി എല്ലാ ദിവസവും ഞാന് ഒരു മണിക്കൂര് മാറ്റിവെക്കാറുണ്ട്.’\nഎന്നാല് രാഹുല് ബ്ലാക്ക് ബെല്‍റ്റാണെന്നു പറഞ്ഞത് വ്യാജമാണെന്നും ഐകിഡോ പരിശീലിച്ചിട്ടുണ്ടെന്ന് പറയുന്നത് കള്ളമാണെന്നും സോഷ്യല് മീഡിയയില് പ്രചരണമുണ്ടായിരുന്നു. അതിനുള്ള മറുപടി കൂടിയാണ് ഇപ്പോള് പുറത്തുവന്നിരിക്കുന്നത്.\nജാപ്പനീസ് യുദ്ധമുറയാണ് ഐകിഡോ. എതിരാളിയുടെ ആക്രമണത്തെ തിരിഞ്ഞും കറങ്ങിയും ദിശ തിരിച്ചുവിട്ട് നേരിടുന്ന മുറയാണ് മൊറിഹെയ് ഉയേഷിബ എന്ന ജപ്പാന്‍കാരന് കണ്ടുപിടിച്ച ഐകിഡോ.


Posted By: admin 202 Views0Comment child murder\nഅവിഹിതബന്ധം തെളിയാതിരിക്കാന് 22 ദിവസം പ്രായമായ കുഞ്ഞിനെ അമ്മ കൊലപ്പെടുത്തി.\nഭര്‍ത്താവ് വിദേശത്ത് . നാട്ടിലുള്ള ഭാര്യ ആരുമറിയാതെ ഗര്‍ഭിണിയാകുന്നു. രഹസ്യമായി പ്രസവം. ഇരുപത്തിരണ്ട് ദിവസം പ്രായമായ കുഞ്ഞിനെ ഒരു ദിവസം മരിച്ച നിലയില് കണ്ടെത്തുന്നു. പാലുകുടിച്ചുകൊണ്ടിരുന്നപ്പോഴാണ് കുഞ്ഞുമരിച്ചതെന്ന് യുവതി. സംശയം തോന്നി വിദേശത്തുള്ള ഭര്‍ത്താവ് പൊലീസിന് പരാതി നല്‍കി.വളപട്ടണം പോലീസിന്റെ അന്വേഷണത്തില് പുറത്തുവന്നത് അരുംകൊലയുടെ ഞെട്ടിപ്പിക്കുന്ന കഥ\nഅരുംകൊലയുടെ കാരണം അവിഹിതബന്ധം..\nവിദേശത്തുളള അഴീക്കോട് സ്വദേശിയുടെ ഭാര്യയാണ് നമിത. പത്തുവയസുള്ള ഒരു മകന് . യുവാവ് ഗള്‍ഫിലായിരിക്കുമ്പോള് നമിത വീണ്ടും ഗര്‍ഭിണിയായി.വീട്ടുകാരാണ് ഗര്‍ഭവിവരം ഭര്‍ത്താവിനെ അറിയിച്ചത്. ചോദ്യം ചെയ്യലില് വിവരം പുറത്തായാല് ഭര്‍ത്താവിന്റെ പിതാവാണ് ഗര്‍ഭത്തിനുത്തരവാദിയെന്ന് പുറത്തുപറയുമെന്ന് യുവതി ഭീഷണിപ്പെടുത്തി.നാണകേടുകൊണ്ട് യുവാവും പ്രതികരിച്ചില്ല.\nയുവാവ് അടങ്ങി. സാധാരണരീതിയില് പ്രസവം. ഒരു പെണ്‍കുട്ടി. ഇതിനിടയില് ഭര്‍ത്താവ് യുവതിയുമായി വീണ്ടും തര്‍ക്കത്തിലായി. കുഞ്ഞിന്റെ പിതൃത്വം ആരുടേതാണെന്ന് വെളിപ്പെടുത്തണമെന്നായിരുന്നു ആവശ്യം. യുവതി വഴങ്ങാതിരുന്നതോടെ ഡിഎന് എ ടെസ്റ്റ് പരിശോധന വേണമെന്ന ആവശ്യം പലതവണ യുവാവ് യുവതിയെ അറിയിച്ചു. മെയ് മാസം ഇരുപത്തിയൊമ്പതിന് രാത്രി യുവതിയെ ഫോണില് വിളിച്ച യുവാവ് താന് പിറ്റേദിവസം എത്തുമെന്നും ഡിഎന് എ പരിശോധനക്ക് പോകണമെന്നും ഭീഷണിപ്പെടുത്തിയിരുന്നു. ഒടുവില് കാരണക്കാരിയായ കുഞ്ഞിനെ ഇല്ലാതാക്കാന് യുവതി തീരുമാനിക്കുകയായിരുന്നു. മുലകൊടുക്കുമ്പോള് ശ്വാസം മുട്ടിച്ച് കൊലപ്പെടുത്തുകയായിരുന്നുവെന്ന് യുവതി പോലീസിനോട് പറഞ്ഞു. കുഞ്ഞ് പുലര്‍ച്ചെ മരിച്ചുകിടക്കുന്നത് കണ്ട് സംശയം തോന്നിയ ഭര്‍ത്താവാണ് അന്വേഷണം ആവശ്യപ്പെട്ട് പോലീസിനെ സമീപിച്ചത്. യുവതിയെ ചോദ്യം ചെയ്തതോടെ കൊലപാതകം പുറത്തുവന്നു. കൊലപാതക കുറ്റം ചുമത്തി അറസ്റ്റുചെയ്ത യുവതി റിമാന്റിലായി. വിശദമായ മൊഴികളുടെ അടിസ്ഥാനത്തില് കുറ്റപത്രം തയാറാക്കി കോടതിയില് നല്‍കാനുള്ള ഒരുക്കത്തിലാണ് വളപട്ടണം പോലീസിപ്പോള്.\nകൊലപാതകത്തിന്റെ ആസൂത്രണം പഴുതടച്ച്..\nകുഞ്ഞിനെ ഇല്ലാതാക്കണമെന്ന് നമിത വിചാരിച്ചെങ്കിലും അതിനുള്ള വഴി കണ്ടു പിടിച്ചത് യാദൃശ്ചികമായാണ്. കുഞ്ഞിന് പാലുകൊടുക്കുന്നതിനിടയില് വീട്ടുവേലക്കാരി തുടര്‍ച്ചയായി പാലുകൊടുത്താല് കുഞ്ഞിന് ശ്വാസം മുട്ടുമെന്ന് മുന്നറിയിപ്പ് നല്‍കിയിരുന്നു. ഇതിന്റെ അടിസ്ഥാനത്തിലാണ് ഭര്‍ത്താവിന്റെ ഭീഷണി വിളിക്കുശേഷം യുവതി കുഞ്ഞിനെ ഉറക്കി ഉറങ്ങാന് കിടന്നത്. പുലര്‍ച്ചെ മൂന്നുമണിക്ക് കുഞ്ഞിന് പാലുകൊടുത്തു. നാലുമണിക്കും അഞ്ചുമണിക്കും നിര്‍ബന്ധിപ്പിച്ച് കുഞ്ഞിനെകുടിപ്പിച്ചു. പാലുകുടിക്കുന്നതിനിടയില് മുലകൊണ്ട് കുഞ്ഞിന്റെ മുഖത്ത് അമര്‍ത്തിയതോടെ കുഞ്ഞ് ചുമക്കുകയും ശ്വാസം മുട്ടി പിടക്കുകയും ചെയതു. വീട്ടിലുള്ളവരെ അറിയിക്കാനായി പോയി തിരിച്ചെത്തുമ്പോഴേക്കും കുഞ്ഞുമരിച്ചിരുന്നു. സംശയം തോന്നി ഭര്‍ത്താവ് പരാതി നല്‍കിയില്ലാതിരുന്നെങ്കില് ഒരു സാധാരണമരണം മാത്രമാകുമായിരുന്നു അത്. വീട്ടില് പണിക്കെത്തിയ യുവാവുമായി അടുപ്പത്തിലാകുകയും ഗര്‍ഭം ധരിക്കുകയും ചെയ്യുകയായിരുന്നുവെന്ന് യുവതി മൊഴി നല്‍കിയിട്ടുണ്ട് . വിദേശത്തായിരുന്ന യുവാവ് നാട്ടിലെത്തി സംഭവം ഒത്തുതീര്‍പ്പാക്കാനുള്ള ശ്രമങ്ങള് നടത്തുകയാണ്. ഭാര്യയോടെ ക്ഷമിച്ച് കൂടെ കൂട്ടിക്കൊള്ളാമെന്ന് യുവാവ് അറിയിച്ചതായി പോലീസ് പറഞ്ഞു.എങ്കിലും വിശദമായ കുറ്റപത്രം തയാറാക്കി പോലീസ് ഉടന് കോടതിയില് സമര്‍പ്പിക്കും.പക്ഷേ വേണ്ടത്ര തെളിവുകളുടെ അപര്യാപ്തത കേസ് കോടതിയിൽ ദുർബലപ്പെടുത്തിയേക്കുമെന്ന് പോലീസ് സംശയിക്കുന്നു.


സ്ത്രീകളെ സ്‌റ്റേഷനില് വിളിച്ച് മൊഴിയെടുക്കേണ്ട: ഹൈക്കോടതി\nTuesday 11th June 2013 12:45am\nന്യൂദല്‍ഹി: വിദേശ പൗരന്മാര്‍ക്ക് വിസ നല്‍കാന് സൗദിയിലെ പാസ്‌പോര്‍ട്ട് വകുപ്പ് പ്രത്യേക ഓണ്‍ലൈന് സംവിധാനം ഏര്‍പ്പെടുത്തി.\nസൗദിയില് അനധികൃത തൊഴിലാളികള്‍ക്ക് മടങ്ങാന് നല്‍കിയ അവസാനദിവസം അടുത്തുവരുന്തോറും പാസ്‌പോര്‍ട്ട് ഓഫീസില് ഉണ്ടായിക്കൊണ്ടിരിക്കുന്ന വന് തിരക്ക് കുറയ്ക്കാനാണ് ഓണ്‍ലൈന് സംവിധാനം ഏര്‍പ്പെടുത്തിയത്.\nജൂലായ് മൂന്ന് അടുത്തുവരുന്തോറും പാസ്‌പോര്‍ട്ട് ഓഫീസില് ക്യൂ നീളുകയാണ്. ഇത് ജീവനക്കാര്‍ക്കും ജോലിഭാരമുണ്ടാക്കിയ സാഹചര്യത്തിലാണ് പുതിയ തീരുമാനം.\nവിദേശ അപേക്ഷകര് ഇതില് തങ്ങളുടെ ഇഖാമ നമ്പര് അടിക്കണം. തുടര്‍ന്ന് ഇതിനോടനുബന്ധിച്ചുള്ള മെഷീനില് അപേക്ഷകന്റെ രണ്ടുവിരലുകള് സ്‌കാന്‍ചെയ്യും.\nവിരലുകള് ഇഖാമ ഉടമയുടേതുതന്നെയെന്ന് ഉറപ്പായാല് മെഷീന് അപേക്ഷകന് ഒരു യൂസര്‍നെയിമും പാസ്‌വേര്‍ഡും നല്‍കും. ഇതുപയോഗിച്ച് ആഭ്യന്തരമന്ത്രാലയത്തിന്റെ വെബ്‌സൈറ്റില് കയറി വിസയ്ക്ക് അപേക്ഷിക്കാം.\nക്യൂ നില്‍ക്കാതെയും ഫോറം പൂരിപ്പിക്കല് തുടങ്ങിയ നടപടിക്രമങ്ങളില്ലാതെയും വിസ ലഭിക്കുമെന്ന മെച്ചവും അപേക്ഷകര്‍ക്കുണ്ട്.\nഇതിനായി അപേക്ഷ പൂരിപ്പിക്കുകയോ ഫോട്ടോ, മറ്റുരേഖകള് എന്നിവ സമര്‍പ്പിക്കുകയോ വേണ്ട.\nഈ സേവനത്തിന് പാസ്‌പോര്‍ട്ട് വകുപ്പ് 200 സൗദി റിയാല് ഈടാക്കുന്നുണ്ട്. ഇത് ബാങ്കുവഴിയോ എ.ടി.എം. മെഷീന് വഴിയോ അടയ്ക്കാം. പരീക്ഷണാടിസ്ഥാനത്തില് തുടങ്ങിയ സംവിധാനം ഇപ്പോള് വന് വിജയമാണെന്നാണ് വകുപ്പും അപേക്ഷകരും പറയുന്നത്.


കിരീടം വയ്ക്കാത്ത രാജാവല്ല; ലയണല് മെസി ഇനി കിരീടമുള്ള രാജാവ്\nആറു ബാലണ് ഡിയോര്, ആറു ഗോള്‍ഡണ് ഷൂ, ഒരു ലോകകപ്പ് ഗോള്‍ഡണ് ബോള്… തുടങ്ങി ഒട്ടനവധി വ്യക്തിഗത നേട്ടങ്ങള്… ഒരു ഫുട്‌ബോള് താരമെന്ന നിലയില് ലയണല് മെസി എന്ന ഇതിഹാസത്തിന് ലോകത്തിലെ ഏറ്റവും മികച്ചവന് എന്ന വിശേഷണത്തിന് ഇതില്‍ക്കൂടതല് ഒന്നും വേണ്ടിയിരുന്നില്ല. എന്നാല് ഫുട്‌ബോള് ലോകത്ത് പരമ്പരാഗത വൈര്യം എന്നതിലുപരി അതിനേക്കാള് ഒരുപടി മുന്നില് ഇന്നു ‘ഫാന് ഫൈറ്റ്’ നിലനില്‍ക്കുന്ന കാലത്ത് മെസിക്ക് ഇത്ര നേട്ടം ഒന്നും പോരായിരുന്നു. വിമര്‍ശകര് എപ്പോഴും ഉയര്‍ത്തിയിരുന്നു ചോദ്യം മെസിക്ക് ഒരു […]\n10 July 2021 10:36 PM GMT\nആറു ബാലണ് ഡിയോര്, ആറു ഗോള്‍ഡണ് ഷൂ, ഒരു ലോകകപ്പ് ഗോള്‍ഡണ് ബോള്… തുടങ്ങി ഒട്ടനവധി വ്യക്തിഗത നേട്ടങ്ങള്… ഒരു ഫുട്‌ബോള് താരമെന്ന നിലയില് ലയണല് മെസി എന്ന ഇതിഹാസത്തിന് ലോകത്തിലെ ഏറ്റവും മികച്ചവന് എന്ന വിശേഷണത്തിന് ഇതില്‍ക്കൂടതല് ഒന്നും വേണ്ടിയിരുന്നില്ല.\nഎന്നാല് ഫുട്‌ബോള് ലോകത്ത് പരമ്പരാഗത വൈര്യം എന്നതിലുപരി അതിനേക്കാള് ഒരുപടി മുന്നില് ഇന്നു ‘ഫാന് ഫൈറ്റ്’ നിലനില്‍ക്കുന്ന കാലത്ത് മെസിക്ക് ഇത്ര നേട്ടം ഒന്നും പോരായിരുന്നു. വിമര്‍ശകര് എപ്പോഴും ഉയര്‍ത്തിയിരുന്നു ചോദ്യം മെസിക്ക് ഒരു രാജ്യാന്തര കിരീടമുണ്ടോ? ഈ ചോദ്യം എപ്പോഴും ഒരോ മെസി-അര്‍ജന്റീന ആരാധകന്റെയും ഹൃദയത്തില് കൊളുത്തി വലിക്കുന്ന മുള്ളായിരുന്നു.\nഎന്നാല് ഇന്ന് കൃത്യം ഇന്ത്യന് സമയം 7:10-ന് എസ്തബാന് ഓസ്‌റ്റോയിച്ച് എന്ന യുറുഗ്വേ റഫറി ഫൈനല് വിസില് ഊതിയത് മെസി വിമര്‍ശകരുടെ മുഖത്തേക്കാണ്. ഇനി എന്തു പറഞ്ഞ് അവര് മെസി വിമര്‍ശിക്കും, ട്രോളും…\nകോപ്പാ അമേരിക്ക ഫുട്‌ബോളില് ബ്രസീലിനെ പരാജയപ്പെടുത്തി അര്‍ജന്റീന ഇന്ന് കോപ്പാ അമേരിക്ക കിരീടം ഉയര്‍ത്തിയപ്പോള് അത് മെസിയഒടെ കരിയറിലെ ഏറ്റവും വലിയ കാത്തിരുപ്പിന്റെ അവസാനമായിരിക്കുന്നു.\nഇതിനു മുമ്പ് അര്‍ജന്റീന കളിച്ച നാലു ഫൈനലുകളില് മെസി ഭാഗമായിരുന്നു. 2007-ല് തന്റെ തുടക്കകാലത്ത് കോപ്പ അമേരിക്ക ഫൈനലായിരുന്നു ആദ്യത്തേത്. പിന്നീട് 2014 ലോകകപ്പിലും 2015, 2016 കോപ്പാ അമേരിക്ക ചാമ്പ്യന്‍ഷിപ്പുകളിലും. എന്നാല് നാലു തവണയും ഫൈനലില് ഒന്നും ചെയ്യാനാകാതെ തലകുനിച്ചു മടങ്ങുന്ന മെസിയെയാണ് കാണാന് കഴിഞ്ഞത്.\nഎതിരാളികള്‍ക്ക് ഇനി പറയാനുണ്ടാകും മെസിക്ക് ഫൈനലില് ഗോള് അടിക്കാനായില്ല എന്ന്. എന്നാല് അതിനും കൃത്യമായ ഉത്തരമുണ്ട്. ഫുട്‌ബോളില് ടാക്ടറ്റിക്കല് മൂവ്(തന്ത്രപ്രധാനമായ നീക്കം) എന്നൊന്നുണ്ട്. ഇന്ന് കണ്ടതും അതാണ്.\nകഴിഞ്ഞ മത്സരങ്ങളില് അര്‍ജന്റീന് ആക്രമണത്തിന്റെ ചുക്കാന് പിടിച്ചത് മെസിയായിരുന്നു. മുന് നിരയിലേക്ക് കയറി ആക്രമിച്ചു തന്നെ കളിക്കുന്ന നായകനെയാണ് ആ മത്സരങ്ങളില് കഴിഞ്ഞതെങ്കില് ഇന്ന് പിന്നിലോട്ട് ഇറങ്ങി എതിരാളികളെ ആകര്‍ഷിക്കുന്ന തന്ത്രഞ്ജനെയാണ് കളത്തില് കണ്ടത്.\nമെസിയെ പൂട്ടാന് പ്രധാനമായും തിയാഗോ സില്‍വയെന്ന പരിചയസമ്പത്തുള്ള താരത്തെയാണ് ബ്രസീല് കോച്ച് ടിറ്റെ നിയോഗിച്ചത്. ഇതിനൊപ്പം തന്നെ റെനാന് ലോധിക്കും കാസീമിറോയ്ക്കും ചുമതല നല്‍കി ഒരു മൂന്നുപിരിയന് പൂട്ടാണ് മെസിക്കായി ബ്രസീല് ഒരുക്കിയത്.\nഇതു മനസിലാക്കി തന്നെ അര്‍ജന്റീനയും മെസിയും കളിച്ചു. ഈ മൂന്നു താരങ്ങളെ തന്നിലേക്ക് ആകര്‍ഷിക്കുക വഴി എയ്ഞ്ചല് ഡി മരിയ, റോഡ്രിഗോ പോള് എന്നിവര്‍ക്ക് ഫ്രീ സ്‌പേസ് ഒരുക്കിക്കൊടുക്കാന് മെസിക്കായി.\nഅര്‍ജന്റീനയുടെ വിജയഗോള് തന്നെ ഈ ഉദാഹരണം. സ്വന്തം ഹാഫിന്റെ ഇടതുഭാഗത്തു നിന്ന് ഡിപോളിന്റെ ക്രോസ് വരുമ്പോള് ഡിമരിയ ഏറെക്കുറേ ഫ്രീയായിരുന്നു. കാരണം. ആ സമയം അതേ പൊസിഷനില് ഉണ്ടായിരുന്ന ലോധിയുടെ ശ്രദ്ധ മുഴുവന് മെസിയുടെ നീക്കങ്ങളിലായിരുന്നു.\nഫ്രീ ബോള് കിട്ടിയ മരിയ അര്‍ജന്റീനയുടെ വിജയഗോള് നേടുകയും ചെയ്തു. രണ്ടു ഡിഫന്‍സീഫ് മിഡ്ഫീല്‍ഡര്‍മാരും നാലു ഡിഫന്‍ഡര്‍മാരുമായണ് ബ്രസീല് ഇറങ്ങിയത്. ഇതില് മൂന്നുപേരെ ഒറ്റയ്ക്ക് ആകര്‍ഷിച്ചവര് ചെറിയ താരമൊന്നുമല്ലല്ലോ.\nഈ ടൂര്‍ണമെന്റില് നാലു ഗോളുകളും അഞ്ച് അസിസ്റ്റുകളുമായി അര്‍ജന്റീനയുടെ കുതിപ്പിന് ചുക്കാന് പിടിച്ചതും മെസിയാണ്. ഇതിന് ടൂര്‍ണമെന്റിലെ മികച്ച താരത്തിനുള്ള ഗോള്‍ഡണ് ബോളും ടോപ് സ്‌കോറര്‍ക്കുള്ള ഗോള്‍ഡണ് ബൂട്ടും മെസിയെ തേടിയെത്തി. ഇനി അദ്ദേഹത്തിനു മുന്നില് ഒരൊറ്റ ലക്ഷ്യം മാത്രം, ഒപ്പം ആരാധകര്‍ക്കും… ഒരു ലോകകപ്പ് കൂടി നേടി കിരീടം അവസാനിപ്പിക്കണം… 2022-ല് ഖത്തറില് അത് കാണാന് കഴിയുമെന്ന പ്രതീക്ഷയോടെ…


വെള്ളിയാഴ്ച വരെ ദിലീപിനെ അറസ്റ്റ് ചെയ്യില്ല; ഇത്തവണ രക്ഷകനായത് കൊറോണ..!! - FridayMirror\nകൊച്ചിയിൽ പ്രമുഖ നടിയുമായി ബന്ധപ്പെട്ട കേസിൽ ദിലീപിന്റെ അറസ്റ്റ് വെള്ളിയാഴ്ച വരെ ഉണ്ടാവില്ല. മുൻ‌കൂർ ജാമ്യം തേടി ദിലീപ് കോടതി കയറി ഇറങ്ങാൻ തുടങ്ങിയിട്ട് കുറച്ചു ദിവസങ്ങൾ ആയി എങ്കിൽ കൂടിയും ഇപ്പോൾ ദിലീപിന് രക്ഷകനായി എത്തിയത് കൊറോണ യാണ്.\nമുൻ കൂർ ജാമ്യാപേക്ഷയിൽ വിശദമായ വാദം കേൾക്കണം എന്നാണ് കോടതി പറയുന്നത്. എന്നാൽ ദിലീപിന്റെ അഭിഭാഷകൻ ആയ രാമൻ പിള്ളക്ക് കൊറോണ ആയതിനാൽ അദ്ദേഹത്തിന് കോടതിയിൽ ഹാജർ ആകാൻ സാധിച്ചില്ല.


"മനുഷ്യ കാൽക്കുലേറ്റർ" എന്ന് ലോകം വിശേഷിപ്പിച്ച 14 വയസ്സുകാരന് യൂണിവേഴ്സിറ്റിയിൽ ജോലി-\n"മനുഷ്യ കാൽക്കുലേറ്റർ" എന്ന് ലോകം വിശേഷിപ്പിച്ച 14 വയസ്സുകാരന് യൂണിവേഴ്സിറ്റിയിൽ ജോലി\nMarch 25, 2017, 01:17:00 pm\n14 കാരനായ ബ്രിട്ടീഷ് മുസ്ലിം ബാലൻ യാഷ അസ്‌ലേ ഇനി കണക്ക് പഠിപ്പിക്കും തന്റെ ഉപ്പയുടെ പ്രായമുള്ള വിദഗ്ദ്ധർക്ക്; അതും യൂണിവേഴ്സിറ്റിയിൽ. ബ്രിട്ടനിലെ ലെസ്റ്റർ യൂണിവേഴ്സിറ്റിയാണ് "മനുഷ്യ കാൽക്കുലേറ്റർ" എന്ന് വിശേഷിപ്പിക്കപ്പെട്ട അസ്‌ലയെ ജോലിക്കെടുത്തിരിക്കുന്നത്.\nഇതേ യൂണിവേഴ്സിറ്റിയിൽ തന്നെ ഡിഗ്രി വിദ്യാർത്ഥിയുമാണ് അസ്‌ലേ. പ്രൈമറിയിൽ നിന്നും നേരെ യൂണിവേഴ്സിറ്റിയിലേക്ക് പ്രവേശനം. 13 വയസ്സായിരിക്കുമ്പോൾ നടന്ന ഇന്റർവ്യൂവിൽ കണക്കിലെ തലതൊട്ടപ്പന്മാരെ മാറി കടന്നാണ് കൊച്ചു മിടുക്കൻ ഈ ജോലി അടിച്ചെടുത്തത്. യൂണിവേഴ്സിറ്റിയിലെ ഏറ്റവും പ്രായം കുറഞ്ഞ വിദ്യാർത്ഥിയും തൊഴിലാളിയും യാഷ്.\n2014 ൽ തന്റെ 12 ആം വയസ്സിലാണ് അസ്‌ലേ പ്രൈമറി വിദ്യാഭ്യാസം പൂർത്തീകരിക്കുന്നത്. ഇതിന് ശേഷം നേരെ ലെസ്റ്റർ യൂണിവേഴ്സിറ്റിയിൽ ഡിഗ്രിക്ക് അഡ്മിഷൻ എടുത്തു. ഇപ്പോൾ തന്റെ അവസാന വർഷത്തിലാണ് അസ്‌ലേ. ഇത് കഴിഞ്ഞു ഡോക്ടറേറ്റിന് പഠിക്കാൻ ആണ് പദ്ധതി.\nകണക്കിൽ എ ലെവലിൽ എ ഗ്രേഡ് നേടുന്ന ലോകത്തിലെ ആദ്യത്തെ കുട്ടിയാണ് അസ്‌ലേ. വെറും 8 വയസ്സായിരിക്കെ ആറ് പേപ്പറുകളിൽ രണ്ടെണ്ണത്തിൽ 100, 99 ശതമാനം മാർക്ക് നേടിയാണ് ഈ അപൂർവ നേട്ടം കൈ വരിച്ചത്. തന്റെ ഒൻപത്. പത്ത് വയസ്സുകളിൽ വീണ്ടും എ ലെവൽ പരീക്ഷകൾ പാസ്സായി.\n"കണക്ക് എനിക്ക് ഇഷ്ടമാണ്, കാരണം അതാണ് യഥാർത്ഥ സയൻസ്. നമ്മൾ പറയുന്നത് ശരി ആണെന്ന് 100 ശതമാനം തെളിയിക്കാവുന്ന ഒറ്റ സയൻസ് കണക്ക് മാത്രമാണ്," യാഷ പറയുന്നു.\nകണക്ക് വളരെ എളുപ്പവും ആനന്ദമുണ്ടാക്കുന്ന വിഷയവുമാണെന്നും യാഷ പറയുന്നു.\n53 വയസ്സുള്ള മൂസ പിതാവ് മൂസ അസ്‍ലെയാണ് യാഷയെ എന്നും യൂണിവേഴ്സിറ്റിയിൽ കൊണ്ട് വിടുന്നത്.\nതന്റെ മകന്റെ നേട്ടങ്ങളിൽ അതീവ സന്തുഷ്ടനും അഭിമാനിയുമാണ് ഈ പിതാവ്.\nവാതിലില് മുട്ടിവിളിച്ചത് അത്താഴത്തിന് എഴുന്നേറ്റ മുസ്‌ലിം ചെറുപ്പക്കാര്; മസ്ജിദും ചര്‍ച്ചും അവര്‍ക്കു മുമ്പില് തുറക്കപ്പെട്ടു- തീയോര്‍മകള് വിട്ടുമാറാതെ ലണ്ടന്\n'കാമിലയുമായുള്ള ചാള്‍സിന്റെ ബന്ധത്തില് അസ്വസ്ഥയായിരുന്നു. വിവാഹ ശേഷം ഞരമ്പു മുറിച്ച് ആത്മഹത്യയ്ക്ക് ശ്രമിച്ചു' - ഡയാനയുടെ വെളിപ്പെടുത്തലുമായി പുസ്തകം\nബ്രിട്ടനില് തൂക്കു പാര്‍ലമെന്റ്; തെരേസ മേക്ക് കനത്ത തിരിച്ചടി\nബ്രിട്ടന് ഇന്ന് ബൂത്തിലേക്ക്; മാര്‍ഗരറ്റ് താച്ചറിനു ശേഷമുള്ള വന് ഭൂരിപക്ഷത്തോടെ മേ ജയിക്കുമെന്ന് പ്രവചനം\nഈ മൂന്ന് വിഷയങ്ങളിൽ കഴിവുണ്ടോ? എങ്കിൽ നിങ്ങൾക്ക് വിജയം സുനിശ്ചിതമെന്ന് ബിൽ ഗേറ്റ്‌സ്\nവ്യാജവാര്‍ത്തകള്‍ക്ക് തടയിടാന് വിക്കിപീഡിയ പുതിയ ന്യൂസ് വെബ്സൈറ്റ് തുടങ്ങുന്നു


ചതിയന് ചന്തുവായി വടക്കന് വീരഗാഥയില് (1989),കേരളവര്‍മ പഴശ്ശിരാജയായി (2009), ഇപ്പോഴിതാ മലയാളത്തിന്റെ മെഗാസ്റ്റാര് എത്തുന്നത് മാമാങ്കത്തിന്റെ ചരിത്രം പറയുന്ന ചിത്രത്തിലെ നായകനായാണ്.\nകേരളത്തിന്റെ പോരാട്ടക്കാലത്തോടും ചരിത്രത്തോടും കെട്ടുപിടഞ്ഞ് കിടക്കുന്ന കേരള വര്‍മ പഴശ്ശിരാജയെ പകര്‍ന്നാടാന് മമ്മൂട്ടിക്കല്ലാതെ മറ്റാര്‍ക്കാണ് കഴിയുക?. ഏച്ചുകെട്ടലില്ലാതെ, അദ്ദേഹം പഴശിയായി. എം.ടിയുടെ തിരക്കഥയില് ഹരിഹരന് ഒരുക്കിയ ചിത്രം മലയാള സിനിമാ ചരിത്രത്തിലെ ബ്രഹ്മാണ്ഡ ചിത്രങ്ങളുടെ പട്ടികയില് ഇപ്പോഴും മുന്നിലുണ്ട്. മേക്കിങിലും കാസ്റ്റിങ്ങിലും മലയാള സിനിമാ ചരിത്രത്തിലേക്ക് ഓടിക്കയറുകയായിരുന്നു ഈ ചിത്രം.മമ്മൂട്ടിയുടെ അഭിനയമെന്ന ആവനാഴിയിലെ അമ്ബുകളെല്ലാം അവസാനിച്ചുവെന്ന് കരുതിയവരെ വരെ കോരിത്തരിപ്പിച്ചാണ് മാമാങ്കമെന്ന ചിത്രം അനൌണ്‍സ് ചെയ്തത്. ഇപ്പോഴിതാ, ചിത്രത്തിന്റെ ഫസ്റ്റ് ലുക്ക് പോസ്റ്ററും ലൊക്കേഷന് ചിത്രവും പുറത്തുവന്നു.ഏറെ സ്വീകാര്യതയാണ് ഈ ചിത്രങ്ങള്‍ക്ക് ലഭിച്ചത്.\nഎം പദ്മകുമാര് സംവിധാനം ചെയ്യുന്ന മാമാങ്കം മമ്മൂട്ടിയുടെ കരിയറിലെ ഏറ്റവും വലിയ ചിത്രവുമാണ്. അമ്ബതു കോടി രൂപയ്ക്കു മുകളില് മുതല് മുടക്കി നിര്‍മ്മിക്കുന്ന ഈ ചിത്രം നിര്‍മ്മിക്കുന്നത് കാവ്യാ ഫിലിമ്സിന്റെ ബാനറില് ശ്രീ വേണു കുന്നപ്പിള്ളി ആണ്. ഈ വര്‍ഷം അവസാനത്തോടെ മലയാളം, തമിഴ്, തെലുങ്കു, ഹിന്ദി എന്നീ നാല് ഭാഷകളില് ആയാണ് മാമാങ്കം റിലീസ് ചെയ്യുക എന്നാണ് റിപ്പോര്‍ട്ടുകള് പറയുന്നത്.\nPrevious Articleലൂസിഫർ ചിത്രത്തിനോട് ചെയ്‌ത ചതി വൈറസിനോടും! വൈറസും ചോര്‍ന്നു\nNext Article താടി വളര്‍ത്തി കിടിലന് ലുക്കില് ടൊവിനോ; ‘ലൂക്ക’ ചിത്രങ്ങള് വൈറൽ


ലോകത്ത് കൊവിഡ് ബാധിതരുടെ എണ്ണം രണ്ട് കോടി കവിഞ്ഞു | Covid World Status 11 8 2020\nറഷ്യയില് അയ്യായിരത്തില് ഏറെ കേസുകള് കൂടി റിപ്പോര്‍ട്ട് ചെയ്തു. അമേരിക്കയില് കൊവിഡ് ബാധിച്ച് ഇതുവരെ ഒരു ലക്ഷത്തി അറുപത്തിയാറായിരത്തിലധികം പേര് മരിച്ചു. ബ്രസീലില് മരണസംഖ്യ ഒരു ലക്ഷം കടന്നു.\nNew York, First Published Aug 11, 2020, 8:40 AM IST\nന്യൂയോര്‍ക്ക്: ലോകത്ത് കൊവിഡ് ബാധിതരുടെ എണ്ണം 2,02,30000 കവിഞ്ഞു. കൊവിഡ് ബാധിച്ച് മരിച്ചവരുടെ എണ്ണം 7,37000 കടന്നിട്ടുണ്ട്. ഒരു കോടി മുപ്പത് ലക്ഷത്തില് പരം പേരാണ് കൊവിഡില് നിന്ന് മുക്തി നേടിയത്. അമേരിക്കയില് 24 മണിക്കൂറിനിടെ നാല്‍പ്പത്തി അയ്യായിരത്തിലേറെ പേര്‍ക്കും ബ്രസീലില് ഇരുപത്തിയൊന്നായിരത്തില് അധികം പേര്‍ക്കും പുതുതായി രോഗം സ്ഥിരീകരിച്ചു.\nമേൽപറഞ്ഞതുൾപ്പെടെ കോവിഡ് ബാധിതരുടെ എണ്ണത്തിൽ മുന്നിൽ നിൽക്കുന്ന പത്ത് രാജ്യങ്ങളിലെ കണക്കുകൾ ഇനിപറയും വിധമാണ്. അമേരിക്ക-52,47,605, ബ്രസീൽ-30,57,470, ഇന്ത്യ-22,67,153, റഷ്യ-8,92,654, ദക്ഷിണാഫ്രിക്ക-5,63,598, മെക്സിക്കോ-4,80,278, പെറു-4,78,024, കൊളംബിയ-3,97,623, ചിലി-3,75,044, സ്പെയിൻ-3,70,060.\nഅഞ്ച് രാജ്യങ്ങളിൽ വൈറസ് ബാധിതർ ഒരു ലക്ഷത്തിനും മുകളിലാണ്. ഇറാക്ക്, ഫിലിപ്പീൻസ്, ഇന്തോനീഷ്യ, കാനഡ, ഖത്തർ എന്നിവയാണ് അവ. കഴിഞ്ഞ 24 മണിക്കൂറിനിടെ ഏറ്റവും കൂടുതൽ പേർക്ക് രോഗം ബാധിച്ചത് ഇന്ത്യയിലാണെന്നും ജോണ്‍സ്ഹോപ്കിൻസ് സർവകലാശാലയുടെ കണക്കുകൾ സൂചിപ്പിക്കുന്നു. 24 മണിക്കൂറിനിടെ ഇന്ത്യയിൽ 53,016 പേർക്ക് രോഗം ബാധിച്ചപ്പോൾ അമേരിക്കയിൽ 45,959 പേർക്കും ബ്രസീലിൽ 21,888 പേർക്കുമാണ് രോഗബാധ ഉണ്ടായത്.\nഅമേരിക്കയിൽ കോവിഡ് ബാധിതരുടെ എണ്ണം അരക്കോടി പിന്നിട്ടിട്ടും ശമനമില്ലാതെ കുതിക്കുന്നു. ജോണ്‍സ്ഹോപ്കിൻസ് സർവകലാശാലയുടെയും വേൾഡോ മീറ്ററിന്‍റെയും കണക്കുകൾ പ്രകാരം 52,49,809 പേർക്കാണ് രാജ്യത്ത് കോവിഡ് ബാധിച്ചിട്ടുള്ളത്. 1,66,160 പേർക്കാണ് ഇവിടെ കോവിഡ് ബാധയേത്തുടർന്ന് ജീവൻ നഷ്ടപ്പെട്ടത്.\nഅമേരിക്കയിൽ 27,08,314 പേർ കോവിഡിൽ നിന്നും മുക്തി നേടിയെന്നും കണക്കുകൾ സൂചിപ്പിക്കുന്നു. ഇവിടെ പുതിയതായി 45,959 പേർക്ക് രോഗം ബാധിച്ചപ്പോൾ 600ലേറെപ്പേരാണ് 24 മണിക്കൂറിനിടെ മരണത്തിനു കീഴടങ്ങിയത്. കാലിഫോർണിയ, ഫ്ളോറിഡ, ടെക്സസ്, ന്യൂയോർക്ക്, ജോർജിയ എന്നീ അഞ്ച് സംസ്ഥാനങ്ങളിലാണ് കോവിഡ് അതിവേഗം പടർന്നുപിടിക്കുന്നത്.\nLast Updated Aug 11, 2020, 9:46 AM IST\ncoronavirus has infected\nworldwide toll rose